
Venancijus Ališas / Laiškas Lietuvai ir lietuviams 


Mes atėjome iš amžių glūdumos, 
Kai mergyte tebebuvo dar aušra. 
Kas tą visą ilgą kelią besumos, 
Jei pėdų jau anei ženklo nebėra 


Prie Eufrato, Piramidžių, Kaukaze, 
Švento Gango baltų lotosų krašte, 
Babilione, Telesponto bangose, 

Vedų knygose nė Šventame Rašte. 


* * * 


Zemdirbių ir piemenų taiki tauta, 
Tave skriaudė karingesnė giminė. 

Tolimon ir šalton šiaurėn nustumta 
Įsikurdinai Europos priemenėj. 


Tai ir mindė tave amžiais ten visi 
Iš pietų, šiaurės, rytų ir vakarų. 
Nešė pražūtį istorija baisi 

Ugnimi, kardu, klasta, melu, maru. 


* * * 


Atavizmas ar likimo nedalia, 
Kad į rytus savo veidą pasukai. 
Ir sunyko tavo genijaus galia, 
Pasijungė tave barbarų vaikai. 


Vakaruos — kultūros skleidėsi žiedai; 
Krikščionybės plito žemėje šviesa. 
Tu, taip ilgai į jas kelio neradai, 
Pasinėrusi Bizanto rūkuose! 


* * * 


Kažkas traukė mus tolydžio į stepes — 
Kunigaikščių daug valdyti, daug pilių! 
Per smėlynus, pelkių atmatas klampias 
Amžiais ėjome ne tuo, ne tuo keliu. 

Kas iš to, kad sunaikinom kryžiuočius, 

Jei idėjų nebepametėm senų? | 

O kad šimtmečiais teriojo Žemaičius — 

Melne Klaipėdą jiems davėm dovanų ... 
* * * 


Magelanas, Pedro Alvares Cabral, 
Gama, Kristupas Kolumbas tuo metu 
Vėjams tiesė jau lengvas bures... O gal 
Pasikels laivai ir Baltijos krantų? 


Gal nuneš per vandenynus vardą mūs 
I palaimintas atogrąžų šalis, 
Erdvesnius mums dovanodami namus? 
Mes toliau gudų bedeginom pilis... 


* * k 


Laiko vėjai greitai atpūtė kiti — 
Iš valdovų patys tapome vergais. 
Azijatų atneštoj baisioj naktų 
Prisikelti viltys žūdavo niekais. 


Mušė, trėmė, korė ir skandino mus. 
Draudė knygą, laikraštį — pačias raides, 
Laisvės rytą tiesė kruvinus nagus, 
Išguiti, paliko kruvinas brydes: 

* * k 


Driežas varlę, o rytai vergų minias 
Apžavėjo melų mistikos žodžiu. 

Jų “kultūrai? tirti kūrėm draugijas, 
Surgino profesoriai dainų saldžių. 


Kai tautos elito išmonė maža, 

Duona su krauju maišyta žmonės mis. 
Tą “kultūrą", apsimovusią vyža, 
Paminėsime keiksmų prakeiksmėmis. 


“Rusija — tautų naikintoja baisi“. 
Taip istorija byloja. Ir tegu 
Įsisąmonina tiesą šią visi: 

Europa už Vilniaus baigiasi stogų. 


Išvaryti už Uralo juos visus — 
Vietos barbarams Europoj nebėra! 
Tundroj, kur badu dvasina brolius mūs, 
Bus valia valužė stūgauti “Ura""* 

* * * 
Esam įnamiai nūnai visų šalių, 
Visomis pasaulio kalbam kalbomis. 
Žemių dūug, daug miestų matėm didelių .. 
Kai palyginam — tai tu gražesnė vis. 


Mums buvai tarytum pasaka skaisti — 
Ak, sunku tatai pro ašaras minėt — 
Kai sužysdavo alyvos pilnaty 
Ir jaunystę burtais imdavo kerėt. 

* * * 


Graudulys užplūsta visą, kai menu: 
Lietuva Tėvynė mūsų — kur jinai? 
Brolių kaulai ant Altajaus sniegynų, 
Vyriausybės — menkutėliai trupiniai. 


“Vyriausybė, teritorija, tauta... J? — 
Nesiderina su knygų išmintim. 
Kitos dienos, tai ir sąvoka kita 
Įsidėtina lietuviškon širdin. 

* * * 
Lietuva Tėvynė šiandien mums tenai, 
Kur lietuvis. Tad ko būugštauti imi, 
Kad ji galinti išnykti amžinai, 
Jei visur nešiesi ją su savimi? 


Daina pro namus meėnesienos naktį 


Išbalęs veidas, kiek į dešinę pasviręs, 


Pažvelgia iš kalnų — toks liūdnas, toks ramus. 


— Sustok ir atsikvėpk ant eukaliptų girios, 
Bent vieną žodį man pratarki pro namus! 


Dairydavaisi taip, žiedų kvapais apstulbęs, 
Kada su gegužėm sugrįždavai į mus. 

Ar žydi rūtos ten, akacijos ir tulpės, 

Ar žydi? Iš dangaus matai tu mūs namus! 


Pro putiną regi giliai išmaltą vėžę? 

Ar ženklas pjūvio to dar tebėra žymus, 
Kur vaikas būdamas peiliu žievėj išrėžiau, 
Su duonos kriaukšlele apleisdamas namus? 


Nūnai pasižvalgyk pro langą, ar motušės — 
Dėl dusulio jos balsas žemas ir kimus — 
Ratelis vis linksmai ten ūžauja, kaip ūžęs, 
Ir sklinda jo daina po ištisus namus? 


Seklyčion paregėk — sesers ten buvo kraitis: 


Vynioja širdį ji į lino Tietimus? 
Sueina kaimynų, susirenka mergaitės 
Mergautinių godų į mielus Mūs namus? 

Salose ir kontinentuose visuos 2 
Kas lietuvis — tai tautos kieta grandis! 
Savo sielos svetimiems neišparduos — 
Metai nešis, o jinai jauna bus vis. 

* * * 
Protėvių kalba, dvasia, širdim, būdu 
Žengsim didūs po didžių vargų našta, 
Kol išnešim ją ant saulėtų krantų 
Kaip Ahasverus — nemarūs, neilstą. 


Gėrio būsime ir meilės pranašai, 

O dvasia kūrybos deimantais žėrės. 

Skleisim ją aplink didingai ir viešai, 

Nors gaivinsimės vynu kančių taurės. 
* * * 

Jau žinau, Rūpintojėli, ko liūdi — 

Tu ligšiolei pakelių mįslė buvai: 

Kad dalia mūs laukė šitokia gūdi, 

Kad mirties juodi tykojo apžavai. 


Už žmoniją mus auka pasirinkai. 
Dėkui Tau už tai, ką duodi, ką imi. 


— O grąžink mus — Tavęs šaukiasi vaikai — 


Po šiaurės tolios pilkuoju dangumi! 

* * k 
Lietuva, regėjimuos tave matau: 
Žvaigždės pilasi pulkais nykioj nakty... 
Veidas kruvinas, galva nusvirus tau — 
Tu iš Jaltos, tu iš Sibiro grįžti! 


Tu iš savo vis atgimsti pelenų, 
Tu mMuziejais paverti savus kapus. 
Herbą tau iš mitologijų senų 
Duosim naują: tegu Feniksas jis bus. 


Galulaukėj matai tu brolius ir tėtušį 
Tiesia, gilia vaga atverčiant arimus? 

Sutri orės diena — ar jie tenai jau pluša, 
Kad sočius ir šiltus turėtume namus? 


Sugrįžk dabar atgal — pas gandro kojos svirtį: 


Užgergždavo jinai aplinkinius kiemus. 


Kai trekštels jos ranka — turėdavo kas mirtį... 


Sidabrą pila ji, kaip pylus, į namus? 


Tyliai tyliai įslink į mano kambarėlį — 
Pakeltus palikau baltų stiklų rėmus — 
Palieski rankraščius, knygas, paveikslus, gėlę, 
Smūtkelį kertėje, kurs laimino namus, 


Ir laiškus, kuriuose širdis kieno nors plazda; 
Langų užuolaidas, prie lovos kilimus, 
Spintelę, lempą, dėdės dovanotą lazda, — 
Parvesdavo dažnai mane ji į namus, 


Kai eidavau giria uogautų arti trako ... — 


O taip giria... Menu... Ten liūnas toks limus..— 


Aš stoviu ir verkiu ant siauro kalnų tako, 
Kad nebėra lazdos parvesti į namus. 


Luar 


Sešėlių paukščiai sėda ant plikų viršūnių, 
Nykiais sparnais dausas ir žemę globdami. 
Suvirpa keteros dantytu savo kūnu, 

Kad šaltas debesis po nuoga krūtimi. 


Išeina vakaras — toks liūdnas ir nusilpęs — 


Tik jam vienam kalnų težinomu keliu. 
Atogrąžų naktis jau spendžia savo kilpas, 
Aplinkui sėdama juodų mirties gėlių. 


O tylios žvaigždės — gal prieš milijoną metų — 


Viršum galvos dangaus gilybėse spindės. 
Pro aukso ašaras jos nieko neįmato 
Ir niekad niekad žemės skundo negirdės . .. 


Adomas Galdikas — Piešinys tušu 


Iš palmių miško, štai, pasikelia mėnulis, 
Dantyto lapo dailiai nukirptas pusiau; 

Ir jaguaras, šuoliui kruvinam prigulęs, 
Aukas akių žaibais apipila baisiau. 


Tylu. Bambū nedrįsta pasijudint ugis 

Nė pertraukti sapnų gležniem žolių laiškam. 
Lagartas mėnesin žvairas akis atsukęs — 
Nenusibos lig ryto tysant paslikam? 


Įkaitus žemė varva prakaitu ir šunta, 

O vagalume jai ugnies marias dagstys ... 
Kas tai? Judėjimas vangioj tyloj jau bunda 
Ir nešasi dangum didžioji maišatis. 


Staiga nudunda audros žingsniai pirmutiniai; 
Nušvinta debesų ugninė karūna. 

Kalnai vaitoja. Po jų širdį akmeninę 

Jau trankosi krioklių su griaustiniu daina. 


SENOJI LIETUVIŲ RELIGIJA 


MARIJA GIMBUTIENĖ 


Savotiškai aktuali senoji lietuvių religija 
lietuviškosios visuomenės tarpe. Vieniems ji yra 
tolumoj spinksįs žiburėlis, lyg lietuvybės simbo- 
lis. Kitiems ji — “pagonybė", visokių nesąmo- 
nių ir prietarų pilna, su kuria reikia kovoti. 

Praeitis tačiau tomis pačiomis formomis nie- 
kad nepasikartoja. Ji mums yra tarytum bran- 
gūs vaikystės prisiminimai, kraitis iš tėvų tėvų 
paveldėtas, gyvybės šaltinis, tekėjęs per praei- 
ties amžių amžius. 

Mes neišvengiamai esame savosios praeities, 
tad ir senosios religijos vaikaičiai, ir mums yra 
tik vienas kelias: ją tirti, daugiau apie ją 
žinoti, rasti joje kas buvo gera, gražu, išmintin- 
ga, įdomu. Iš istorijos ir iš dabarties įvykių žino- 
me, koks griovimo darbas vyksta, kai tyčiojama- 
si iš praeities, kai griaunami pamatai ir jie ne- 
pakeičiami kitais, ir kaip auga kultūra, jei pra- 
eities palikimas kultivuojamas pagal naujų laikų 
reikalavimus. Nepaprastos reikšmės yra faktas, 
jog kuriančioji lietuvių tautos dalis nuo atgimi- 
mo laikų maitinosi ir tebesimaitina savosios že- 
mės ir praeities syvais — tuo neabejotinu lietu- 
viškuoju “sisu"? (tas žodis suomiams reiškia vi- 
dinę magiškąją galią, kurią modernioji Suomija 
paveldėjo iš Kalevalos Suomijos). Be jo nebū- 
tumėm turėję nei Čiurlionių nei Krėvių. 


Senosios religijos sąvoka ir šaltiniai 


Senąja religija suprantame prieškrikščioniš- 
kąją religiją, kuri yra tiek sena, kiek sena yra 
lietuvių kiltis ir drauge kiek seni yra baltai (ais- 
čiai) ir tas kamienas, iš kurio jie išsivystė. Vy- 
tauto laikų, 14-ojo amžiaus gale, krikštas krikš- 
čionybę įvedė oficialiai. Naujasis tikėjimas užė- 
mė savąją poziciją viešajame gyvenime, o kon- 
servatyvūs žemdirbiai protėvių tikėjimą tebetę- 
sė šimtus metų po krikšto datos. Svetima kalba 
skelbiamas Dievo žodis ilgai buvo nesupranta- 
mas, o vartojama prievarta ir bausmės žmones 
vertė dar atkakliau savo tikėjimo laikytis. 1418 
metais žemaičiai buvo sukilę, sudegino bažny- 
čias, išvarė vyskupą. Kaip istoriniai šaltiniai iš 
15, 16, 17 ir vėlyvesnių šimtmečių pasakoja, tarp 
kaimo žmonių ir svetimtaučių vyskupų ir kuni- 
gų vyko nuolatinė aštri kova. Kiek gyvas sena- 
sis tikėjimas buvo, sako pvz. nuolat skelbiamos 
bausmės už koplytstulpių statymą, už aukų au- 
kojimą, už susirinkimą miškuose ir t.t. Tik re- 
formacijos laikais, nuo 16 amžiaus, buvo sustip- 
rintas katalikiškasis pastoracinis darbas, iš sa- 
kyklos buvo prabilta gimtąja kalba. Nuo tada 
krikščionybė labiau sustiprėjo, tačiau senojo ti- 
kėjimo su šaknimis neišrovė. Laiko atžvilgiu tarp 
prieškrikščioniškosios ir krikščioniškosios epo- 

chos Lietuvoje aiškios ribos nėra buvę. Per 500 
metų tos dvi epochos jungėsi į vieną kovos ir tai- 
kos keliu, sąmoningai ir nesąmoningai. Tokia re- 
ligija, kokią galima buvo užtikti iki 20 amžiaus 
pirmityviame Lietuvos kampe, yra iš esmės dvi- 
lypė tikyba — “lietuviškoji krikščionybė“, kur 
senosios religijos liekanos maišosi su naujomis 
krikščionybės atneštomis formomis. Šitoks reiš- 
kinys yra natūralus istorijos vyksmas, nes žmo- 
gaus prigimtis nepakenčia staigių lūžių, ji kaip 
medis nepakenčia persodinimo į naują žemę, kuri 
neduoda senų trąšų. 

Kuo giliau į praeitį einame, tuo platesnę re- 
ligijos sąvoką randame. Senoji religija buvo vi- 
suotinė: ji apėmė isą bendruomenę be išim- 
čių ir ji ėjo pasaulėžiūros, mokslo ir meno funk- 
cijas drauge. Ji buvo nerašytas, iš kartos į kartą 
perduodamas visagalintis kodeksas, šimtaprocen- 
tiniai valdęs žmogaus moralę ir veiksmus. Tokia 
religija, apjungusi visas dvasinės kūrybos sritis, 
turėjo didelę galią, nes natūraliai nebuvo jai 
prieštaravimų. Žyniais, kriviais, mūsų laikų pras- 
me — kunigais, galėjo būti tik patys išmintin- 
giausieji, autoritetingiausieji žmonės, tokiais pa- 
sidarę atrankos ar paveldėjimo keliu. Giesmės ir 
tikėjimai, papročiai, šokiai, vaizduojamasai me- 
nas plaukė iš mūsų protėvio- religinio pasaulė- 
vaizdžio ir, iki šiandien išlikę, nenutrūkstama 
gija Mus jungia su gilia praeitimi. 

Daug kartų teko girdėti ir skaityti, kad mū- 
sų protėvių religiją atkurti — bergždžias darbas, 
nebent reikėtų visą gyvenimą paaukoti tos reli- 
gijos studijoms, — taip esą komplikuoti ir su- 
narplioti šaltiniai. Tačiau kiekvienam kad ir sun- 
kiai išskaitomam raštui galima surasti raktą. 

Jei vien tik iš senų kronikų žinių norėtu- 
mėm atkurti protėvių religiją, būtų sunku; pilno. 
jos vaizdo mums dokumentuose neužfiksavo. Tai 
daugiausia nuo 13 amžiaus pradedant vokiečių ir 
lenkų žinios, kai jie prieš 700 ar 600 metų nešė 
į mūsų kraštą krikščionybę, pamautą ant kardo 
galo. Jiems lietuviai, prūsai ir kiti mūsų giminės 
buvo “pasibaisėtini pagonys, nepažįstą tikrojo 
Dievo". Senosios religijos reiškinius istoriniai 
šaltiniai yra paminėję tik atsitiktinai, tik tiek, 
kiek reikėjo su jais kovoti. Tai beveik išimtinai 
mūsų priešų neobjektyvūs šaltiniai, bet juos at- 
sargiai skaitant, galime rasti daug įdomios me- 
džiagos, kuri koordinuojasi su folkloru ir ligi šiol 
išlikusiais papročiais. Ankstyvesnių negu 11, 12, 
13 amžius rašytinių dokumentų apie mūsų pro- 
tėvių religiją yra nedaug. 

Pati Lietuvos žemė užkonservavo daugelį ži- 
nių. Tai kapinynai, Alkos kalnai, daugybė meno 
paminklų — įvairiais raštais ir simboliais orna- 


mentuotų žalvarinių, auksinių, sidabrinių pa- 
puošalų, molinių puodų, simboliniais ženklais 
dekoruotų, etc. Archeologiniai paminklai mums 
įrodo, kiek seni yra liaudies mene, dainose, pa- 
pročiuose išsilaikę simboliai. Daug detalių gali- 
me rekonstruoti iš senų upėvardžių ir įvairių 
vietovardžių. 

Pats sultingasai šaltinis senajai religijai re- 
konstruoti, be abejo, yra ligi mūsų laikų išliku- 
si žodinė liaudies kūryba, papročiai ir vaizduo- 
Jamasai menas. Pasiklausę dainų ir pavartę rin- 
kinius, galime pastebėti, jog senosios dainos turi 
savo pasaulį, neatskiriamą nuo tikėjimų, papro- 
čių, net nuo liaudies meno. Peržiūrėję liaudies 
meno rinkinius, nuo Velykų margučių pradedant 
ir baigiant audiniais bei kryžių, koplytėlių me- 
nu, galime suvokti aiškų siūlą tarp jų visų, ve- 
danti į tą patį pasaulį, kurio senoviškumą pa- 
liudija istoriniai dokumentai, archeologiniai pa- 
minklai bei kitų tautų palyginamoji medžiaga. 

Archaiškame kaime lietuviškasai peizažas 
žingsnis žingsnin ėjo su daina, su papročiu, su 
tikėjimu, skambėdami savotiškai mistiška sim- 
fonija. Kur tik akį užmetei, galėjai rasti saule 
spinduliuojančius kryžius, o ant namų stogo ga- 
10 — kyšant jaučio ar ožio ragus, ožio galvas, žir- 
gelius, paukštelius. Visa Lietuva išraižyta šven- 
tais šaltinėliais,  Šventupėmis, Šventosiomis, 
Šventežeriais. Sodžiaus ribose galėjai pastebėti 
plačiai išsikerojusią liepą ar seną galingą ąžuo- 
lą, miško kirtime kažkodėl nenukirstą augštą 
pušį. Dainose galėjai girdėti, kaip kraujas iš me- 
džių bėga, kaip sūnelis ąžuoleliu virsta, mamytė 
žaliąja eglele ar liepele, kaip brolis sakalu le- 
kioja, sesuo — gegutėlė, kaip “tėvulis prašinėjo 
saulalas be kepurės, be kepurės", kad nusileistų 
ar nesileistų. Audiniuos ir drožiniuos galėjai ža- 
vėtis rateliais, žvaigždelėmis į begalybę bėgan- 
čiais, spinduliuojančiais, nesustojančiais. 

Gal ne vienas mūsų jautėsi pajutęs senosios 
religijos dvasią, kai Rytų Augštaičių ar Dzūkijos 
neišskirstytam kaime ar kokiam kitam užkeik- 
tam kampely klausės giesmės, kuri supo namus 
ir laukus, kuri kaip garas iš suverstų velėnų ga- 
ravo, kuri, rodės, augo ir žaliavo, lyg eglė devy- 
niom šakelėm, dešimta viršūnėle. Gal ne vienam 
mūsų atrodė, kad kažką pagavo, lyg suprato, kai 
prietemoje ėjo pro senas kaimo kapinaites. Ten 
nuo vėjo lingavo didžiuliai, tankiai suaugę me- 
džiai, o pro šakas kilo vienas po kito stogeliai, 
lyg piramidės su ratais, saulėmis, mėnuliais. Vė- 
jas šiureno lapus ir tyloje mediniai skambalėliai 
prie stogelių skelbė “tik-tak", “tik-tak". 


“Gyvatos religija" 


Kiekybės atžvilgiu gan gausioje, „kokybės 
atžvilgiu — skurdžioje literatūroje apie senąjį 
lietuvių tikėjimą buvo dažnai minimi atskiri kul- 
tai: ugnies, žalčių, medžių, saulės, mėnulio ir kt. 
Tarp jų tačiau nebuvo įžiūrėtas ryšys. Detalių 
nagrinėjims nebuvo suvestas visumon. 18) seno- 
sios religijos palikime nieko nėra nereikalingo; 
kiekvienas reiškinys turi savo vietą, jis yra 10- 


(A. Jeroševičiaus piešinys) 


Žemaičių kapinės 


giška audinio detalė. Kodėl buvo tie kultai? Kas 
ta bendroji gija, kuri ėjo per visą ritualą? Kas 
ta didžioji priežastis, kuri sukūrė, palaikė ir jun- 
gė visus mūsų atskirai įsivaizduojamus kultus? 
Šiandien mums ne tiek svarbu išskaičiuoti, kokie 
buvo dievai, tikėjimai, papročiai, kiek įdomu su- 
vokti pačią pagrindinę mintį, kuri formavo viso- 
keriopą mūsų protėvių kūrybą. 

Susumavus visus šaltinius, galime pasidary- 
ti išvadą, jog pagrindinis senosios religijos leit- 
motyvas buvo: kova prieš amžinai grasantį blogį 
už egzistenciją, už gyvybę, kuri buvo kartu gė- 
rio ir laimės sinonimas. Dėl to kalbėsiu apie gy- 
vatos (egzistencijos) religiją, ne apie “ gamtos" 
ar “dvasių"' religiją, kurios nėra mūsų senovinę 
religiją tinkamai apibūdinančios sąvokos. Gyvy- 
bės ugdymui, jos palaikymui ir jos apsaugojimui 
prieš mirties ir pikto jėgas subardinuojasi visi 
papročiai, visi tikėjimai, visi meno simboliai. 

Visas matomasis pasaulis — dangus ir žemė, 
su jų elementais ir reiškiniais tilpo į mūsų pro- 
tevio religinio pasaulėvaizdžio rėmus. Mūsų pro- 
tevis sugebėjo savotiškai “kosmiškai"' jausti vi- 
satą, kurioje žmogus buvo vientisa, neišskiriama 
dalelė, išvien įsijungusi į gamtą, nelyginant Čiur- 
lionio paveiksluose. Labai nuosekliai regimasis 
pasaulis buvo dalinamas į vyriškąją ir moteriš- 
kąją pusę. Iš čia ir išplaukė suskaidymas į du 
pagrindinius polius — dangaus ir žemės, vyriš- 
kąjį ir moteriškąjį, kurių vienam ar kitam pri- 
klausė daugaus ir žemės reiškiniai, objektai, gy- 
vuliai, augalai, turėję ypatingos reikšmės religi- 
joje. 

1. Dinamiškasai dangus ir gyvybę 
gimdančioji žemė 
A. Dangaus simbolika. 


Dangus primityvų žmogų veikė dvejopai: 1) 
kaip nekeičiamas dėsningumas, besisukąs apie sa- 
vo ašį (tada dar nežinota, kad žemė sukasi), sle- 
piąs savyje judesio, garso ir šviesos reiškinius, ir 


5. 


ŽALVARINĖ ANTKAKLĖ 
iš pirmųjų amžių po Kristaus su papuošimu, sudarytu iš 
simbolinių ženklų: saulučių,mėnulių ir barškančių paka- 
bėlių, rasta Tauragnuose, Utenos apskr. 
(Rekonstrukcija pagal Tiškevičiaus ir Spicyno paskelb. 
tą fotografiją). 


2) kaip spontaniškos jėgos šaltinis, turintis ypa- 
tingos reikšmės žemės gyvenimui. Dėl to jis pa- 
slaptingas, dieviškas. Ir kalbotyra rodo, jog se- 
niau dangus buvo vadinamas “dievu"'. Tai liudija 
ir prokalbinė indoeuropiečių lytis, ir latvių kalba, 
ir daugelis posakių, išlikusių pačioj lietuvių kal- 
boj. Visa, kas susiję su dangumi, — perkūnas 
(griausmas, žaibas) ir dangaus kūnai: saulė, mė- 
nulis, žvaigždės, o taip pat ir kiti reiškiniai, kaip 
pvz. vaivorykštė, yra "dieviški". Jie, kaip ir dan- 
gaus skliautas, kupini “dieviškosios jėgos — 
šviesos, ugnies, garso, judesio. Jie turi savo ke- 
liavimo kelią, savo judėjimo ir keitimosi būdą ir 
juose, kaip gyvuose kūnuose, buvo analoginė ga- 
lia, kaip žmoguje ir gamtos pasaulyje. Paraleli- 
nės galios įsivaizdavimas lietuvių folklore buvo 
būdingai išreikštas saulės, mėnulio ir žvaigždės 
personifikavimu. Labai ryškiai supersonifikuotas 
tapo ir griausmas, kurs lietuvių religijoj įsigalė- 
jo dievo Perkūno arba tiesiog dievaičio vardu. 
Dažnai jis buvo vadinamas ir Dunduliu. Mėnulis 
taip pat "dievaitis", saulė “dievo dukrytė", vai- 
vorykštė — “dievuliukas"'. 

Greta nepaprasto šviesos fenomeno, kurio 
reiškėjais buvo saulė, mėnulis, žvaigždės, neiš- 

senkanti tų dangaus kūnų energija, „paslaptingas 
judėjimas, formos keitimas, atsinaujinimas 1r M1- 
rimas, mūsų protėviui darė didelį įspūdį. Saulės 
jėga neša gyvybę, gamtos atbudimą pavasarį. 
Metų laikų papročiuose saulė vaidina pagrindi- 
nį vaidmenį. Senosios pavasario šventės dabar- 
tinių Velykų ir Joninių metu buvo džiaugsmo — 
saulės grįžimo šventės, per jas buvo užsitikrina- 
mas gyvybės laimėjimas, kuri buvo užslopinta 
per žiemą. Joninių rytą buvo einama pasitikti 
saulės, o ji tekėjo, šviesdama visu spalvų spekt- 
ru ir buvo pasidabinusi vainiku, nupintu iš rau- 
donų paparčio žiedų. Vainikai, ratai, rateliai, lau- 
žų ugnis, jaunimo šokiai — saulės pergalės šven- 
čių simboliai. Neveltui liaudies menas nusėtas 
saulutėmis ir rateliais, žvaigždutėmis ir segmen- 
tinėmis žvaigždėmis, neveltui koplytstulpių vir- 
šūnės ir kryžiai “saulėmis šviečia". Tai palaimin- 
gasai sukimasis ir nesustojimas, tai atsinaujini- 
mas ir gyvenimas, tai simbolis viso to, ką prieš- 
pastatome mirčiai. 


Mėnulis, dangaus keliauninkas, perijodiškai 
keičiąs savo pavidalą iš jauno į pilnatį, iš pilna- 
čio į delčią, savo mistiškąja galia irgi nemažai 
buvo reikšmingas, ypač jaunasai mėnulis, kurs 
dar prieš save turėjo visą paslaptingą kei- 
timosi kelią ligi pilnaties. Pradedant svarbes- 
niuosius ūkinius darbus, atsižvelgiama į mė- 
nulio fazes. Maldose į mėnulį dievaitį prašoma 
sveikatos ir palaimos namams ir laukams. Liau- 
dies mene mėnulis yra tarytum saulės palydo- 
vas, vaizduojamas saulės apačioj. 


Dangus supa žemę ir, ją veikdamas, stimu- 
liuoja jos gyvybę. Be dangaus reiškinių prisilię- 
timo žemė miegotų amžinu miegu. Senas, stiprus 
tikėjimas sako, kad tik pirmas sugriaudimas pa- 
vasarį žemę išjudina, tada tik viskas atgyja, žo- 
le pradeda smarkiau želti, javai augti, medžiai 
žaliuoti. Perkūnas yra aiškiai vyriškoji dievybė, 
kuri ėjo ne tik teisybės jieškotojo ir kovotojo 
prieš visokeriopą blogį, bet ir gyvybės vaisinto- 
jo funkcijas. Kai sugriausdavo, seniau buvo sa- 
koma: Dievas atvažiuoja, ratai ugnį skelia. Per- 
kūnas buvo įsivaizduojamas kaip žilbarzdis se- 
nis, lekiąs dviračiu vežimu, vienoj rankoj laikąs 
ožį, kitoj kirvį ar kūjį. Ožys, bulius, žirgas — 
Perkūno arba vyriškosios dievybės satelitai. 


Nuo labai senų laikų su dangaus dievybe bu- 
vo siejami kai kurie vyriškosios lyties gyvuliai 
tr paukščiai, kurie buvo įsivaizduojami kaip turį 
kažką analogišką į dangaus reiškinių galią. Tai 
jų gaivelinga prigimtis, paslaptingas garsas ar 
"dangiška" spalva, t. y. balta, blizganti, auksinė. 
Dėl to dieviški buvo pilni trykštančios energijos 
ožiai, buliai, žirgai, ypač baltos spalvos ar su 
žvaigžde kaktoj. Buliaus baubimas — lyg arti- 
mas perkūno griaudimui, perijodiškas gaidžio 
giedojimas pranašavo kasdieninį saulės tekėjimą 
ar oro atmainą. Balta gulbė spirališkai išlenktu 
kaklu ar baltieji gandrai irgi padėjo vykdyti vy- 
riškosios dievybės funkcijas. Šu vyriškąja ener- 
gija siejami gyvuliai ir paukščiai buvo labai svar- 


būs metų laikų papročiuose. Ypač žirgui daug 
skirta dėmesio; jis, kaip ir ožys, buvo aukojamas 
dangaus dievybei. Gamtos atgimimo metu, pava- 
sarį (paprastai šv. Jurgio dieną) arkliai dar iki 
mūsų laikų buvo maudomi ir puošiami. Dviems 
juodais, su žvaigždėm kaktoj ir šventais vadina- 
mais jaučiais dar Basanavičiaus laikais buvo ra- 
tu apariamas laukas. Žmogaus gyvenimo srity 


žirgas ir ožys — meilės ir laimės pranašai ar si- 
nonimai. Todėl žirgelis ir oželis taip dažnai sim- 
boliai dainose ir mene — išdrožti ant stogų ir 


kitur. Žirgo figūros ar galvos liaudies mene ir 
priešistoriniame mene labai dažnai vaizduoja- 
mos drauge su paukštukais, ratukais, saulutėmis, 
žvaigždelėmis, spiralėmis ir kitais dangaus sim- 
bolikos ženklais. 

Istorinių šaltinių žinios, kaip ir ligi mūsų 
laikų išlikę tikėjimai bei liaudies menas liudija 
žalčių ir rupūžių gerbimą. Tie intymūs padarė- 
liai — vieni iš pačių mistiškiausiųjų sutvėrimų 
mūsų protėvių religijoje. Dėl jų atsinaujinimo 
galios, pvz. odos numetimo ir ypatingo gaivalin- 
gumo, juose buvo įžvelgta sukondensuota paslap- 
tingoji gyvybės jėga. Pats “gyvatės" vardas yra 
susijęs su gyvybės sąvoka. Šliužai buvo vaisin- 
gumo, gerbūvio, laimės simboliai. Žalčiai — “die- 
vų siuntinėliai“. Žalčių užmušti nevalia, jei kas 
taip padaro, gali sutraukti sąnarius. Užmušus 
žaltį, saulė verkia. Apie žalčius, gyvates ir ru- 
pūžes apsčiai sutinkame žinių istoriniuose šalti- 
niuose nuo 14 amžiaus pradedant: žalčiai buvo 
laikomi namuose, palovyje ar trobos kampe, jie 
girdomi pienu ir laikomi didelėje pagarboje. Iš 
tautosakos žinom, kiek žaltys ir gyvatė svarbūs 
seksualinėje gyvenimo pusėje. Gyvatės sutikimas 
pranašauja vestuves ar gimimą. Subendrinta 
prasme gyvatę sutikti yra laimė, taip kaip anks 
čiau buvo didelė laimė, jei žaltys apsigyvendavo 
namuose. Mirusiųjų sielos įsikūnija į roplius. 
Mažojoje Lietuvoje ir Žemaičiuose 19 šimtmečio 
protestantų kapinėse dar stovėjo šliužių — rupū- 
žės, vėžlio ar kokio kitokio roplio formos medi- 
niai antkapiniai paminklai. Žalčius, rupūžės ko- 
jas ar kitokias roplių stilizacijas dažnai galėjome 
matyti išpjaustinėtus ant kryžių ir koplytstulpių. 
Šliužų figūros liaudies mene yra paskutiniai at- 
garsiai kadais gyvo jų gerbimo. 

Prieš 600 metų svetimšaliai kronikininkai ne- 
suprato ir stebėjosi iš mūsų protėvių tikėjimo. 
1326 metais vokiečių ordino kronikininkas Dus- 
burgas rašė: “Ir kadangi (prūsai) taip Dievo 
(krikščioniškojo) nepažino, tad atsitiko, kad per 
klaidą visokius sutvėrimus Dievo vietoje garbi- 
no, būtent, saulę, mėnulį ir žvaigždes, perkūną, 
paukščius, net keturkojus iki rupūžės. Taip pat 
turėjo jie šventų miškų, laukų ir vandenų". 200 
metų vėliau, 16 amžiuje, Sal. Henning irgi pana- 
šiai stebėjosi: “Jie slaptai savo tikėjimą prakti- 
kavo, saulę, žvaigždes, mėnulį, ugnį, vandenį, šal- 
tinius gerbė, gyvates ir piktas rupūžes savo die- 
vybėmis laikė..." ai L 

Tačiau ne per klaidą, o nuosekliai senieji 
lietuviai pasirinko savo religijai simbulius. Dan- 


STOGASTULPIS 
su simboliais: saule, mėnuliu ir gaidžiu. 
Pietinis Vilniaus kraštas. 
Pagal Z. Glozerio (1907) 


nuotrauką. 


gaus kūnai, vyriškieji gyvuliai ir paukščiai, žal- 
čiai, gyvatės ir rupūžės priklausė dieviškajai 
(dangiškajai) simbolikai, nes juos visus jungė pa- 
našios funkcijos, kuriomis, kaip buvo tikėta, jie 
veikė gamtos ir žmogaus gyvenimą, užtikrinda- 
mi gyvybės atsinaujinimą. 


b. Žemės simbolika 


Dieviškojo dangaus poliaus veikimui žemė 
atsako stebuklingąja galia — gimdyti. Visa, kas 
iš jos gimsta, yra pilna gyvybės jėgos. Ir me- 
dis, ir gėlė, ir akmuo, ir kalnas, ir vanduo, ir 
žmogus yra iš žemės. Žemės jėga juose visuose 
glūdi, nors jie kiekvienas yra kito pavidalo. Del 
tos jėgos panašumo tarp jų visų jaučiami artimi 
ryšiai. Žemė šventa. Ji bučiuojama, jai nešamos 
aukos: į ją užkasamas duonos kepalas ar kitas 
derliaus simbolis, žemei — Žemynai nuliejamas 
alus, kad ji ir toliau teiktų palaimą, neštų der- 
lių ir žiedus. 17-19 šimtmetyje užrašytuose pa- 
pročiuose žemės dievybė Žemyna vaizdingai va- 
dinama “Žiedkele"', “Žiedkelėja"': “Žemyne, Žied- 
kelėja, žydėk rugiais, kviečiais, miežiais ir visais 
javais" (iš Praetorijaus aprašymo 1690 m.). Gre- 
ta Žemynos šaltiniai mini ir Žemėpatį, sodybų 
saugotoją. 


Žemė-motina. Ji, kaip ir žmonių motina, ne- 
šioja, peni, teikia jėgų. Žemės, kaip ir motinos, 
mušti negalima. O jei kas savo motiną užgau- 
na, to žemė po mirties nepriima: išmeta atgal. 
Daugelis posakių ir tikėjimų byloja apie senąją 
žemę — motiną: “Žemele mano, motinėle mano, 
nešiok mane, sotink mane", “Iš žemelės parėjau, 
į žemelę nueisiu". 

Lietuvių ir visų baltų raligijai labai būdin- 
gas miško ir medžio gerbimas. Istoriniai šaltiniai 
iš 11-15 amžiaus nuolat ir nuolat mini “šventus"' 
miškus, alkus (gojus), medžius. Šventieji miškai 
yra buvę tarytum klestinčios ir vienoje vietoje 
susikaupusios gyvybės rezervuarai. Į šventus 
miškus svetimšaliams krikščionims buvo drau- 
džiama įeiti. Adomas Bremenietis, pirmasis pa- 
rašęs Baltijos kraštų geografiją apie 1075 m., pa- 
žymi: “Į miškus ir prie šaltinių krikščionims 
draudžiama prieiti, nes jie, pagonių (prūsų) ma- 
nymu, krikščionių prisiartinimu būtų sutepti'. 
Kaip kronikos liudija, šventuose miškuose nuo 
medžių negalima buvo nė šakelės nulaužti. Net 
pats karalius Mindaugas nedrįsęs nulaužti šake- 
lės. Alkas, Alka — miškelis (biržis, gojus), kal- 
nelis, pieva — buvo tokios šventos, neliečiamos 
vietos, kur senovės lietuviai rinkdavosi, kūreno 
ugnį, aukojo aukas. Oliverus Scholasticus savo 
veikale apie šv. Žemę iš maždaug 1220 metų ra- 
šė, jog “lybių, estų ir prūsų giminės garbino miš- 
kų nimfas ir deives, kalnų dvasias, slėnių, van- 
dens ir laukų dvasias. Jos laukdavo pagalbos iš 
kirvio nepaliestų miškų, kuriuose garbino šalti- 
nius ir medžius, kalnus ir kalnelius, stačias uo- 
las ir atkalnes, lyg tartum juose galėtų sau rasti 
tvirtybės ir galios“. 13 šimtmečio Valuinės kro- 
nika mini miško deivę Medeinę, kurią vėliau dar 
paliudija 16 amžiaus šaltiniai (Lasickis 1580 m. 
ir Daukša 1595 m.). 17 ir 18 amžiaus šaltiniai mi- 
ni miško dievą Giraitį (Praetorius 1690 m., Bro- 
dowskis 1744 m., Ruhigas 1747 m.). 


Kai kurie medžiai ir gėlės buvo kupini ypa- 
tingos galios, gydančios nuo ligų, apsaugojančios 
nuo nelaimių. Gaivalingumu išsiskirią medžiai: 
gumbuoti, šakoti, iš kelių kamienų suaugę ypač 
turėjo stebuklingosios jėgos. Prie dvikamienių 
medžių kaimo žmonės melsdavosi ir stebuklingai 
išgydavo. Tokių senų, keistai išaugusių medžių 
nevalia kirsti. Iš visų medžių ąžuolas, liepa, ber- 
žas, uosis, eglė labiausiai patraukė dėmesį, iš gė- 
lių — lelija ir rūta. Liaudies mene labai gausūs 
augaliniai motyvai, pradedant nuo paprastučių 
trilapių, baigiant turtingai išsiplėtojusiais auga- 
lais su lapeliais, su žiedais ar vaisiais. Išbujoju- 
siame augale ar gėlės žiede simboliškai įžiūrėta 
žemės gyvenimo laimė. Kad augalas bujotų, aug- 
tų, neštų vaisius, simboliniame mene jį labai daž- 
nai supa ar dvi vyriškųjų gyvulių galvos arba 
figūros, pvz. du žirgeliai, gaidžiai ar paukštu- 
kai, ar aplink jį pamėtyti ratukai, saulutės, 
žvaigždutės. Liaudies meno ir dainų augalai daž- 
niausiai yra “kelių augštų" — gimstantieji ir au- 
gantieji, žydintieji, jie priauga net ligi septynių- 
devynių šakelių, dešimtos viršūnėlės. Jų stiebe- 

lis ir šakelės sodrūs, sultingais, smailais lapeliais 
ar besprogstančiais žiedais užsibaigią. Paparčiuo- 
se gyvybės jėgą simbolizuoja žalia šakelė, verba, 
medelis. Paskutinis javų pėdas yra žemės jėgos— 
derliaus simbolis. 

Augalą ir žmogų jungė mistiniai ryšiai, nes 
ir vienas ir antras nešiojo analogišką gyvybės 
jėgą. Pagal senus tikėjimus medžiai turi kraują 
ir gali kalbėti. Medžių negalima sužeisti, nes ir 
jiems skauda. Žmogaus gyvenimo ilgumas buvo 
siejamas su medžio gyvenimu: nukirtus medį, 
miršta ir žmogus. Siela, toji nemirštančioji gy- 
vybės jėga, po Žmogaus mirties dažniausiai į me- 
džius ir įsikūnydavo. Senose Lietuvos kapinėse 
galima buvo matyti senų, storų medžių, rankos 
nepaliestų, netvarkytų. Sakoma: laužyti kapų 
medį, tai pikta daryti mirusiems. Žalias kapų 
medis nevalia kirsti, negalima kūrenti, vien tik 
sausas šakas galima rinkti. Medžio ir gėlės paly- 
ginimai su žmogaus gyvenimu lietuvių folklore 
yra tokie gausūs ir visame grožyje dainose užsi- 
konservavę, jog augmenijos vaidmens svarbumu 
senojoje religijoje abejoti netenka. 

Kalva, kalnas, akmuo, išsiskiriantieji iš že- 
mės paviršiaus, irgi buvo žemės galios kupini. 
Lietuva nusėta Alkos kalnais, Šventkalniais, Per- 
kūnkalniais, Rambynais.-Aiškų kalvų bei kalnų 
ir akmenų gerbimą istoriniai šaltiniai mini per 
ištisus 700 metų. Iš padavimų žinomi arba dar 
ir mūsų laikais akmenys su išgręžtomis duobutė- 
mis ar įspaustomis pėdomis buvo laikomi dide- 
lėje pagarboje. Tokie akmenys yra dar priešis- 
torinių laikų palikimas. Su akmenimi artimai 
santykiavo moteris. Akmenyje gulinti moteriš- 
koji dievybė ir patys akmenys kartais buvę mo- 
teriško liemens pavidalo. Bevaikėms moterims 
šventi akmenys suteikdavo vaisingumo galios, o 
vanduo, kurs būdavo akmens duobutėje, gydy- 
davo nuo įvairių ligų. Ant Rambyno kalno prie 
Nemuno, kuris jau nuo 14 amžiaus istorinių šal- 
tinių minimas ir lig šiai dienai pagarboje išli- 
kęs, yra buvęs didelis, plokščias akmuo. Žmonės 
eidavo prašyti malonių ir nešdavę aukas, ypač 
ėjo jaunavedžiai, norėdami susilaukti prieauglio 
ir derliaus. 18 šimtmečio žiniomis, vandenį, kurį 
rasdavo Rambyno viršūnėje, žmonės gerdavo ar- 
ba juo plaudavosi. Pagal vieną jėzuitų praneši- 
mą iš 1605 metų, Žemaičiuose dideli akmenys 
su plokščiu paviršiumi, vadinami deivėmis, buvę 
apklojami šiaudais ir gerbiami kaip derliaus 
(grūdų) ir gyvulių saugotojai. Ties akmenimis 
aukojamos aukos buvo aukos žemės galiai. Buvo 
aukojamas maistas, javai, žalumynai. 

Medinis paminklas — stogastulpis, kryžius, 
koplytėlė — dažnai buvo statomas ant žemės ar 
akmens kauburio. Žemaičiuose buvo rasta koply- 
tėlių, pastatytų ant akmenų, kurie padavimuose 
siejami su kadaise buvusiais “stabmediškais :1- 
toriais". 

Medinis stulpas su piramidiniu stogeliu turė- 
jo būti įsivaizduojamas kaip kažkas panašaus į 
gyvą medį, jis lyg tarpinis pavidalas tarp gyvo 
medžio ir piramidės ir kalno. Triaugščiai koplyt- 


TRIAUGšTIS KOPLYTSTULPIS 
Šešuoliai, Ukmergės apskr. 


Dail. A. Varno nuotrauka. 


stulpiai labai primena dainų ir liaudies meno au- 
galą, augantį vieną, trimis, septyniomis, devynio- 
mis šakelėmis ir viršūnėlėmis. Tie žemės galios 
simboliai — medinės piramidės, iškeltos į vir- 
šų ir sujungtos su “dieviškaisiais'? simboliais — 
ratais, saulėmis, mėnuliais, paukštukais, žalčiais, 
buvo skirti užtikrinti ir saugoti žmogaus gėrį ir 


laimę. 


2. Kova už gyvatą 


Šalia gyvybės skatinimo, žadinimo tikslo, 
tiek pat svarbus buvo antrasai tikslas — gyvy- 
bę saugoti nuo visur ir visada grasinančios mir- 
ties ir pikto. Kova su mirtimi ir bendrai su blo- 
gio pradu buvo giliai apėmusi visas senosios reli- 
gijos apraiškas. 

Mirties ir blogio jėgos buvo įsivaizduojamos 
kaip paslaptingos abstrakčios galios, glūdinčios 
visoje visatoje. Kartais jos pasireiškia, kaip su- 
sikaupusios ir pavojingos kuriame nors superso- 
nifikuotame pavidale — vaiduokliuose, velniuo- 
se, laumėse, raganose. Žmogaus mirties akivaiz- 
doje slypinti mirties galia nebuvo priskiriama 
vien tik žmogaus pasauliui. Ta pati užklupusi ga- 
lia veikia visą aplinkumą: namus ir laukus. Kai- 
me dar buvo tikima, jog kai numirėlį perveža 


SAULE šVIEčIANTIS KRYŽIUS 
Raudeniai, Raseinių apskr. 
Dail. A. Varno nuotrauka. 


ne keliu, bet per lauką, tai ten niekas nebeauga. 
Irracionalinis, nedėsningumo pradas buvo jau- 
čiamas kaip didelė blogybė. Gamtos prajovai 
pvz. niekad nelieka nepastebėti. Kai saulė už- 
temsta, išsigąstama, sakoma: “Kažkas gadina 
saulę", “Saulės užtemimas — velnio galybės 
ženklas". Liaudies tikėjime jaučiamas blogis daž- 
niausiai yra priežastis antgamtiškumo, nenatū- 
ralumo, kyląs dėl nepilno gyvenimo išnaudojimo, 
per ankstyvos mirties ar nevaisingumo. Turime 
visą eilę vyriškosios ar moteriškosios lyties de- 
monų: vilko, arklio, gyvatės, slibino, žmogiškųjų 
vaiduoklių, laumių ir kt. pavidaluose. Nenatūra- 
liai miręs Žmogus nuolat gyvuosius kankina, vai- 
denasi. Vėlesniais laikais išsivystęs personifikuo- 
tas velnias kilmės atžvilgiu yra neatskiriamas 
nuo žodžių vel-ys, vel-uokas (pavojingas miru- 
sysis). Seni prūsų ir lietuvių šaltiniai mini “piktą 
velnią" Pikulą. Lietuviams labai būdingos lau- 
mės (fejos) — tos nuogos, ilgais plaukais ir ilgo- 
mis krūtimis moterys, gyvenančios miškuose, prie 
šaltinėlių, vandenų, akmenų, ryškiai yra per- 
sunktos pasąmoningos galios, kuri reikalauja mo- 
teriškumo ir motiniškumo. Jos ilgisi motinišku- 
mo, dėl to dažnai vagia žmonių vaikus. Kaip 

vaiduoklių pavidaluose, taip ir laumėse yra irra- 
cionalinio prado: jos pradeda ir nebaigia savo 
darbo, verpia ir nesuverpia, greit dirba, audžia, 
skalbia, bet jas užrūstinus, viską vienu sykiu 
išardo ar sudrasko. 

Nuo stiprios gyvybės jėgos traukiasi pikto- 
sios galios. Pagrindinės kovos priemonės buvo 
judesys, garsas, ugnis ir vanduo. Į kovą už gy- 
vybę buvo įjungti ir dangaus ir žemės simboliai. 

Liaudies meno ir priešistorinio meno saulės, 
ratai, svastikos, spiralės, banguotos, zigzaginės 
linijos ir begalybėn plaukiąs simbolių kartojima- 
sis galimi jausti kaip permanentiškai judą kū- 
nai. Ratu apvesto kryžiaus pavidalo paminklai 
visų dažniausiai statomi mirties įsibrovimo į 
žmonių gyvenimą atveju, ypač nelaimingos mir- 
ties vietoje. Joninių išvakarėse kalneliuose ant 
ilgų karčių iškeliamos vežimo rato stebulės. 
Augštos kartys su pamautais ratais ar su uždeg- 
tom smalinėm bačkutėm turėjo užtikrinti būsi- 
mąjį derlių. Sėkmingai varomos lauk piktosios 
dvasios, kai nuo kalno ritinami ratai, kai aplink 
laužą šokamas ratelis, kai per Užgavėnes ir Ve- 
lykas seni ir jauni smarkiai važinėjasi ar supa- 
si sūpuoklėmis, kai einama lenktynių. Pačio dan- 
gaus judrumas turi reikšmės. Negerai esą sėti, 
kai dangus giedras, be debesėlio; reikia sėti, kai 
dangus debesuotas, kai išsidraikę ilgi kasoti de- 
besėliai. Dinamikos ir ugnies fenomeno daug per 
laidotuves ir vestuves. Per šermenis deginamos 
ugnys, vėlyvesniais laikais — žvakės, o kaip anks- 
tyvi šaltiniai mini (9 amžiaus Wulfstano prūsų 
papročių aprašymas), per šermenis buvo lenkty- 
nės ir kiti triukšmingi papročiai. Per vestuves 
Rytų Lietuvoje buvo šokamas “marčios šokis“. 
Jaunoji turėjo šokti viduryje rato, o aplink su- 
stoję vestuvių dalyviai rankose laikė degančias 
balanas. 

Arklio, jaučio ar ožio kaukolė ar ragai la- 
bai padėdavo apsisaugoti nuo gyvulių ir žmonių 
ligų, epidemijų bei maro, parazitų, piktų akių, 
o taip pat nuo ledų, krušos ar kitų pavojų. Jos 
buvo padedamos namuose ir tvarte, įdedamos 
tvarte į arklių ar kiaulių ėdžias. Vyskupas Bara- 
nauskas yra užrašęs, jog anykštėnai jo laikais 
laikę “kujno golwu unt pecziaus". Prie gyvų gy- 
vulių galvų buvo prikabinami žvangučiai, skam- 


balai, varpai. Ir priešistorinių laikų arklių pa- 
puošalai rodo, kad žirgo galva buvo nusagstoma 
žvangučiais. Eiklus žirgas, papurtęs pilną žvan- 
gučių galvą, darė galingą įspūdį, galintį naikin- 
ti blogį. Liaudies mene vaizduojamos dvi gyvu- 
lių galvos, kurios kaip didesnės, stipresnės jėgos 
šaltinis, jungtinos su religijų istorijoje, pvz. pas 
graikus, romėnus, indus, slavus, pažįstamais dvy- 
hiais-dioskurais. Priešistoriniame ir istoriniame 
mene apsčiai sutinkamos dviejų briedžių, dviejų 
jaučių, dviejų žirgų ar paukščių figūros. Ir dai- 
nose dainuojama apie “dievo sūnelius“, ne apie 
“dievo sūnelį." 

Nuo pat seniausių laikų garsas padėdavo iš- 
sklaidyti piktąsias dvasias. Priešistorinės Lietu- 
vos papuošalai dažniausiai buvo išbaigiami žal- 
variniais ar sidabriniais pakabučiais ar žvagu- 
čiais, kurie, kaip krūtinės ar kaklo papuošalai, 
einant barškėdavo, saugojo ir teikė ramybę. Me- 
diniai skambalėliai prie kryžių, koplytėlių subti- 
liai skelbdami mirties ir blogio jėgoms kovą, sau- 
gojo gyvuosius ir mirusiuosius. Papročiuose daug 
triukšmo, trankymosi, barškėjimo, tarškėjimo, 
botagų švaistymosi — visa tai piktom dvasiom 
nuvyti. Saulės užtemimo atveju kyla indų skam- 
besys ir vaikų riksmas. Užgavėnių papročiuose 
nesigailima botago pliaukšėjimo ir šūkavimo, 
važinėjantis rogėmis, stengiamasi išvirsti ir vo- 
liotis sniege, o rogės būdavo apkabinėtos skam- 
baliukais. Sakoma: bus geri metai, bus geras 
derlius, jei pakankamai triukšmingai prasivaži- 
nėji ir išsivolioji. Kovai prieš laukų ir žmonių 
nevaisingumą buvo žiemą su triukšmų velkama 
kaladė ar rąstas. Norint iš senmergės išvaryti 
“nevaisingumo velnią“, reikėdavo ją ne tik ap- 
rūkyti žarijų dūmais ir apšlakstyti vandeniu, bet, 
parišus per pusiau kaladę, varyti su dideliu bala- 
dojimusi iš namų į namus. Perkūno trenksmas 
sename tikėjime buvo labai efektinga priemonė. 
Pats Perkūnas — didelis viso blogio, velnių ir 
piktų neteisingų žmonių priešas. Jis nepakenčia 
melagių, vagių, savanaudžių, pagyrūnų. I pra- 
sikalstančius žmones jis paleidžia savo kirvį ar 
trenkia tiesiog į jų namus. Įsiutęs Perkūnas tran- 
kosi, jei audros metu medyje ar namuose pasi- 
slėpęs velnias mėgdžiojasi, rodo liežuvį. Perkū- 
no kirvukai ar kulkos, kuriomis jis šaudo į blo- 


Namų stogų avinai, ragai ir žirgeliai 

gus žmones ir velnius, o taip pat žaibo trenktas 
medis ar akmuo tinka apsisaugojimui nuo piktų 
dvasių, vartojami įvairių ligų gydymui, ypač nuo 
dantų skaudėjimo, drugio, išgąsčio. Perkūno pa- 
liestų daiktų velnias nemėgsta. 

Ugnis ir vanduo, tie tyri ir žmonėms palai- 
mą nešantieji gamtos elementai, buvo ypatingai 
gerbiami, "šventi". Tiek folkloras, tiek daugelis 
istorinių šaltinių liudija labai gyvą ugnies ir van- 
dens kultą. Apsaugai prieš blogį šitie elementai 
buvo nuolatinis ir neišsemiamas šaltinis. 

Ligšiol ugnis buvo vadinama “šventa ugne- 
le", "Gabija", “Gobija," “Gabieta" ir tų vardų 
mažybinėmis lytimis. Bizantijos šaltiniai lietu- 
vius vadino “ugnies garbintojais“ (“pyrsolat- 
rai“'). Kronikininkas Dlugošas, aprašydamas že- 
maičių ir augštaičių krikštą, 15 amžiaus pradžio- 
je mini, jog nuolat kurstoma ugnis degė augšta- 
me upės kalne prie Nevėžio ir Vilniuje, dvasi- 
ninkų prižiūrima. Vilniaus židinį prižiūrėdavęs 
žynys (“Znicz"). Toji nuolat visą laiką palaiko- 
ma ugnis buvo vadinama “amžinąja" (“Ignis, 
guam credebant perpetuum...") Amžinoji ug- 
nis namų židinyje tebedegė Lietuvos kaime maž- 
ne iki mūsų laikų. Ugnis, šventoji Gabija, buvo 
rūpestingai žiebiama, prižiūrima, vakare apgo- 
biama, rytą įpučiama. Į ją, kaip į gyvą daiktą, 
buvo kalbama, sakoma maldelės, ji buvo maiti- 
nama, jai aukojama, ją buvo nevalia įžeisti, ne- 
valia teršti. Einant gulti, į ugnelę švelniai krei- 
piamasi: “šventa ugnele, Gabijonėle, užkopiama 
gulėk, įpučiama žibėk“. Jei neprižiūrima ugnis 
užgęsta — nelaimės ženklas, ir tada ji gali pasi- 
daryti pavojinga, pvz. padegti namus. Vieną kar- 
tą į metus, Joninių išvakarėse (vėlyvesniais lai- 
kais — Didijį Šeštadienį), ugnis iš naujo įžiebia- 
ma, atnaujinama. Ugnies atsinaujinimas, kaip ir 
saulės grįžimas, užtikrina žmogaus gerbūvį. Di- 
delių nelaimių metu, ypač epidemijų ar maro 
metu, buvo pakartotinai įkuriama ugnis bendrai 
viso kaimo. Iš pagaliukų įtrinta ugnis gelbėdavo 
nuo nelaimių. Išlikusios dainos ir tikėjimai rodo, 
kad ugnis simboliškai labai artimai santykiavo 
su saule ir su kitais “dieviškaisiais" simboliais. 
Įkuriant ugnį, pvz. buvo dainuojama: 


„..“Atvažiuoja Saulelė 
Variniais rateliais, 
Ugniniais arkleliais, 
Macinziniais (misinginiais?) bateliais". 


(Užrašyta Antalieptėje. J. Balys, Tautosakos 


Skaitymai, p. 28). 


Istoriniai šaltiniai daug kartų "šventus van- 
denis'' (“Aguas sacras") mini, o šventų šaltinėlių 
tyras vanduo kaime vis dar buvo stebuklingas, 
gydantis. Prie šaltinėlio galėdavome matyti pa- 
statytą kryžių ar koplytstulpį, o medyje prika- 
bintą Rūpintojėlį. Vanduo, kaip ir ugnis, saugo- 
mas, gerbiamas, jo negalima teršti, jam reikia 
aukoti, nes kitaip jis pats pareikalauja aukų, pa- 
siima skenduolių. Joninių rytą prieš saulės tekė- 
jimą žmonės eidavo į upes ir ežerus maudytis, 
kad būtų sveikesni ir gražesni, o tie, kurie turė- 


jo kokius nors skaudulius, spuogus, pasivolioję 
plevos rasoje, pagydavo. 

Kaip ir miškai ar kalnai, taip ir kai kurios 
upės, ežerai buvo ypatingi, šventi, jiems buvo 
teikiama pagarba, jie buvo labai saugomi, juose 
negalima buvo žvejoti. Tai Šventosios, Šventos, 
Šventežeriai, Alkupiai. Vietovardžiai, o ypač 
upių ir kitokių vandenų vardai, yra labai gilios 
senovės palikimas, daugeliu atvejų senesnis nei 
pačios ankstyviausios rašytinės istorijos žinios. 
Tad vandens reikšmė mūsų religijoje neabejoti- 
nai labai sena. Pagal žmonių tikėjimą, vandeny- 
se gyvenusios deivės panašios į moteriškes, kaip 
laumės, o kai kurie istoriniai šaltiniai mini su 
vandenimis susijusių dievybių vardus (Lasickis 
16 šimtmetyje mini Ežerinį, Stryjkovskis — 
Upinį ir Lytuvonį, Praetorius 17 šimtmetyje — 
Šulininį ir Bangpūtį. Bangpūčio vardas yra išli- 
kęs ir vienoje Rėzos užrašytoje dainoje). 

Nebūties mūsų protėvis neįsivaizdavo. Žmo- 
gaus nešiojama siela buvo suprasta kaip dina- 
miška jėga — gyvybė, kuri mirties atveju perei- 
na į kitą kūną: augalą ar gyvį. Ji naujoje formo- 
je atgimsta, su liepa, ąžuolu, lelija auga ir lapo- 
ja, peteliške, gegute, karvelių, sakalu lakioja, 
kaip paukštis skrenda į dausas, ji amžina, kaip 
amžinas pasaulis. Ir pats miręs kūnas, buvo tikė- 
ta, tęsė žemės gyvenimą eteriniu vėlės pavidalu, 
kuris buvo tarytum žmogaus šešėlis, ilgai neno- 
rįs išsiskirti iš savo giminėlių tarpo, vis besimai- 
šąs tarp gyvųjų, tas pačias žmogiškąsias ypaty- 
bes nešiodamas. Augštam kalnely, savo dvarely, 
su varteliais, su suoleliais “vėlių giminėlės“ 
laukdavo pargrįžtant kitų vėlelių — dukrelių, 
martelių, žentelių. Abstraktaus pomirtinio gyve- 
nimo senovės lietuviai nežinojo; jis buvo tas pats 
žemės gyvenimas, ir tikėjimas į jo tęstinumą bu- 
vo tiek stiprus, jog gyvos žmonos susidegindavo 
paskui savo vyrus savo ištikimybei įrodyti, o į 
kapą buvo sudedama papuošalai, ginklai, įran- 
kiai, puodai, žirgai, medžioklės šunes ir sakalai, 
valgis ir gėrimas. 

Nežiūrint viso ritualo, reikalingo mirties ir 
pikto galiai naikinti, senoje lietuvių religijoje 
buvo suvokta ir tokia galia, kuri nenugalima ir 
nepaveikiama jokiomis žmoniškomis priemonė- 
mis. Tai likimas, tikėjime vadintas Laimos, Lai- 
mužės, Dalios vardu, žmogui skirtas jo gimimo 
metu ir lydįs per visą jo gyvenimą. Supersoni- 
fikuota likimo deivė Laima, arba trys-septynios 
seserys Laimos, kurios verpia ir audžia žmogaus 
likimą, yra panašios į graikų Moiras, romėnų 
Parces, germanų Nornas. 

Visa prieškrikščioniškosios religijos išraiška 
buvo persunkta simbolizmu. Gamtos elementų ir 
reiškinių laikymas “dieviškais" ir "šventais" ir 
jų įjungimas į, kovą už gyvatą yra toli nuo daik- 
to, kaip daikto, gerbimo. Ją vadinti “stabmel- 
dybe''.būtų tikras nesusipratimas. Mūsų protėviai 
— amžinosios gyvybės jėgos saugotojai.  Kiek- 
vienoje epochoje žmogus sprendžia visybines 
problemas kiek skirtingais būdais. Senojoje lie- 
tuvių religijoje didelė kova už gyvatą sąlygojo 

gėrį visokeriopo gerbūvio prasme. Mūsų protė- 
vis tikėjo į kosmo amžinybę ir žmogaus sielos 
nemirtingumą, kuri, kaip nežūstanti gyvybės 
jėga, metamorfozės būdu amžinai išlieka. 

Senoji lietuvių religija yra žemdirbio reli- 
gija, žemdirbio psichologijos sukurta. Dievybė 
buvo įžvelgiama tuose visatos reiškiniuose, nuo 
kurių, jam atrodė, buvo priklausomas jo likimas, 
jo egzistencija. Dėl to “gyvatos (egzistencijos) 
religijos" pavadinimas ją tiksliausiai apibūdina. 

Kaip krikščionybė yra bendra daugeliui tau- 
tų, taip prieškrikščioniškoji religija pagrindiniais 
bruožais buvo bendra daugeliui Europos tautų. 
Ypač daug artimumo yra tarp indoeuropietiškųjų 
tautų religijų, pvz. tarp baltų, slavų, germanų, 
indų. Galima įžiūrėti daug bendra ir su tolimųjų 
Rytų religijomis, nes ir vienas ir kitas jungia 
gili senovė ir autochtoniškumas, kosmiškumas ir 
žmogaus neatskiriamumas nuo gamtos. Archeo- 
loginiai paminklai rodo, kad pačios pagrindinės 
baltų religijos idėjos, mažai tesikeisdamos, siekė 
daugelį tūkstančių metų atgal. Prieškrikščioniš- 
kosios žemdirbių religijos pradžia yra senesnė nei 
lietuvių ar baltų pradžia. Europoje jos amžius 
yra beveik 5000 metų ir jos užuomazga sutampa 
su žemdirbystės ir gyvulių auginimo pradžia. 


SVARBESNIEJI ŠALTINIAI 

Istoriniai šaltiniai ir jų studijos: 

MANHARDT, W., Letto-Preussische Goetterlehre, 1936 
(čia sukaupta beveik visa istorinių šaltinių me- 
džiaga, liečianti senąją religiją). 

IVINSKIS, Z., Senovės lietuvių religijos bibliografija, 

1938 (atspaudas) arba: Soter, 1935-1937 (Istorinių 

šaltinių papildymai ir smulki bibliografija — apie 

4000 numerių). 

Medžių kultas lietuvių religijoje, Soter, 1938-1932 

(Senosios lietuvių religijos tyrinėjimo ir istorinių 

šaltinių apžvalga). 

" Senasis lietuvių tikėjimas, Kūryba, 1944, Nr. 3, 

Kaunas. 


KOSTAS OSTRAUSKAS 


"NOKTURNAS 


Rasa pabiro pienėn rūkas, 
apsvaigę svaičioja svirpliai, — 
iš glebio vakarui ištrūkus, 
naktis išsirengė nuogai. 


Ant aukso jiešmo mėnuo sukas, 
sode garuoja obuoliai... — 


O Dieve mano, koks stebuklas... — 


kad tik negrįžtų paryčiai. 


Archeologiniai šaltiniai ir studijos: 


PUZINAS, J., Naujausieji priešistorinių tyrinėjimų 
duomenys, Senovė IV, 1938 (priešistoriniai Lietu- 
vos radiniai, ornamentai etc.). 

ALSEIKAITĖ-GIMBUTIENĖ, M., Pagoniškosios laido- 
jimo apeigos, Gimtasai Kraštas, 31, 1943. 

» Die Bestattung in Litauen in der vorgeschichtli- 
chen Zeit, Tuebingen, 1946. 

* Mūsų protėvių pažiūros į mirtį ir sielą. Tremties 
Metai, Tuebingen, 1947. 

ŠTURMS, Ed., Die Alkstaetten in Litauen. Contribu- 
tions of Baltic University, Hamburg 1946. 


Tautosakos šaltiniai ir studijos: 


TAUTA IR ŽODIS, 1923-1931 (7 tomai), Kaunas. 

MŪSŲ TAUTOSAKA, 1930-1937 (10 knygų), Kaunas. 

TAUTOSAKOS DARBAI, 1935-1940 (7 tomai), Kaunas 
(pažymėtinos dr. J. Balio studijos apie Perkūną, 
Griausmą ir velnią, ir kt.). 

BALYS, J., Lietuvių tautosakos skaitymai, Tuebingen, 
1948 (sistemingai sutelkta tautosakos medžiaga, 
senajai religijai pažinti ypatingai svarbi II dalis: 
Tikėjimai ir Papročiai). 

BASANAVIčIUS, J. Iš gyvenimo vėlių bei velnių, Chi- 
cago 1903. 

SRUOGA, B., Dainų poetikos etiudai. Kaunas 1927. 


Liaudies meno šaltiniai ir studijos: 


BASANAVIčIUS, J. - JAROŠEVIčČIUS, A., Lietuvių kry- 
žiai. Croix Lithuaniennes, Vilnius, 1912. 
GALAUNĖ, P., Lietuvių liaudies menas, Kaunas, 1930. 
GIMBUTAS, M. (Alseikaitė-Gimbutienės), Lithuanian 
GIMBUTAS, M. (Alseikaite-Gimbutienė), Lithuanian 
Crosses. A Contribution on the Religious Symbo- 
lism of the Peasants. Rankraštis numatomas iš- 
leisti 1953. 
Mažosios Lietuvos antkapiniai paminklai, Aidai, 
1946. 
MAŽIULIS, A., Kryžiai, Aidai, 1951. 


VARNAS, A., Lietuvių kryžių albumas, I, II. Kaunas, 
1926. 


PAUKšTĖ 


Ziūriu į žalią paukštį — 
šakos tarp šakų — 
kažkur suokia paukštė 
dyvinu balsu. 


Riečias beržų tošys 
saulėj į dūdas, 

o aš atsilošęs 

ketu paukštę rast. — 


Pažiūrėjau dieną — 
paukštės nerandu, 
o ji kažkur gieda 
lyg žmogaus balsu. 


Pr. Skardžius 


KALBINIAI VYSK. BARANAUSKO 


DARBAI IR NUOPELNAI 


: Vysk. Antanas Baranauskas, arba Baronas 
(1835-1902), yra nepaprastas žmogus: iš vienos 
pusės „buvo gūdnas rytietis augštaitis, anykštė- 
nas, gimęs ir augęs lietuviškoje aplinkoje, viešai 
niekados neužsigynęs savo sodietiško kilimo nei 
išsižadėjęs savo tevų kalbos ir kūryboje pasi- 
reiškęs jautria savo gimtinės meile, iš kitos pu- 
sės, tapęs dvasininku, buvo persiėmęs lenkų 
dvasios, skersakiavo į naująją lietuvių šviesuo- 
menę ir visą laiką pasiliko abejingas tautiniam 
lietuvių atgimimui. Tačiau, kad ir savo protiniu 
nusistatymu būdamas gerokai svetimas ano me- 
to patriotinėms lietuvių nuotaikoms, savo lietu- 
viška širdimi, savo lietuvišku žodžiu ir perdėm 
lietuviška kūryba jis mums lig šiol tebėr savas, 
artimas. Jo lietuviška dvasia dvelkia iš pat ma- 
žumės. “Pirmieji tiesos spinduliai, — rašo jis H. 
Weberiui viename savo laiške, — mano prote lie- 
tuviškai suspindo; pirmieji širdies jausmai lietu- 
viškai man krūtinę sukaitino, sudrebino. Mane 
motulė lietuviškai supdama lylavo, auklėtoja lie- 
tuviškai pasakas sakydavo. Pirmosios dainos lie- 
tuviškai širdin kliudė. Vaikščiodamas moksliny- 
čion, ką tiktai nuo mokytojo ar rusiškai ar len- 
kiškai girdėdavau arba patsai po knygas skaity- 
davau, vis tai savo tėveliams potam lietuviškai 
apsakinėdavau. Lenkiškos kalbos neveikiai išmo- 
kau; 17 metų turėdamas, dar netikusiai lenkiškai 
kalbėdavau. Seminarijoje ir potam akademijoje 
būdamas, daugiau daiktų sau lietuviškai nekaip 
lenkiškai užsirašydavau. Gromatų gyvenime ma- 
no daugiaus lietuviškai nekaip lenkiškai esmu 
parašęs" (Archivum Philol. II 71 t.). Toji pat lie- 
tuviška dvasia atsispindi ir jo vėlyvesnėj kūry- 
boj. Taip ryškiai pasireiškia lietuviški A. Bara- 
nausko jausmai jo daugely eileraščių, ypač 
“Anykščių Šilely'' ir kitur, kur jis gražiai apdai- 
nuoja Lietuvos gamtą ir vaizduoja kenčiančių 
lietuvių vargus. Visa tai jis išreiškia taip vyku- 
siai, tokiu lietuvio širdžiai artimu būdu, jog ne- 
maža jo eiliuotinės kūrybos plačioji lietuvių vi- 
suomenė dar ir dabar gyvai prisimena, pvz. “Gie- 
du dainelę“, “Sudiev, Lietuva" ir kt. 


Taigi A. Baranauskas, iš pat mažens tik lie- 
tuviškai kalbėjęs, vėliau daugiausia savo poezi- 
jos lietuviškai parašęs ir nuolat santykiaudamas 
su lietuviais, ilgainiui ėmė daugiau rūpintis ir 
pačia lietuvių kalba. Lietuvių kalbos dalykais 
jis jau domėjosi besimokydamas seminarijoje lr 
"akademijoje. Savo mokytojo, Petrapilio Moks- 
lų Akademijos nario Ant. Schietnerio supažin- 
dintas su Jenos universiteto prof. Augustu Schlei- 
cheriu, vienu iš žymiausių ano meto kalbininkų 
ir pirmosios mokslinės lietuvių kalbos gramati- 
kos (Litauische Grammatik, 1856) autoriumi, jis 
ne tik raštu teikė jam kalbinės medžiagos, bet it: 
1865 m. grįždamas iš Romos Petrapilin, jį pake- 


liui aplankė. To paties A. Schiefnerio padedamas, 
1875 m. jis ėmė koresponduoti su H. Weberiu, 
buvusiu Eisenacho gimnazijos direktoriumi ir pa- 
rūpinusiu naują “Anykščių Šilelio" leidimą (Ost- 
litauische Texte. Weimar, 1882). Vėliau jis taip 
pat susirašinėjo su J. Baudoin de Courtenay, su- 
sipažino su J. Geitleriu, A. Aleksandrovu, Fr. 
Kuršaičiu ir kt. 1867 m. ėmęs profesoriauti Kau- 
no kunigų seminarijoj, jis dar daugiau įsitraukė 
į lietuvių kalbos tyrinėjimus. Mat, po 1863 m. 
sukilimo buvo rusų vyriausybės uždrausta lenkiš- 
kai dėstyti homitetiką toj seminarijoj, ir todėl 
A. Baranauskas gavo tą kursą dėstyti lietuviškai. 
Bet, kad klierikai būtų tam geriau paruošti, jis 
šalimais, prieš pradėdamas pačią homiletiką, dar 
turėjo juos mokyti ir lietuvių kalbos. O mokyti 
nebuvo iš ko: trūko tinkamų vadovėlių. Todėl 
tam reikalui jis 1870 m. išsivertė minėtąją A. 
Schleicherio gramatiką, bet greitai pastebėjo, 
kad ji turi nemaža trūkumų: buvo trūktina ra- 
šyba ir ypač ydingas kirčiavimas, nes šio vokie- 
čio ausis negalėjo kaip reikiant skirti lietuvių 
kalbos priegaidžių. Dėl to A. Baranauskas, nors 
iš pradžios pagrindu pasiėmęs schleicherinę ra- 
šybą, veikiai ją pakeitė savąja, skirtinga: ėmė 
vartoti kietą 1 (lenkiškai žymimą skersiniu 
brūkšneliu), dvejybinį w (užuot v), u su rutu- 
liuku (užuot uo), e su dviem taškais (užuot ie), 
iš kilmės rašė rugiai, arklai (=arkliai), walkczai, 
dwasią, su ranką, gerybę, rankoje, darbuose, taip 
pat įra, sumįša, pražįla, bet jilgai, jiewa, jimas 
(=imasi), auksztas, kurnekur ir kt. Taip pat 
schleicherinę kirčiavimo sistemą pasitaisęs kur- 
šaitine, jis ilgainiui susidarė savotišką kirčio ir 
balsių kiekybės teoriją, pagal kurią visose lietu- 
vių tarmėse balsiai esą trumpi, pusilgiai ir ilgi. 
Trumpieji balsiai susidedą tik iš vienos moros 
(trūkio), pusilgiai iš dviejų ir ilgieji iš trijų mo- 
rų; pvz. akis turinti trumpą i, visas — pusilgį 
(vi-isas) ir gyvas — ilgą (gi-i-ivas). 

Užuot Kuršaičio trijų priegaidžių, trumpi- 
nės, staiginės, arba stumtinės, ir tęstinės, A. Ba- 
ranauskas tarė esant visose lytyse ir visose tar- 
mėse tik vieną paprastą ir vienodą priegaidę (jo 
smagumu vadinamą), kuri krintanti ne ant viso 
skiemens, bet ant vienos kurios moros. Pvz. žo- 
dyje sūris “cheese" priegaidę turinti pirmoji 
mora: su-u-uris, o žodyje sūris “saltness" prie- 
gaide esanti ant trečiosios moros: su-u-uris. Bal- 
siai nuo kirčio nepailgėją, todėl pvz. įvardyje vi- 
sas (jis kirčiuodavo jį riestiniu priegaidės ženk- 
lu) šakninis i esąs pusilgis iš senovės ne tik ryt. 
augštaičių, bet ir kitose tarmėse. Tai jis klaidin- 
gai buvo išvedęs iš savo gimtosios tarmės, kur 
pirmykščiai trumpieji balsiai yra pailginti, ir 
paskiau apibendrino visoms kitoms tarmėms. 

Toliau A. Baranauskas, bedėstydamas lietu- 
vių kalbą kunigų seminarijoje, ilgainiui dar dau- 
giau įsigilino į lietuvių kalbos studijas. Visų p:r- 
ma jis iš klierikų tarmių tikrino, gilino išverstą- 
ją A. Schleicherio lietuvių kalbos gramatiką ir 
paskui pats ėmė rašyti savąją (“Mokslas lietuviš- 
kos kalbos''), kuri vėliau iš klierikų užrašų bu- 
vo kun. P. Sereikos išleista be autoriaus sutiki- 
mo ir su daugybe klaidų, taip pat raidę w pakei- 
tus į v (Kalbamokslis lietuviškos kalbos, išduo- 
tas per LL, Tilžėje, 1896, 80 psl.). Pats A. Bara- 
nauskas savo gramatiką daug kartų taisė, bet ga- 
lutinai jos tėra suredagavęs tik 60 rankraščio 
puslapių, kurie nusiųsti H. Weberiui. 


Kitas aktualus dalykas A. Baranauskui, tiek 
bedėstant pačią lietuvių kalbą klierikams, tiek 
rašant savo gramatiką ar kitus literatūrinius da- 
lykus, buvo rašomosios kalbos klausimas. Tam 
reikalui bendrinės kalbos, kaip kad ją dabar su- 
prantame, jis nevartojo. Patiems bendriesiems 
reikalams jis pripažino tik vieną bendrinę rašy- 
bą, o bendrinės tarties visai nereikalavo: jo nuo- 
mone, visi turi kalbėti savo tarmėmis. Dėl to jis 
H. Weberiui šiaip rašo: 

“Mano mokytiniai tikėjosi kiekvienas vis 
savąja tarme mane kalbant girdėsiąs, ir iš karto 
buvo jiems pikta, mano kalbą girdžiant ir raštą 
skaitant. Tai man ir prireikė juos suderinti, o 
antato kito vaisto neradau, kaip tiktai suvedimą 
tarmių į žodžūgį: norėdamas kitų nuo jų tarmių 
atatraukti, musėjau patsai pirma nuo savosios 
atsitraukti ir ant žodžūgio atsistoti. Žodžūgis yra 
tai kelmas, iš kurio tarmių šakos išaugę. Kelmas 
yra didesnis užu šaką. Taip išaugštinus žodžūgį, 
neišpuolo ir tarmių nė vienos paniekinti. "Tar- 
mėms pakelti atradau du vaistu: 


1. kad mano mokytiniai rašydami sulig žo- 
džūgiu, skaitytų ištardami žėdnas pagal savo 
tarmę; 

2. kad kunigais atlikę, kur kokion vieton bus 
nusiųsti, išsimokytų ką veikiausiai anos tarmės, 
ir skaitytų ir sakytų sulig ana tarme. 


Teip mano kalba turi pamatą žodžūgį ir teip 
yra rašoma, bet ištaroma pagal tarmių. Aš savo 
mokytinių ištarmės nemokiu, o tiktai vienos ra- 
šybos, nės jie kiekvienas ne pagal rašybos išta- 
o bet pagal savo tarmės" (Ostlitauische Texte, 

M) 


Šituo būdu A. Baranauskas kilme (žodžūgiu) 
mėgino pagrįsti ne tik savo rašybą, bet ir visą 
raštų kalbą. Dėl to, pvz. pastebėjęs vs. įnaginin- 
ko galūnę tarmėse įvairiai tariant (su ranka, su 
ronko, su runku), jis savo rašomojoj kalboj ra- 
šė su ranką, su gerybę. Panašiai jis elgėsi ir ki- 
tais atvejais, nors nevisai nuosekliai; pvz. savo 
“Anykščių Šilely“, perrašytame rašomąja kzlba, 
šalia vs. vt. miškę, įsmenga, įmušęs, ąžuolas 
(anykštėnų miški, intsm'anga, intmušys, ūžolas) 
ir kt. rašė ir kimsynė, savaimi (užuot kemsynė, 
savaime). Apskritai imant, jis savo rašomojoj 
kalboj buvo gerokai nutolęs nuo savo gimtosios 
tarmės; tai aiškiai galime matyti palyginę kai- 

kurias tarminio ir jo paties rašomąja kalba per- 
rašyto “Anykščių Šilelio" teksto vietas, pvz.: 


No Punktuko lig Szlowei ūžolū daugyby 
Laiky žmones lig kokiū didžū szwint'anyby. 
Gywindami wenybej dewaiczom intiky, 
Kure daugal paminklū po miszkus paliky. 
Neszys welnias okm'any, didumo kaip gry- 


[czos 

Ir sudoužyt' norėjys Anykszczū bažnyczos 
Arbo ažuw'arst' upes; — bet kaip tik MA 
ys 


ūžolynū poszwijstū — ir gaidys pragydys; 
Tuoj isz nagū paloidys ir smėlin intmuszys. 
Perrašytas tekstas: 
Nuo Pantuko lig Szlawei ąžuolū daugybę 
Laikę žmonės lig kokią didžą szwentenybę. 
Gywendami wienybėje diewaiczams intikę, 
Kurie daugalį pamenklū po miszkus palikę 
Neszęs welnias akmenį, didumo kaip grįczos 
Ir sudaužyti norėjęs Anykszczū bažnyczos 
Arba ažuwersti upės; — bet kaip tiktai isz- 
[wydęs 
ąžuolyną paszwęstą, — ir gaidys pragydęs; 
: Tuoje isz nagū paleidęs ir smelin įmuszęs. 
Arba: 
Miszkas žmoniū pasgailys, rasu apsiw'arkys, 
auksztas savo wirszūn'as d'ab'asin intm'ar- 
[kys, 
Ir suszukys: “Brolukai, ginkites no bodo! 
Paloiminta toj runka, kū kirwy iszrodo!' 
Perrašytas tekstas: 
Miszkas žmoniū pasigailęs, rasą apsiwerkęs, 
auksztas sawo wirszūnes debesin įmerkęs, 
Ir suszukęs: “Brolukai, ginkites nuo bado! 
Palaiminta toja ranka, ką kirwį iszrado!' 


Čia pat dar tenka pastebėti, kad A. Bara- 
nauskas, perrašydamas “Anykščių Šilelį? rašo- 
mąja kalba, yra pakeitęs ne tik tarmines foneti- 
nes, bet ir kaikurias morfologines ir net žodyni- 
nes lytis. Visų pirma sutrumpintų tarminių ly- 
čių vietoje jis vartoja pilnas; pvz. užuot mum 
prastiem Žžmonelem, tumsiom wilniom twino, 
plikuos plotos gimsta, sw'atimuos miszkuos ... 
wažinėjo ir kt. jis rašo: mums prastiems žmone- 
lems, plikuose plotuose gimsta, swetimuosna 
miszkuosna ... wažinėjo. Toliau kaikurias visai 
skirtingas tarmines lytis yra pakeitęs dažnesnė- 
mis, jo žiniomis, plačiau vartojamomis; pvz. 
užuot lem'anai, želm'anais rašo liemenys, žeime- 
nimis. Labai senas anykštėnų tarmėje išlikusias 
būdvardžių ds. vardininko lytis stumbous, gro- 
žous pakeičia stumbus (užuot stambūs), gražus 
(užuot gražūs). Taip pat užuot atokaitoj brindi- 
na, kropkos waikus peri ir kt. rašo: atkaitoje 
brendina, kurapkos waikus peri. Bet šalia to yra 
palikęs kiek ir tarminių morfologinių lyčių, ku- 
rios dabartinėj bendrinėj kalboj nebevartoja- 
mos, pvz.: ažu szirdie tweria, ažlaisti, ažgynė, 
gydžia (t. y. gydžia “gydo") ir kt. Plg. dar per- 
rašytam “Anykščių Šilely“ vartojamas termi- 
nes fonetines lytis lapelys, szilelys, wėjelys, wi7- 


ŽIEMA 


M. V. Dobužinskis 


szesnys, lietuwys ir kt., kur galūnėse rašomas y 
pusilgiam nekirčiuotam ryt. augšt. i žymėti. 

Iš visų šitų augščiau minėtų pavyzdžių m:- 
tyti, kad A. Baranauskas savo rašomąja kalba, 
kad ir nevisai nuosekliai, daugiausia buvo pri- 
artėjęs pietinę viduriečių augštaičių tarmę, ku- 
rią jis, kiek žinoma, vėliau ir pats žodžiu varto- 
jo, nes ši tarmė esanti girdima Kauno apylinkė- 
je ir už kitas tarmes daug kur artimesnė jo ra- 
šybai. 

Kita būdinga A. Baranausko rašomosios kal- 
bos ypatybė yra ta, kad ji jo buvo stengiamasi 
padaryti kiek galint grynesnė, laisva nuo sveti- 
mybių. “Regimai svetimųjų, — rašo jis H. We- 
beriui viename savo laiške, — saugaus dėties 
savon kalbon kaip žodžių, taip ir sudarymų: jieš- 
kau kaip tas mintis saviškai lietuviškai išpasa- 
kyti" (Arch. Phil. I 89). Arba: “Žodžiai, lanks- 
tymai ir sudarymai savieji lietuviški tie už ki- 


tus geresni, kurie plačiaus po Lietuvą užsilaikė; 
bet jei būtų ir po visą Lietuvą prijemtas sve- 
timas, vienoje gi kurioje vietoje savas, tai tas 
savasis už aną svetimąjį geresnis. Taip daryti, 
kad skaitytojams raštas ir klausytojams kalba 
būtų gryna ir reiški"? (ib. III 66 t.). Antra ver- 
tus, jam dėstant lietuvių kalbą kunigų semina- 
rijoje tuo metu, kada lietuviškai parašytos lie- 
tuvių kalbos gramatikos dar nebuvo, kada gra- 
matiniai pavadinimai daugiausia tebuvo žinomi 
svetimomis kalbomis, kasdieninis reikalas tiesiog 
verste vertė pasirūpinti savų, ypač gramatinių, 
terminų. Todėl šitais sumetimais jis ir darėsi 
naujų arba iš gyvosios žmonių kalbos ėmėsi jau 
esamų žodžių ir savam reikalui specialiau pri- 
taikė. Štai visa eilė jo vartojamųjų naujadarų: 
būdvardis, daiktovardis “ daiktavardis", dogodis 
“hipotezė", duodlankis “naud'rinkas", geistaikis 
“seidžiamoji nuosaka", įvarčė "įvardis", kalbo- 
mokslis “gramatika", lankis “linksnis", lanksty- 

galis “kaitomoji galūnė, kaitmuo", liemuo “ka- 
mienas", mazgybalsė “jungiamasis balsis“, nos- 
balsė “nosinis balsis", pražadas “priežodis, prie- 
linksnis", priežodė “prieveiksmis", rašyba “or- 
tografija", sakinys, siaudė “priebalsis", santaika 
“planas", skaitvardis, skundlaukis “ galininkas", 
taikas “nuosaika", tarmė “dialektas", tartis 
“skiemuo", veikastis “veikslas? žodynas “leksi- 
konas", žodžūgis “etimologija; žodžių daryba", 
žodžvardis “dalyvis? ir kt. 

Dėl, šitų naujadarų, kurie daugiau sutiko su 
mūsų žymesniais darybiniais polinkiais, vėliau 
įsigalėjo, pvz. būdvardis, skaitvardis, Viemuo, ra- 
šyba, sakinys, tarmė, žodynas ir kt. Vienas ki- 
tas iš jų buvo šiek tiek pakeistas; pvz. daikto- 
vardis, įvardė buvo vėliau pakeisti daiktavar- 
džiu, įvardžiu. Bet nemaža jų dalis visai išny- 
ko, nes buvo sudaryti ne pagal darybinius lietu- 
vių kalbos dėsnius arba šiaip atrodė labai ne- 
įprasti, keistoki; pvz. jo verstiniai linksnių pa- 
vadinimai vardlankis (vardas Ą- lankas!), gim- 
laikis, duodlankis, skundlankis, šauklankis, tais- 
lankis dabar pakeisti vardininku, kilmininku, 
naudininku, galininku, šauksmininku, įnaginin- 
ku, o lankio, siaudės, taško, veikasties, žodžvar- 
džio vietoje dabar vartojama linksnis (K. Jau- 
niaus sudarytas), priebalsis (garsas), nuosaka, 
veikslas, dalyvis. Tartimi vadiname tai, kas yra 
anglų pronunciation, vok. Aussprache. 

Bet A. Baranauskas yra rūpinęsis ne vien 
tik praktiniais, bet iš dalies, kad ir netiesiogiai, 
ir kalbotyrinias lietuvių kalbos dalykais. Visų 
pirma jis nemaža nuopelnų turi lietuvių kalbos 
tarmėtyrai, arba dialektologijai. Iš pradžios jis 
tarmes ėmė tyrinėti savo žodžūgio reikalui, o vė- 
liau H. Weberio raginamas ir tarminių tekstų 
prašomas. Tam reikalui jis, bedėstydamas lietu- 
vių kalbą Kauno kunigų seminarijoje, iš klieri- 
kų yra apsčiai surinkęs tarminės medžiagos, ku- 
ri vėliau Fr. Spechto buvo dviem tomais išleista 
ir gramatiškai apdorota: Litauische Mundarten. 
I. Texte. II. Grammatik, Einleitung mit. lex. An- 
hang., Leipzig, 1920-1922. Šiame rinkinyje duo- 
dama įvairių pavyzdžių iš daugelio buv. Kauno 
gubernijos tarmių. Visi tarminiai tekstai klieri- 
kų surašyti pagal savo išmanymą ir vėliau pa- 
gal jų tarimą paties A. Baranausko perrašyti sa- 
va tarmine rašyba ir sukirčiuoti. Geriau yra pa- 
vykę rytiečių augštaičių tarmių aprašai, nes pats 
A. Baranauskas, būdamas rytietis augštaitis, jas 
geriau ir pažino. Prie geresnių dar tenka priskir- 
ti ir tuos, kuriuos užrašė geriau savo tarmes mo- 
kantieji; pvz. tokie tarminiai aprašai yra salan- 
tiškio žemaičio kun. P. Sragio ir dar vieno kito. 
Bet nemaža tekstų yra ir gana prastai užrašytų, 
ypač sulenkėjusių arba šiaip mažai apie lietuvių 
kalbą nusimanančių klierikų. Pagaliau kaikurių 
tarmių aprašams nemaža pakenkė klaidinga pa- 
ties A. Baranausko kirčio bei balsių kiekybės teo- 
rija ir iš dalies gal jo klausos apgauls, nes daug 
kur jis rado pusilgių balsių, kur jų, pvz. vak. 
augštaičių tarmėje, iš viso nėra. 

Šalia augščiau minėtųjų tarminių dalykų 
taip pat minėtinas lietuvių tarmėtyrai didž'ai 

vertingas “Anykščių Šilelio" pirmasis leidimas, 
kur šalimais yra duodamas tarminis ir paties 
autoriaus normuotine rašomąja kalba perrašytas 
tekstas. Čia, kaip aiškiai rodo prof. J. Gerulio 
ketvirtųjų rytiečių tarmės aprašas (žr. jo Li- 
tauische Dialektstudien, 77-92 psl), palyginti, 
gana gerai iškeliamos aikštėn žymiausios anykš- 
tėnų tarmės ypatybės, ir todėl šis leidinys yra 
labai svarbus ne tik pačiam lietuvių kalbos moks- 
lui, bet ir lyginamajai kalbotyrai. Tai, galima sa- 
kyti, yra didžiulis lietuvių kalbos brangenybių 
lobynas. 

Visą savo tarmių sistemą A. Baranauskas 
yra išdėstęs Rusų Mokslų Akademijai įteiktame 
ir vėliau išspausdintame straipsnyje “Zamietki 
o litovskom jazykie i slovarie“ ((Petrapilis, 
1889). Čia jis skiria iš viso 11 tarmių: žemaičių 
telšiečių, žemaičių raseiniečių, vakariečių žie- 
miečių, vakariečių pietiečių, rytiečių pirmųjų, 
rytiečių antrųjų ir kt. Rytiečių ketvirtųjų gru- 
pei priklauso ir anykštėnų tarmė. Tai yra pir- 
mas, kalbos duomenimis pagrįstas bandymas 
Didž. Lietuvos tarmėms sisteminti. Nors šioje 
sistemoje yra nemaža dogmatiškumo, bet jos pa- 
grindiniai dėsniai dar ir šiandien tebėra nenu- 
stoję savo vertybės. 

Iš kitų jo kalbotyrinės svarbos darbų nedaug 
ką begalima paminėti. Be augščiau rusiškai pa- 
rašyto straipsnio, jis, tos pačios Rusų Mokslų 
Akademijos pavedamas, dar parašė M. Gylio lie- 
tuviško žodyno įvertinimą (Otzyv o litovskom 
slovarie Giliusa). Šiek tiek kalbinės vertės turi 
ir pasilikę “Mokslo szwentosios yszkalbos" rank- 
raščiai. Pagaliau iš A. Baranausko palikimo J. 
Laukaitis 1909 m. “Vadovo"' X. numeryje yra 
išspausdinęs mažmožį apie įnamininko varto- 
T “Kaip plačiai vartojamas casus instrumen- 
talis". 

Iš viso, kas augščiau pasakyta, galima ma- 
tyti, kad A. Baranauskas, kad ir nebūdamas spe- 
cialistas kalbininkas ir lietuvių kalbos dalykais 
rūpinęsis tik tam tikrą laiką, maždaug 17 metų, 
daugiausia dirbdamas kunigų seminarijoje, savo 
kalbiniais darbai, nors ir netiesiogiai (J. Jab- 
lonskis yra išaugęs ne iš A. Baranausko, bet iš 
K. Jauniaus), turi nemaža svarbos ne tik lietu- 
vių kalbos mokslui (visų pirma kalbiniais 
“Anykščių Šilelio" turtais ir dialektologiniais 
darbais), bet iš dalies ir mūsų rašomosios kal- 
bos vartosenai. Pvz. iš “Anykščių Šilelio“? dar ir 
dabar galime apsčiai pasimokyti tiek kalbinio 
grožio, tiek posakių sklandumo ir būdingumo, 
kaip antai: krūmai, žole barzduoti, kraštais mišką 
riečia; putinai krauju varva; Čia visais lapais 
dreba epušės nusgandę; čia Žulktienė patį aprau- 
dojo... ir medžian gailusta virto; tūlas ligos 
suspaustas iš įžodžio lanko; vilkas... iš naktines 
medžionės per pakrūmes skuodžia; visiem žmo- 
nėm meilus ir patogus buvęs ir t.t. 

NB. Spaustuvei neturint reikiamų kirčiuotų ir ki- 
tų svarbesnių diakritinių ženklų, šiame straipsnyje ne- 
galėjo būti aiškiau ir tiksliau pavaizduoti žymesni 
akcentologiniai ir dialektologiniai A. Baranausko kal- 
bos ir jo kalbos mokslo dalykai. 


VIRVĖ 


KNYGA: MIESTELIS, KURIS BUVO MANO 


NEL E MA ZALA LTE 


Šventoriuje buvo ketveri varteliai, priešprie- 
šiais — jie sudaro kryžių, kaip dabar pagalvo- 
ju. Nepaminėjau didžiųjų vartų — jie labai pla- 
tūs, didžiausias šieno vežimas prasitektų pro 
juos, nė šapas neužsikabintų, tačiau ne taip per 
juos įvažiuodavo. Ne, geriau, kad jie niekuomet 
nebūtų atidarinėjami. Nes kiekgi kartų per me- 
tus jie buvo praveriami procesijoms? Tiktai Vai- 
nikų Dienoje, kai reikėjo apvaikščioti keturis 
Evangelijų altorius, išdėstytus per visą mieste- 
lį. Arba kai buvo pasitinkamas vyskupas, bet juk 
„metų metus prisieina laukti, kol vartus praversi 
jam. Tiesa, kartais kokia organizacija puošniai 
įžengdavo gretomis, su vėliava, per savo metinę 
šventę. Tačiau tai juk juos atidaro, kada numi- 
rėlį atlydi į bažnyčią laidotuvių pamaldoms. Ne, 
nemėgstu tų didžiųjų vartų atkilų — o tas atsi- 
tinka neretai. 

Tekalbėsime apie ketverius mažus vartelius, 
gerai? Apie tuos grakščiai iškaltus iš geležies, ro- 
dos, gali juos sulankstyti. Tikrai, jie gražūs, bet 
ir mūsų bažnyčia graži, o šventorius erdvus, la- 
bai didelis, nes jame ir keturiolika Kryžiaus Ke- 
lių yra tokios nemažos koplyčios — viduje, ma- 
nau, penki vaikai galėtų išsitekti nesusispaudę — 
ir jos yra atokiai viena nuo kitos, tarytum turi 
savo atskirus šventorius. O jos yra mūro ir už- 
darytos pusiauverinėmis medinėmis durimis — 
uždarytos paprastomis dienomis, o žiemą ir šven- 
tadieniais, kad blogi orai negadintų paveikslų. 


Mes kartais pažvelgdavome vidun, labai įdomu 
buvo, kai veri duris, nes galėjo atsitikti kaip 
Antaninai. Tai tokia gera mūsų draugė, davat- 
kėlė, ir ji visada apvaikščiodavo Kryžiaus Ke- 
lius ne bažnyčioje, o šventoriuje — jai atrodė, 
kad keliauja tolimus Kalvarijos kalnus. Ji priei- 
davo ir atidarydavo duris — negi ji turėjo klū- 
poti ir kalbėti savo žodžius į medį, neregėdama 
švento veido, ar nedorų kankintojų? Taip ji ėjo 
ir tą dieną, kai aštuntoje rado ryšulį, o jame gu- 
lėjo kūdikis. Nebijokite, jis buvo gyvas. Tikrai 
laimė, nes paskui mums būtų buvę daugiau ne- 
reikalingo išgąsčio, jeigu tenai būtų gulėjęs 1a- 
vonas, nors ir neilgai, nors ir mažas. 

Mes gi ir šiaip turėjome baimės užtenkamai: 
Šventoriaus klevai buvo seni ir tankūs, ir jie 
vieni tiek priveisdavo šešėlių, kad vidurdienyje 
atrodė apytamsu. Ir buvo labai tylu šventoriuje 
— žinai, tokioje tyloje nemalonu žaisti. Tačiau 
nereikia ir norėti, kad mes išsižadėtume švento- 
riaus — nors, tiesa, tenai tik ir buvo troškimai ir 
kliūtys: tiek vietos, tiek suolų, o koplyčios, ap- 


link kurias galėtum gaudytis ir nebaigti — ir 
žinai, kad negali. . 
Arba, ta šventoriaus tvara — iš tokio storo 


mūro, ir viršuje plokščia, dengta čerpėmis, gra- 
žiai apsilupinėjus vietomis, ir lyg apsamanojus 
— kiek tenai galėtum bėgioti, per tą tvorą, net 
lenktynių, nes mes būtume išsitekę bėgti bent 
po du šalimais. Tačiau mes niekuomet ir nemė- 
ginome — nereikėjo ir teirautis — neleis. O 

be to — kaip apibėgsi aplinkui šventorių, kaip 
aplenksi kertę su varpine? — Ne. 

Eikime pro vartelius—ramiausia tai tais, nuo 
špitolės į bažnyčią, visai paprasta, net baugi min- 
tis neima — tiesiai pakyli į bažnyčią, o už nu- 
garos miestelis, atsisuki ir nebijai. Dar neblogi 
antri, kai pro tuos kerti šventorių įstrižai ir kai- 
rėje atsidarai anuos, ir išlendi į taką, kuris bren- 
da per klebono lankas. Vasarą ten žaliuoja, o 
žiemą mes šliūkštinėjame. Gi upelyje, kuris tose 
lankose, visi skendome nekartą, ir nepavyko. 

Bet jeigu iš tų pirmųjų eini išilgai švento- 
rių, tai niekur kitur — tik į kleboniją. Ten mes 
neturime ypatingų reikalų, bet pasitaiko, kad 
miestelyje būsime sutikę kunigėlį, ir tas sako: 
— Ateikite po valandos, kai grįšiu, pavaišinsiu 
raudonais saldainiais. — Valanda yra ilga, ir ima 
pagunda vienam prie tų raudonų saldainių — 
tačiau vistiek einame gaujele, einame sunėrę 
rankas, kaip grandinėlė, ir labai greitai, neuž- 
trukdami, nei žvalgydamiesi. Nes: dešinioje ker- 
tėje stovi varpinė, o jei eini kitu šonu: kairioje 
bažnyčios sienoje, didelio vyro augumu, įmūry- 
tas gyvas žmogus. Baisiai seniai, kai bažnyčią 
statė. Kitaip nesilaikytų sienos: ateina tokia va- 
landa, ir meistrai tyko ir laukia kas praeina, kas 
tik pirmas, ir taip greitai jį įkiša į skylę sienoje, 
ir taip greitai uždeda akmenimis, užtepa kalkė- 
mis, jog tas ir pravirkti nespėja. 


Mama pyksta, kai taip sakau, ir tėvelis juo- 
kiasi: — O kas atsitinka, kad ne žmogus, o ožka 
tuo metu eina? — ir rimtai jie užgina net many- 
ti tokius niekus, taip nebuvo ir nėra. Žinoma, aš 
tikiu jiems, tačiau — o jeigu vistiek? Gal nėra, 
bet jeigu yra? Tas gi negali ir į pelenus pavirs- 
ti, ir ramybės turėti, tas, kas užmūrytas, jis sto- 
vės amžinai, kaip ir sienos, ir gyvas, nes jo akys 
atviros: jis nespėjo užsimerkti, ir baisiai dūsta. 
Ir kas būtų, jeigu išgirstume unzgimą iš sienos? 
— Ne, geriau neiti pro čia. 


Taigi, tie ketvirti varteliai, dešinėje, šoni- 
niai, iš rinkos pusės — dėl mūsų jų gali visai 
nebūti, gali juos užkalti, nes jie visai netoli var- 
pinės. Stovi ji didelė, kertėje, patys storiausi kle- 
vai svyra ant jos ir apsukui ją auga kokie pen- 


ki — o ji baisiai sena, ir tamsiai ruda, kaip ba- 
ravykas, ir sienos jos apkerpėję, ir jos stogas 
kiauras — bokšto stogas — ir aplinkui bokštą 


iškarpyti langeliai: tai tenai varpai buvo, bet 
seniai nėra. O pastogėse gyvena kovarniai, ir yra 
šikšnosparnių — tų mes neregėjome, bet yra. Ir 
jos durys niekuomet neužrakintos raktu. Dėl 
mūsų, jos gali būti ir kiaurai atlapos — mes ten 
jau neisime. Tačiau vistiek mes esame pažvelgę, 
ir žinome, jog grindys apipuvę — kaip atkastas 
karstas, kažikas tada prasitarė, ir tas taipgi pri- 
sidėjo, kad mes būtume nuo čia atstu. 

Kam gi ją čia laiko? O, bet kaip atrodytų 
tas kampas šventoriaus? Vistiek, lyg žmogui nu- 
pjautų kuprą. Negalima įsivaizduoti, kaip būtų, 
jeigu nugriautų, arba jei naują pastatytų, kad ir 
toj vietoj. To nereikia — nereikia, kad kas pra- 

nyktų, ar pasitrauktų. Be to, ji dar buvo ir nau- 
dinga: juk per iškilmingas šventes negalima pa- 
likti numirėlio bažnyčioje nakčiai, kaip tai tinka 
paprastą laiką. Tačiau juk jo ir nekiši į duobę 
be pamaldų. Pasitaiko, kad gyvas būdamas jis 
gyvena labai tolimame kaime, ir keliai yra pur- 
vini, sunkiai išvažiuojami, o nors ir geri — kas 
zovada veža numirėlį? Tai jis ilgai turi keliauti 
paskutinį kartą, per vėlai atvyksta jis, kad būtų 
tą dieną palaidotas su mišiomis, o kitą dieną at- 
laidai — tai tada jis porą naktų ir guli su savo 
karstu varpinėje. 

Mes žinome, kad numirėliai nedaro nieko 
blogo, ir gal nesibijotume slampinėti aplink var- 
pinę, bet jeigu buvo atsitikę? Ne mums, bet pa- 
sakojo Petrelis. Ir Petrelio mes jau nebematėme, 
jis mirė anksčiau, negu mums kas nors pradėjo 
rūpėti šiame pasaulyje — bet jis mirė sugyve- 
nęs gražios senatvės, ir visą amžių buvo geras, 
nė vienos dienos nebuvo kitoks, kaip tik geras — 
jis buvo toks vyriška davatkėlė. Ir nemelavo. Jis 
buvo labai linksmas, bet taip tylomis, gal tik 
šypsojosi, o kalbėjo nedaug, joks žodis nėjo nie- 
kais — taigi jis negalėjo eikvoti savo kalbos me- 
lavimui. O štai jam buvo taip: jis dar gerokai 
nesenas buvo ir dirbo svetimame kaime pas vie- 
ną ūkininką kraičio skrynias, ir vėlai šeštadienį 
išėjo namo. Naktis buvo nei šiokia nei tokia — 
lapkričio mėnesiena, labai šviesi, bet vėjas toks 
didelis, kad žmogų vyniojo į dūdelę. 


Kai jis atėjo į miestelį, jau buvo visai nu- 
vargęs, ir tarė sau: — “Ko aš čia plunksiu į na- 
mus taip toli, naktį ir vėjuotą? Užeisiu pas Bri- 
gytą." O Brigyta — tai jo sesuo, našlė, ir gyve- 
no prie upelio už špitolės. 

Juk kalbėjome, kad trumpiausias kelias — 
per šventorių, ir jis taip ir žengė. Gražiai atrodė 
šventorius mėnesienoje, švietė medžių šakos, ir 
tenai, klevuose, snaudančios varnos spindėjo, 
kaip juodi, gerai nublizginti batai. Jam buvo 
taip gražu, kad jis stovėjo, dairėsi ir džiaugėsi. 
Vienais spinduliais buvo šią naktį nuklotas baž- 
nyčios stogas — kas pamanytų, kad tiktai skar- 
da, o ką jau besakyti apie kryžių bokšto galū- 
nėlėje, kuris ir iš tikro buvo paauksuotas. Taip 
viską bežvalgydamas, jis metė akį ir į varpinę, 
ir pamatė, kad tenai, varpinės siena, kažkas li- 
po augštyn. Be kopėčių, taip tik laikydamasis už 
plyšių lentose, už skylių, lipo ir smuko atgal, ir 
vėl lipo. Ir pagaliau buvo tiek pasikabinęs, jog 
pro vieną bokšto langelį įkišo ranką vidun. 


Petrelis negalėjo atsistebėti, ką tas žmogus 
čia prasimano — nė čia buvo kas vogti — čia 
nė pinigai nedegė, niekas nebuvo regėjęs. Gal 
koks drignių apsiėdęs vaikpalaikis ėjo baidyti 
kovarnių iš bokšto? 

Tas, kur lipo, atrodo, kabojo ore, taip men- - 
kai jam tebuvo už ko laikytis. Petrelis negalėjo 
nei atsitraukti, nei sumojo ką daryti — jam rū- 
pėjo pamatyti, kokie čia prajovai dedasi, ir jis 
žiūrėjo nejudėdamas. Anas mosigavo rankomis 
pro bokšto langelį, kažiką gaudė viduje, kažikas 


šmėkščiojo, lyg varno sparnas — bet pagaliau 
Petrelis suprato, kad tai virvė. Virvė tabalavo 
langelyje. Praeitą savaitę parapija atsigabeno 
didelį dideliausią naują varpą, ir iš varpi- 
nės iškabino du mažuosius — jau buvo baimė 
juos čia laikyti — ir visus tris sukėlė į bažny- 
čios bokštą. Tai dabar taip ir karojo nupjautos 
virvės galas, ir tą galą gaudė ranka tas, kuris 
kybojo prisiblakinęs prie sienos. Jam nevyko. 
Matė Petrelis — kiek jau kartų, atrodė, pirštai 
nutvėrė, ir taip ima pūsti vėjas, jog virvė raito- 
si lange, varpinės viduje — čia pasitraukdama 
atgal, čia vėl išlysdama laukan ir suduodama per 
nosį žmogui. Ir jo pirštai negalėjo nulaikyti jos, 
bet jis nesiliovė, ir Petrelis, atsikraginęs, žiūrė- 
jo, ir stačiai norėjo padėti. 

Va, jau! — pamatė jis, tačiau, turbūt, nuo 
didelio įsitempimo, žmogus paslydo ir pradėjo 
smukti žemyn. — Taip ir žnekterės, — pagalvo- 
jo Petrelis ir jau norėjo pulti, ištiesęs rankas, 
pagauti — bet tasai ant sienos vėl kažkur užsi- 
laikė, nenukrisdamas iki galo, ir pradėjo vėl ka- 
bintis, ir taip atkakliai, rodos, jis nagais įsikirs- 
davo į lentas. Taip jis vėl prišliaužė prie lange- 
lio bokšte, o langelyje švitėjo prieš mėnesieną 
virvės galas, ir žmogus vėl gaudė ją, o virvė vėl 
nepasidavė. Petrelis tarėsi girdėjęs, kaip tas, ten 
augštai, unzgia iš pykčio — bet gal tai tik vė- 
jas. — “Ko aš čia avinas stoviu", — tarė pus- 
balsiu Petrelis. —“Vienas pusgalvis ten sprandą 
nori nusisukti, o aš čia seiles ryju. Nieko jis ten 
pikto nepadarys, o jei tai toks, kur mėnesio ap- 
sėstas, tai tokie neužsimuša''. Ir taip nusiraminęs 
jis vėl pradėjo eiti savo keliais. 


Bet po poros žingsnių neiškentė neatsisukęs 
į tą šoną. Dabar mėnesiena buvo labai aiškiai nu- 
švietusi varpinės'sieną ir lipantįjį. Petrelis paži- 
no žmogų, ir daugiau nesistebėjo. Gerai, kad jis 
ir neužkalbino, kad neprasidėjo su girtu — to- 
kių jis vengė visuomet, nes pats nė liežuvio ga- 
leliu nebuvo ragavęs degtinės. Taigi, ten kabi- 
nėjosi ir gaudė varpo virvę senis varpininkas. 


Koks be varpininkas — geras desetkas me- 
tų praėjo, kai jis buvo išmestas iš savo darbo, 
bet vardas taip ir liko jam prikibęs, nes kito 
nieko jis daugiau ir nebedirbo, kad būtų vadi- 
namas pagal naują užsiėmimą — tiktai valkata- 
vo ir gėrė, jeigu turėjo iš ko. O išmetė jį per vie- 
ną turtingą ūkininką, kuris buvo pilnas puiky- 
bės, kaip ir jo tevas kad buvo. Tai dėl to tėvo. 
Kai tėvas pasimirė, ūkininkas dar išdidesnis, 
nes dabar pats vienas viską valdė, atėjo užsa- 
kyti laidotuves. Ir karstą stipriausią, ir bažny- 
čioje daug mišių, ir augščiausią kataialką, ir 
žvakių be skaičiaus, ir kad vargonininkas grau- 
džiai grotų. O paskui ir pas varpininką atėjo ir 
pasakė: “Še, tiek pinigų dar niekas nedavė šio- 
je parapijoje už pazvanus, bet ir traukyk var- 
pus tiek ilgai, kiek pačiam vyskupui mirus . — 
O varpininkas ką atsakė: — “Velniai su šakėmis 
tegu paskambins pekloje, nes tavo tėvas tiek yra 
pridaręs skriaudų žmonėms, kiek visos parapi- 


jos prakeiktieji drauge. Neskambinsiu aš tavo 
tėvui". 

„Tai bent prasidėjo bylos! Liežuviai ir bar- 
niai! Niekas neturėjo už ką užtarti varpininko, 
nei klebonas, nei kas kitas — nors apie tą miru- 
sij! Jis ir visą teisybę pasakė. Bet ar pats buvo 
toks jau geras? Tinginys ir girtuoklis. Gėrė tiek, 
kiek uždirbo, ir dar trūko, nes galėjo pakelti 
daug, galėjo išgerti visą apverstą varpą. Tai vis- 
tiek, viską sudėjus, tačiau daugiausia dėl to 
pastaro dalyko teko jam pasitraukti. 

Taigi prieš dešimtį su viršum metų, — su- 
sigraudeno Petrelis, — o, žiūrėk, vargšas, neuž- 
miršo savo varpų nors virvę paglostyti ir net 
nežino, kad jie perkelti. O gal labai prisilakęs, ir 
tyčia norėjo prikelti visą miestelį išnaktėse — 
seniai niekas nebuvo nieko girdėjęs apie jį, o 
štai, šekit, sugrįžau. Pavargs jis čia gerokai, bet 
ar paklausys, jei, sakysim, šūktelėsiu:— Antanai, 
eime su manim, permiegosim drauge. — Jis jau 
toks, kad nenutrauksi, kol pats neužsimanys. O 
gal įlįs į savo seną varpinę ir nusnaus naktį. 

Ir Petrelis pribaigė eiti į paupę, kur gyveno 
jo sesuo. Ji miegojo, ir prisiėjo gerokai šaukti, 
kol prižadino ją. Ji pakilo užsimiegojus, bet kad 
jau kartą atsibudo, tai nebekrito atgal į lovą, o 
pašildė broliui valgyti, ir pati sėdėjo šalia ir jie 
kalbėjosi. Teisybę sakant, ji viena kalbėjo — 
bet jeigu jai apkyrėdavo girdėti tiktai savo bal- 
są, tai ji mokėjo taip paklausti, jog jis ir trum- 
pai atsakydamas, pasakydavo viską, ko tik ji no- 
rėjo sužinoti. Taip ji ištraukė, kaip jis baigia pa- 
soginius darbus, kaip jie ten prie vestuvių ren- 
giasi. Paskui sugalvojo užsipulti, ko jis taip vė- 
lai sumanė namo keliauti, ir kaip pas ją užsuk- 
ti. — Jis pasiteisino, jog taip pučia vėjas, kad 
vos ant žemės pastovi, — ir susijuokė, nes dabar 
pagalvojo vėl apie tą ant sienos. — Kodėl jis 
susijuokė?— norėjo žinoti Brigyta, ir jis turėjo 
pasakyti, ką pagalvojo ir ką matė šventoriuje. Ne, 
jis nemėgo plepėti, bet čia buvo toks daiktas, 
kurio niekas kitas nematė, ir jeigu jis nutylės — 
niekas niekuomet nesužinos, koks tas varpinin- 
kas juokdarys. 

O tada jis pamatė, kad jo sesuo sėdi išbalu- 
si, ir jos rankos dreba, ir visa ji krečiama kaž- 
ko. 

Pagaliau ji galėjo prabilti ir sušnibždėjo: 

— Žmogau, žmogau, ar tu neblūdiji? 


Ir dar kiek aprimusi, ji papasakojo, kad šią 
naktį varpinėje guli anas ūkininkas, už kurio 
tėvą atsisakė skambinti pavarytasis varpininkas. 
Bus palaidotas labai iškilmingai, tačiau giminės 
labai rūstauja, kad jam ne bažnyčioje, o varpi- 
nėje teks nakvoti, kad patys kalti, jei neatsimi- 
nė ryt esant sekmadienį — to jie nenori prisi- 
pažinti. Ilgai skambino varpai už turtuolį, tiek 
ilgai, kad visi apie tai girdėjo — kas toks mirė. 
O pavakariais atėjo žinia, kad rado miške, pa- 
plentėje seni varpininką negyvą, gal kas užmu- 
šęs bus, gal pats nusibaigęs. Dar nežinia, kur jį 
dės, jau policijai bus vargo. Tiktai aišku, kad 

nekas į šventus kapus — ir už jo vėlę neskam- 
bino varpai. 

Dabar, kai jau jis buvo ne šventoriuje, o šil- 
toje uždaroje troboje ir kalbėjo su gyvu žmo- 
gum, su seserim, Petrelis taip išsigando, jog se- 
suo tarė, kad jį priepuolis ištiks, ar pats staigiai 
mirs po jos akimis. Bet tai praėjo po kiek laiko, 
ir tada jis norėjo grįžti atgal ir pažvelgti į var- 
pinės sieną. 

— Jis kalbėjo tikrus niekus — tarė sesuo, 
nes jis aimanavo dėl varpininko, kaip dėl savo 
giminės. 

— Vargšelis, vargšelis — kartojo jis, — tai 
tu pats už save norėjai pavarpuoti, ir negalėjai. 


— Ir jis užsimanė eiti ir prikelti kleboną, ir pra- 
šyti, kad tasai palieptų tuojau pat skambinti už 
varpininką. Bet sesuo nutvėrė jo rankovę, ir jis 
neišėjo. 

Jis sėdėjo pavargęs ir liūdnas, paskui tarė 
ai: 
— Klaupkimės ir pasimelskim už žmogų. 
Matote, jis buvo drąsus, jis buvo labai geras, 
tasai Petrelis — mes gi, tokie maži ir baugštūs 
— argi galima norėti, kad mes nebijotume, ei- 
dami pro varpinę? 

Ir aš manau, kad niekuomet nepakėliau gal- 
vos į ją tiek, kad matyčiau, ar tebelinguoja lan- 
ge virvės galas — nuo varpų, kurių nebėra. 


A. Kašubienė — Keturios plytelės (glazūra) 

KATALIKIŠKA ŠEIMA 


DR. AG. šIDLAUSKAITĖ 


Visiems žinoma, kas yra šeima. Juk iš šei- 
mos kiekvienas esame išėję ir į šeimą daugumas 
mūsų vėl ieiname. Išeiname iš jos kaip savo tė- 
vų vaikai, sugrįžtame į ją kaip savų vaikų tėvai. 
Šeimos sąvoka glaudžiai riša tėvą, motiną ir vai- 
kus. 

Norint nusakyti, kas yra šeima, reikia pa- 
nagrinėti: 1) santykį tarp tėvo ir motinos, 2) jų 
abiejų santykius atžvilgiu į vaikus ir 3) kiekvie- 
no atskirai: tėvo, motinos, vaiko santykius ir 
pozicijas (teises ir pareigas) šeimoje. 

Nė vienas nesuabejos, manau, kad šeimos 
sąvoka nužymima gyvenimo tikrovė — tėvą, mo- 
tiną ir vaikus jungiąs ryšys — yra žmogiškojo 
gyvenimo apraiška. Nors ir kaip glaudus beatro- 
dytų ryšys tarp kaimenės gyvulių ar tarp paukš- 
čių pulko, jis esmėje skiriasi nuo šeimos tikro- 
vės. Gyvuliai susijungia tik laikinai ir tik dali- 
nai. Gyvulius suveda apsaugos ir seksualinis rei- 
kalas, kurs paskui individų nebesaisto. Pasitai- 
ko, be abejo, tokių niuansų, kurie išoriai piršte 
perša stebėtojui ir gyvulių gyvenime įžvelgti 
žmogiškąsias apraiškas. Tačiau gilesnis žvilgsnis 
pastebės, kad gyvulių susibūrimai, jei jie ir pa- 
tvaresni laike, yra daliniai; atseit: tas bendruo- 
menes sudarantieji individai, drauge būdami, gy- 
vena kiekvienas savo paskirą gyvenimą. 


Šeima nėra vien materialinis drauge buvi- 
mas, bet visapusiškai vienas su kitu susietų žmo- 
giškų individų bendravimas. Šeimos nariai vie- 
nas nuo kito ir vienas kitam priklauso; jie, są- 
moningiau ar ne, gyvena vienas kito — o ne vien 
savo asmeninį — gyvenimą. Šeimoje asmenybė 
su būtinumu išvelkama iš savojo individualybės 
kiauto; šeimoje žmogus įvedamas į visuomenę. 

Pilnutinėse, idealiose šeimose šis asmeninio 
“aš palenkimas visų šeimos narių reikalavi- 
mams yra atskiro šeimos nario praturtinimas, pir- 
moji ugdymo ir ugdymosi mokykla. Mokykla, 
kurioje gaunama ir duodama noriai ir spontaniš- 
kai. Šeimose, kuriose nėra harmonijos, kurių na- 
riai nesutampa kuriuo nors elementu, išauga su- 
žalotos asmenybės, palaužto, nelygaus charakte- 
"rio Žmonės. 


Šeima yra sunki ir drauge dėkinga tema. 
Sunku bus keliuose puslapiuose atžymėti tai, kas 
apie šeimą reiktų ir būtų galima pasakyti. Juk 
ši tema liečia žmogaus problemą. Tokiu atveju 
reikia turėti galvoj teologijos, filosofijos, psicho- 
logijos, biologijos reikalavimai. Bet gyvenime at- 
skirus specialistus kviečiame tarti žodį tik ne- 
paprastais atvejais. Čia kalbama paprasta, drau- 


giška kalba, pasidalinama mintimis apie šeimą, be 
pretenzijos tą gilią temą išsemti. 


I. — Tėvas ir motina 


Tėvas ir motina, pirmiau negu tokiais tam- 
pa, yra vyras ir žmona. Kitaip tariant, vyras ir 
moteris, kurių drauge buvimas aptariamas “duo 
1n carne una" -— du glaudžioje vienybėje. Vyro 
ir Žmonos santykiavimo pobūdis apsprendžia ir 
jų šeimos charakterį. 

Kas suveda vyrą ir moterį į tą neišskiria- 
mos vienybės ryšį? 

Genezėj šis faktas perteiktas labai vaizdin- 
gai. Dievas sutvėrė žmogų Adomą — ir paleido 
jį rojuje, “kad ten veiktų ir jį saugotų". Bet tas 
pats Dievas pasakė: “Negera būti žmogui vie- 
nam, reikia jam lygaus draugo". Pavedė Dievas 
Adomui visus tvarinius; šio pastarojo išmintis 
išskaitė Dievo mintis, jis davė tvariniams var- 
dus. Bet draugo sau lygaus jų tarpe nerado. Ne- 
liko kito, kaip tik sutverti tą draugą. Šiame tad 
tvariny atpažįsta Adomas, pirmasis žmogus, sa- 
ve; dar daugiau: savo išsiilgtą draugą. Dėl šio 
pastarojo, dėl jam sutvertos moters “palieka 
žmogus savo tėvą ir motiną ir susiriša su savo 
moterimi". 

Adomas ir Jieva — tai pirmoji žmonių po- 
ra, pirmasis vyras ir žmona, kurie sudarė pirmąją 
šeimą. Ir ši pirmoji pora susidarė spontaniškai, 
ne iš prievartos. Viskuo pertekęs žmogus dar 
kažko ilgėjosi. Taip sutvėrė Dievas pirmąjį žmo- 
gų, kad jis savo laimės nerado patogume ir tur- 
te, bet ilsėjosi sau lygaus draugo. Kitas faktas: 
tas draugas nėra konkurentas, bet “adiutorium"' 
— pagelbininkas. Ne tam jis Dievo duotas, kad 
būtų pirmojo pakartojimas, bet — jo papildy- 
mas; ne tam sutverta moteris, kad konkuruotų 
su vyru savąja išmintimi, bet kad neleistų jam 
jaustis vienam tarp jį supančių už jį mažesnės 
vertės tvarinių daugybėje. 

Netikintieji ir abejingieji į šį Švento Rašto 
argumentą pasižiūrės su šypsniu. Tiek to. Šios 
kategorijos skaitytojus ir mintytojus norėtųsi 
tiktai paklausti: ar jų pačių gyvenimas, ar dau- 
gybės žmonių išgyvenimų liudijimai nepatvirti- 
na tos Genezėj pavaizduotos psichologinės tikro- 
vės? Kiek daug augštosios klasės vyrų yra išsi- 
žadėję pozicijų dėl tos, kuri pasirodė nepamai- 
noma draugė? Kaip dažnai “sukompromituoja- 
mos" karjeros dėl moters. Neatsisakoma niekad 
to, kas gera, dėl nieko; neduodama daugiau dėl 
mažiau. Gali pasitaikyti apsirikimų, klaidų, bet 
tai nėra objektyvi norma. Taigi, praktiškasis gy- 
venimas, dailininkų šedevrai, apskritai kūrėjų 
darbai ir šiaip laimingųjų išgyvenimai liudija, 
kad draugo suradimas žmonoje yra didžioji gam- 
tos dovana. 

Pagal tai, kokį žmogus veda gyvenimą, 
jis pasirenka sau ir to gyvenimo draugą. Juk ne 
paslaptis, kad daug kas veda ir teka vien tam, 


kad apsidraustų senatvėje; vyras — tam, kad 
turėtų kas valgyt išverda, moteris — tam, kad 
nebereikėtų vargti. Didelė dalis — gal didžiau- 
sia šiandien — sueina moterystėn fiziologinio 


seksualumo suvesti. Pirmuoju atveju galime kal- 
bėti apie brutalų “homo economicus“, antruoju 
— “homo animal". Bet nei vienu nei kitu atve- 
ju tai nėra tikrasis ir pilnutinis žmogus. Šiuo 
pastaruoju atveju vyras žmonoje jieškos jį su- 
prantančios sielos; draugo, kurs juo domėsis tiek 
kūno, tiek jo dvasios reikaluose. Jei faktiškai iš 
moterų reikalaujama tik kraičio ir kulinarijos, 
jei pasitenkinama tik jų fiziologinių moterišku- 
mu, tai tik todėl, kad žmogiškumo idealas vy- 
ruose yra labai sumenkęs, kad juose nebėra jo- 
kio augštesnio troškimo. Didžiosios dvasios vy- 
rai, genijai, jei gyvenime ir nevisada turėjo lai- 
mės sutikti, bet sieloj visada yra mylėję motery- 
je idealą. 

Tai, ką skaitome Genezėj, ką randame pa- 
tvirtinta gyvenimo praktikoje, skelbia ir Kata- 
likų Bažnyčia. Kitaip ir būti negali: Atpirkimo 
doktrina atsako Tvėrimo minčiai ir tvarkai. 
Krikščionybė neprieštarauja sveikai prigimčiai, 
o tik atitaiso tai, ką prigimtoji ir kiekvieno žmo- 
gaus asmeninė nuodėmė yra pagadinusi. 

Paliestieji vyro ir žmonos santykiai Kata- 
likų Bažnyčios mokslo yra apibūdinami, kaip 
vienas iš trijų moterystės gyvenimą saistančių 
tikslų. 

Moteris privalo paklusti vyrui. Bet tai klus- 
numas laisvai pasirinktam ir mylimam asmeniui. 
Klusnumas, kurs telieka dėkingumo pareiškimu 
tam, kurs neša šeimos išlaikymo naštą. 

Vyras ir žmona turi būti vienas kitam išti- 
kimi ir atsidavę. Bet ir tai tik gamtos ir Dievo 
įstatymo ribose. Vyro ir žmonos santykiai turi 
būti — pagal Bažnyčios mintį — normuojami 
skaistybės (santūrumo) ir ne kūninės, o artimo 
meilės sankcijų. Intymus šio pobūdžio dviejų as- 
menų bendravimas turi būti poilsio ir džiaugs- 
mo vieta žemėje ir pasiruošimas Amžinybei. Vy- 
ras ir žmona turi būti vienas kitam šventėjimo 
akstinas ir priemonės: paskatinimas, pavyzdys ir 
draugiška pagelba tobulėti. 


II. — Tėvai ir vaikai 


Jei gyvenimo tikrovė verčia prieš tėvų są- 
voką gvildenti vyro ir žmonos tarpusavio santy- 
kius, tai priežastingasis gamtos tikslingumas — 
teleologizmas — kalbėte kalba, kad atskiros ly- 
tys taip sutvarkytos ir tam leistos, kad jos susi- 
tiktų ir bendradarbiautų giminės pratęsime, gy- 
vybės perteikime. 

Genezės knygoje skaitome: “sutvėrė Dievas 
žmogų sau; pagal savo paveikslą sutvėrė jį: kaip 
vyrą ir moterį sutvėrė juos“; ir “palaimino juos: 
aukite ir dauginkitės, ir pripildykite žemę .. 
Kitaip tariant, sutvėrė Dievas žmogų kaip vyrą 
ir moterį. Sutvėrė tam, kad turėtų, kas Jį — 

Tvėrėją, stebuklų Dievą, — sąmoningai garbin- 
tų ir su meile dėkotų Jam už gyvybės dovana, 
už leidimą įsijungti į turtingąjį Dievo buvimą. 
Pirmajame žmoguje Jis depozitavo, paslėpė sa- 
vo kūrimo galią: “crescite et multiplicamini" — 
aukite ir dauginkitės. Dievo žodis yra ne tik ap- 
šviečianti, bet veikianti tikrovė, ne vien žinoji- 
mo, bet ir valios pareiškimas; noras ir jo reali- 
zavimas tam pačiame vyksme. Tad ir pirmie- 
siems tėvams drauge leido, davė įsakymą dau- 
gintis ir suteikė tam galių. 

Biologijos mokslas suteikia šiandien labai 
įdomių duomenų apie gyvybės perteikimo pro- 
cesą. 

Nonas nebeteigia, kad toji pirmutinė ląs- 
telė, iš kurios išsivysto žmogus, turi būti žmo- 
gus miniatūroje, t. y. pilnutinė žmogaus struk- 
tūra, tiktai sumažintoje formoje. Aišku, kad 
žmogus, kaip ir kiekvienas gyvis, prasideda iš 
apvaisintos sėklinės ląstelės — kiaušinėlio, — 
kuri savo sąranga yra visai tokia pat, kaip ir 
kiekviena kita kūno ląstelė. 

Bet kurioj gyvo organizmo ląstelėj moksli- 
ninkai vargais negalais ir dirbtinėmis priemo- 
nėmis pajėgia atskirti citoplazmą nuo chromati- 
nės medžiagos (chromozomų). Šios dvi proto- 
plazmos sudėtinės dalys. (citoplazma ir chromo- 
zomai) esančios kiek skirtingos cheminės struk- 
tūros. Tie skirtumai tačiau vienodai liečia sėklų 
ir kūno — somatinių — ląstelių sudėtį. Iš vienų 
betgi išsivysto naujas organizmas, o kitos visą 
laiką liekasi tik eilinėmis kūno plytelėmis. 

Taigi, išoriai į kūno struktūrinę ląstelę pa- 
naši gyvybinė ląstelė ilgainiui išsivysto į pilnu- 
tinį tobulą organizmą, į individą tos rūšies, iš 
kurios sėklinių ląstelių susiliejimo ji yra susi- 
dariusi. Tame menkutėly, chemiškai nieku ypa- 
tingų neišskiriamos medžiagos grūdelyje slypi 
stebuklinga galybė — gyvybės jėga. 

Bet kurio gyvio, taigi ir žmogaus, brendimo 
fazės yra tiktai išorėj išryškėjimas tų formų, ku- 
ŠA potencijoj jau glūdi pirmajame gyvybės pra- 
e. 

Kaip ūkininkas, nubėręs sėklą į juodą dirvą, 
yra bejėgis jos augimą ar neaugimą pašaukti, 
taip tėvas - motina yra tiktai toji causa acciden- 
talis — pripuolamoji priežastis — jų būsimojo 
kūdikio atžvilgiu. Suprantama, nuo to, kaip ūki- 
ninkas laikė sėklą, kaip paruošė dirvą ir kaip 
gins ją nuo piktžolių ar net nuo pačios sausros, 
priklausys jo pasėlio našumas. Ne tėvų rankose 
yra gyvybės užsimezgimo ir jos vystymosi pa- 
slaptis. Tai Dievo norėta ir jiems tik patikėta 
naujo žmogaus kūrimo dovana. Jie tačiau yra 
parinkti įrankiais ir tampa, jei tai nesąmonin- 
gai atlieka, eiliniais tarnais, o jei sąmoningai — 
Dievo bendradarbiais. 

Ūkininkas, berdamas į žemę grūdą, nekar- 
tą stato “ore pilis". Tas pasėlis ne tiktai turi ap- 
mokėti jo triūsą, bet turi būti jo gerovės šal- 
tinis, jo pasididžiavimas. Tai, kas nėra jo, o tik 
jam patikėta, pasidaro jo nuosavybe, kurią jau- 
čia kaip savęs paties dalį. Dėl to tiek meilės ir 


tiek kančios pagimdo prisirišimas prie žemės ir, 
iš kitos pusės, tiek blogo žmonių santykiuosna 
įneša juos pavergęs turto apetitas. 

Jei jau taip glaudžiai sutampa su žmogumi 
materialinė gėrybė, kuri tik išoriai yra jam pa- 
tikėta, ką bekalbėti apie tą žmogaus esmę lie- 
čiantį turtą — gyvybės perteikimo galimybę, ku- 
ri jį daro vyru ir moterimi tik tam, kad jis būtų 
tevu ir motina. Disponuodamas tąja gamtos do- 
vana, žmogus praturtina savo asmenį ir objek- 
tyviai pasitarnauja, duodamas pasauliui ir Die- 
vui naują Žmogų. 

Tik išsigimęs, liguistas žmogus leidžia atro- 
fizuotis savo sąnariams ar psichinėms galioms, 
jomis nesinaudodamas. Normalus žmogus veržia- 
si į gyvenimą pilnutine savo prigimties jėga. Gy- 
vybės palaikymo instinktas ir tos pat gyvybės 
perteikimo instinktas yra du bėgiai, kuriais orien- 
tuojasi žmogiškasis gyvenimas per džiaugsmo 
saulę ir vargo bei kančios miglas į amžinybę. 
Tikėjimas — gyvenimo tikslo pažinimas, ir moks- 
las — Žmogaus prigimties pažinimas — turi su- 
sitikti Dievo siekiančio ir save pažįstančio žmo- 
gaus praktiškam gyvenime. O tai ir yra ne kas 
kita, kaip moralės normos. Jos viską leidžia tam, 
kurs nenukrypsta nuo Dievo nustatytos tvarkos 
ir nepiktnaudoja prigimties išteklių. 

Neišmintingu pavadintume žmogų, kurs ne- 
siskaitytų su metų laikais ir atmosferos pakiti- 
mais sėjoje. Nedaug, faktiškai, padaro tie, kurie 
nedavę podirviui pailsėti dažnina sėjos metą, ar- 
ba tie gyvulių kultivuotojai, kurie bekurdami 
“naujas" veisles nualina kultivuojamųjų gyvulių 
atsparumą. Gobšo žmogaus aistrą nubaudžia pa- 
ti gamta — ji nebepaklusta. Taip lygiai yra ir 
su tais paviršutiniškais ir seksualinės aistros 
apakintais individais: gamta nubaudžia juos fi- 
zinėmis ir psichinėmis ligomis, moraliniu skurdu, 
kurs vietoj džiaugsmo į šeimą įneša nerimą, ne- 
pasitikėjimą ir pavydo kirmėlę. Be venerinių li- 
gų, čia tenka priminti nerviniai pakrikimai, 
kaip įvairios sadizmo formos arba visiškas atbu- 
kimas vyruose; bendras nervingumas ar isteriš- 
ka hegemonija moteryse. Suprantama, kad to- 
kiais atvejais pašlyja Žmogaus moralė nebe tiktai 
toje srityje, bet persimeta ir į visuomeninį gyve- 
nimą — i darbovietę, į santykius su aplinka, į 
pragyvenimo šaltinių kokybinį ir kiekybinį ap- 
sprendimą ir išnaudojimą. 

Žmogus, kurs nepamąsto, kodėl jam duotas 
apetitas, tam apetitui patenkinti organai, arba 
nualina organizmą, su tuo gamtos dėsniu nesi- 
skaitydamas, arba suserga, sau tikslu pasidary- 
damas apetitą, o ne darnų gyvybės išlaikymą. 

Žinodama Kūrėjo mintį, iš vienos pusės, ir 
pažindama prigimties galių piktnaudojimą žmo- 
nijoj amžių bėgy, iš kitos pusės, Katalikų Baž- 
nyčia įsipareigoja būti vadove tikintiesiems gy- 
vybės perteikimo užduoties įgyvendinime. ; 

Teisingai, išeinant iš Dievo valios taško, pir- 
muoju moters ir vyro susijungimo uždaviniu 
Bažnyčia laiko kūdikių gimdymą. Juk tam žmo- 
gus ir yra sutvertas kaip vyras ir moteris. 


Šis uždavinys nežemina žmogaus vertės, jei 
turima mintyje, kad tai neprivalo būti “žmonių 
gamybos" fabrikas, o Dievą pažįstančių ir Jį gar- 
binančių sielų, Bažnyčios narių — šventųjų, 
skaičiaus praplėtimas. 

„Kad tokiu Dievo garbintoju ir tauriu Baž- 
nyčios nariu galėtų būti žmogus, tėvų pareiga 
Jau nebėra vien fizinis vaiko davimas pasauliui, 
bet jo išauklėjimas. 

Jei tinkamas žmogaus išauklėjimas nėra nei 
vienos dienos, nei vienų metų reikalas, tai dar 
nereiškia, kad Bažnyčia propaguoja “vieno ar 
dviejų vaikų“ sistemą, aprobuodama šeimoje 
prostituciją ir gimusių ar negimusių kūdikių žu- 
dyma. Kas vieno gimusio kūdikio laimės sąskai- 
ton žudo to kūdikio tikruosius brolius, tas žu- 
do jau ir gimusį kūdikį. Tokie tėvai tik priden- 
gia vaiko meile savo egoizmą ir savo materia- 
listinį galvojimą. Jie savo pavyzdžiu ir pačiu 
savo buvimu pastumia savo vaiką į negyvo daik- 
to — žaislo vietą. Toks, šeimoj buvęs gražiu 
žaisliuku kūdikis, vėliau, išėjęs į gyvenimą, tam- 
pa kai kam jau naudingumo įrankiu. 

Negeriau yra ir su tais tėvais gudragalviais, 
kurie nežudo savo vaikų vien dėl to, kad nepri- 
leidžia, jog būtų užmegsta nauja gyvybė. Baž- 
nyčia ir šį prigimties piktnaudojimą smerkia. 
Juk tai naudojimas priemonių ne tam tikslui, ku- 
riam jos skirtos. Bažnyčia neverčia susijungu- 
siųjų būtinai išnaudoti visas galimybes prokrea- 
cijai, priešingai, laimina net visai susilaikančių 
ryši; bet ji laiko nusikaltimu — nuodėme — pra- 
silenkimą su Dievo valios vykdymu. Bažnyčia 
nėra griežta, bet racionali. Ji gali neversti visų 
žūtbūt rinktis tobulybės kelią, bet ji turi budė- 
ti, kad nė vienas iš jai pavestų vaikų nepražū- 
tų, kad jie laikytųsi bent tų normų, kurios yra 
būtinos išganymui. Tad tiems, kurie nejaučia to- 
bulybės alkio, Bažnyčia leidžia išnaudoti visas, 
ne žmogaus “gudrumo"' išgalvotas, bet pačioj 
prigimtyje esančias galimybes, kad gavus maksi- 
mumą juslinio malonumo, įdedamo šeimyninio 
gyvenimo vargo sąskaiton. Bet sykiu Bažnyčia, 
skelbdama šventaisiais šeimų tėvus ir motinas, 


kviečia visus vedusiuosius — pačius tėvus ir ne 
vien tik jų vaikus — į šventumą, į tobulybę; 
praktiškai — į santūrumą ir į klusnaus Dievo 


valios vykdymo kelią. 


III. — Tėvas, motina ir vaikas 


1. Vyras ir tėvas. Kūrėjas taip sutvarkė, kad 
išmintingas ir darbingas vyras negali būti sau 
tikslas. Ateina laikas, kada jis jaučia nerimą, 
liūdesį būdamas vienas; ir geidžia tiktai ne pa- 
tarėjo profesininko, ne tarno, o jautrios sielos ir 
jo asmeniu, jo vidine būtimi besidominčio žmo- 
gaus. Atrodo, kad vyriškoje prigimtyje sukaup- 
ta tiek energijos ir tiek jėgos, jog jis būtinai no- 
ri su kuo nors pasidalyti, kam nors būti naudin- 
gas. | 

Pirmasis žingsnis į šeimą, vyro meilė mo- 
teriai, yra jau didelis pliusas vyro charakterio 
formavime. Jisai išeina iš savęs, įsipareigoja gy- 

venti nebesavanaudiškai. Jei pirmasis momentas 
ir yra reikalas surasti sau išsiliejimo ir poilsio 
objektą, sekantis jau aiškiai yra surištas su sa- 
vojo “aš"" auka. Tiesa, meilė naštą daro lengvą, 
bet sunkiausia pasidaro, kad ta našta nėra vien- 
kartinė, bet nuolatinė. Tenka budėti, save kon- 
troliuoti, jieškoti dvasinių išteklių, kad ištesė- 
jus įsipareigojimus. 

Jei vyro su žmona santykis ir pareikalauja 
iš vyro aukos, tai ji jam nėra sunki. Žmona — tai 
geistasis draugas, su kuriuo susikeičiama tik ver- 
tybėmis. Tai toksai sutapimas, kuriame vyras 
moterį tikrai palenkia sau, padarydamas savo — 
kilniosios ar tiktai gyvuliškos, tai jau nuo jo 
priklauso — būties dalimi. 

Kas kita, kada paliečiama problema tevo su 
vaikais. Didėjanti šeima teikia daugiau rūpesčių 
grynai iš ekonominės pusės. Motinos meilė vaikui 
dažniausiai “apvagia" vyrą; žmona nebe jam vie- 
nam priklauso. Ne viena moteris padaro ir gana 
stambią klaidą, dėl vaikų visai užsimiršdama 
esanti žmona, ir tikrai lieka neteisi vyro atžvil- 
giu. 

Tėvas džiaugiasi naujagimiu, bet bodisi kū- 
dikiu, darosi įkyrus jam vaiko smalsumas. Di- 
džiuojasi tėvas jaunuolio pirmaisiais laimėjimais, 
kurie turi visuomeninį atspalvį, bet nepakenčia 
pirmųjų revoliucionieriškos dvasios apraiškų, 
ypač iš taip geidžiamo sūnaus pusės. 

Taigi tėvystė iš vyro pareikalauja herojišku 
mo, pasiaukojimo darbe ir aukos moters meilės 
atžvilgiu. 

2. Žmona ir motina. Moteris palinksta į tą, 
kurs, nusiskundęs savo vienatve ir savo dvasios 
prislėgimu, lyg kvieste kviečia ją užpildyti tą 
tuštumą. Ji savo meilėje išryškina atsiduodan- 
čios meilės bruožą. Jei žiauriai skamba visuome- 
niniam gyvenime paklusnumo žodis, tai jis ne- 
gąsdina meilės kalba kalbančios moters. Jos 
džiaugsmas išskaityti tik tai, kuo ji galėtų pra- 
džiuginti, pasitarnauti mylimajam asmeniui. 

Didžioji tragedija moters sieloje atsiveria 
tik tuo atveju, jei tas, kuriam ji paklusta, per- 
eina leistinumo ribas. Ne vienai lengva yra atsi- 
sakyti sveikatos, savo įpročių, bet nebeimanoma 
suderinti paklusnumą vyrui, kurs ją verčia per- 
žengti gamtos ir Dievo įstatymus. 

Normalinėj tvarkoj meilė pareikalauja iš 
moters nebegyventi savojo gyvenimo, bet jį pa- 
lenkti viešajam savo pasirinktojo vyro gyven- 
mui. Socialinis moters asmenybės bruožas iš- 
braukiamas iš jai charakteringųjų. Ne be pras- 
mės ištekėjusi moteris atsisako savo pavardės. 
Ji atsisako daugiau negu pavardės, ji atsisako 
savo, kaip individo, buvimo visuomenėj. Ji šian- 
dien yra savo vyro Žmona, rytoj — savo vaikų 
motina. 

Šeima pareikalauja iš moters, objektyvine 
prasme, ne jos darbo vaisiaus, ne uždarbio, bet 
jos pačios. Nėra betgi su meile padarytos aukos, 
kuri nesugrįžtų dovana ją aukojančiam. Ir mo- 
teriai, jei jai nekartą yra sunku visai pranykti 
savo vyro šešėlyje, visai suprantama darosi gy- 

venti tiktai vaiku ir dėl vaiko. Pakartotinis mo- 
ters - žmonos klusnumo reikalavimas vyrui per- 
eina į spontanišką moters - motinos atsidavimą 
vaikui. 

Gamta taip sutvarkyta, kad kaip psichofi- 
zinė vyro struktūra šaukiasi moters, taip toji pat 
psichofizinė moters prigimtis reikalauja kūdi- 
kio. Moteris, atrodo, duota vyrui, kad jis jai pa- 
tikėtų save per savo ir jos vaikus. 

Vyrą meilė moteriai padaro ritieriu, įpras- 
mina jo asmeninę veiklą, apsaugo nuo egoistiš- 
ko individualizmo. Moterį meilė pridengia nuo 
pasaulio akių, nuo triukšmo, nuteikia nuolanku- 
mui. Tėvas liekasi šeimos globėjas, jos oficialu- 
sis atstovas; motina yra tikrasis šeimos “fac to- 
tum“: ji faktinasis administratorius, ji mokyto- 
jas, ji šeimyninių nesusipratimų kaltininkas ar- 
ba išmintingasis intymiųjų bylų sprendėjas. Ve- 
dybomis moteris susiaurina, apriboja savo veik- 
los plotą, bet ji praplečia funkcijų įvairume. 

3. Vaikas—tai besiilginčios realizuotis ir atsi- 
duodančios meilės vaisius; tai tėvo rūpesčių ir 
motinos svajų objektas. Vaikas tiek daug vertas, 
kad jo gimimui pati gamta palenkia tėvų būtį, 
jų gyvenimą. Vargiai vaikas supras, pirma ne- 
gu pats taps tėvu, ką jis savo tėvams privalo. 

Iš kitos pusės, vaikas-gema ne savo valia, to- 
dėl jis teisus, kada verksmu, kaprizais, užsispy- 
rimu reikalauja sau maisto, apsaugos, laisvės, 
meilės. 

Neteisūs tėvai, kada palenkia vaiką savo 
egoizmui, daro iš jo žaisliuką, pelno šaltinį, ver- 
83. 

Šeima tokiu būdu tampa tėvams auklėjimo- 
si, tobulėjimo mokykla, vaikui gi — pirmoji jo 
auklėjimo — lavinimo įstaiga. Normaliose šeimo- 
se tas auklėjimo ir auklėjimosi darbas vyksta 
nepastebimai, pilnas džiaugsmo ir poezijos, be 
užmačių vienas kitam. 

Jei nedaug tegalima duoti kūdikiui pirmai- 
siais gyvenimo mėnesiais, tai daug jam tenka leis- 
ti. Ne jis prisitaiko, bet prie jo reikia taikytis. 

Vėliau, ypač tarp 2-5 metų amžiaus, kada 
vaikutis viskam atviras, lyg fotografijos aparatas 
su jautriu negatyvu, tėvai turi kontroliuoti savo 
privatų gyvenimą net tada, jei jis būtų, objek- 
tyviai imant, korektiškas; kūdikiui jis gali būti 
per stiprus. 

Klaidinga galvoti, kad vaikystės amžiuje 
vaikui namus gali atstoti mokykla. Priešingai, 
namai turi likti mokyklos pratęsimas ir jos pa- 
pildymas. Vaikas turi pasipasakoti savo laimė- 
Jimus namie, o mokykloje turi turėti teisę pa- 
siremti ir tėvų autoritetu ir pasididžiuoti namų 
aureole. a 

Jausminio atbudimo metais gal sunkiausia 
tėvų rolė, bet ji būtiniausia. Tėvams neišmintin- 
gai elgiantis, jų vaikas — paauglis — pasuks jau 
nebe į mokyklą, pas mokytoją klausti patarimo, 
bet i gatvę... 

„Pagaliau jaunystės audros, tos pat meilės, 
kuria ir tėvai savo laiku gyveno, ilgesys ir pa- 
šaukimo problemos ar nebus tik sunkiausia parei- 

ga tėvams, nes ateina metas, kad jie, meilėje pra- 
dėję, varge , rūpestyje puoselėję, tą savo meilšs 
vaisių turi išleisti iš savo rankų. 

Trumpai tariant, vaikas įpareigoja tėvus 
duoti, ir duoti iki savęs atsisakymo. Šeima — 
tai didžioji asketikos mokykla. Tėvai įpareigoti 
duoti tai, kaip ir jiems savo ruožtu buvo duota. 
Vaikas turi teisę gauti. 

Tėvai nusideda ne tik tada, kai vaikus žu- 
do, ar jų neleistinomis priemonėmis vengia, bet 
ir tada, kai atsisako auklėtojų rolės. 

Neveltui psichoanalizė randa sau gausios 
medžiagos, besiknaisiodama pirmojoje neuroti- 


kų kūdikystėje. Jei kūdikio fizinė ar nervinė 
sveikata gali būti sužalota dar moters įsčioje, jo 
afektyvinis gyvenimas, jo subtilioji psichinė 
struktūra dažniausiai yra pažeidžiama augimo 
metu. 


Negalima pateisinti tėvų daromos skriaudos 
vaikams nei jų nežinojimu, nei jų persikrovimu 
kitais darbais. Apie viską skaitoma, viskuo do- 
mimasi, randama laiko pomėgiams ir išsiblašky- 
mams, nebelieka laiko tam, kurio gyvenimo prie- 
žastimi jie patys yra, ir nuo kurio suformavimo 
priklausys tiek vaiko, tiek jų čionykštis ir am- 
žinasis džiaugsmas. Vaikai — tėvų vainikas ne 

tik laike, bet ir amžinybėje. Moteris-motina išei- 
na jieškoti uždarbio ne dėl to, kad reikia, bet 
dėl to, kad nesinori atsilikti nuo kitų puošnume, 
prabangoje, santaupose, dėl kurių — kai perdaug 
sutaupoma — dažnai tik barniai ir neapykanta. 
Vaikas gi paliekamas gatvei arba iš bėdos susi- 
tvėrusiam lopšeliui — darželiui, bet kuriai ki- 
tai anoniminei įstaigai. 

Bažnyčia, puoselėdama bet kokią karitatyvi- 
nę iniciatyvą vaikų globos ir auklėjimo srity, 
nemano atleisti tėvų nuo jų tiesioginės pareigos. 
Globos įstaigoms užtenka našlaičių ir tų, kurių 
tėvai nėra verti savo kūdikio, nes, praradę bet 
kurį žmogiškumo bruožą, nebesupranta jo ver- 
tės ir nebežino savo pareigų jų atžvilgiu. Svei- 
ki ir normalūs tėvai neturi jokio pasiteisinimo 
lengvinti savąjį gyvenimą, atsisakydami būti sa- 
vo vaikų auklėtojais. 

—11—— 


Šeima — žmogiškojo bendravimo, pilnutinio 
žmogaus buvimo apraiška. Bet pilnutinis žmo- 
gus nėra nei daiktas, nei eilinis gyvis. Tai as- 
muo, per kurį tiek negyvos gamtos jo kūne pa- 
slėpti elementai, tiek gyvių pasauliui bendras 
gyvybinis instinktas, ar gyvuliui savas juslingu- 
mas yra išvedami iš individualumo ir laikinumo 
ribų. 

Nors į šeimą žmogus, atrodo, įeina sponta- 
niškai, bet, faktiškai, šeimos institucija yra kaž- 
kas daugiau už atskirą jos narį. Užtenka akyliai 
įsiskaityti į senuosius istorijos dokumentus, pa- 
minklus, įsigilinti į įvairių tautų žmonių sąži- 
nės balsą, pasireiškiantį per institucijas ir papro- 
čius, kad nustatytum, jog jau ir natūralinėj plot- 
mėj moterystė yra sakralinio pobūdžio. Į ją vi- 
sur ir visais laikais sveiko žmogaus žiūrima, kaip 
į kažką religiško, atseit, ne žmogaus valios su- 
planuoto, bet išplaukiančio iš slaptingųjų pačios 
prigimties gelmių. 

Sąmoningai tikįs žmogus, nebe neaiškios in- 
tuicijos vedamas, bet logikos verčiamas, atpažįs- 
ta, kad moterystės autorius yra Dievas, kad šei- 
ma nėra žmogaus sukurta institucija. Moterys- 
tės religinis charakteris išplaukia iš jos dieviš- 
kos kilmės. Moterystės tikslas — gimdyti ir for- 
muoti Dievui vaikus ir sujungti kilnios ir nepa- 
dalinamos, pilnutinės meilės ryšiu vedusiuosius. 
Dieviškos kilmės yra ir pats moterystės natūra- 
linis aktas, nes tai Apvaizdos gamtai patikėta 
žmogaus tvėrimo, gyvybės perteikimo priemonė. 
Tuo natūraliniu aktu žmogus tampa Kūrėjo vi- 
sagalybės instrumentu. 

Katalikų Bažnyčia moterystės ryšį ne tik 
užgiria, bet pakelia į Sakramentą. Kodėl? Kris- 
tus, Dievo Sūnus, nepanaikino Tėvo-Kūrėjo nu- 
statytosios tvarkos, — nes juk per Jį patį viskas 
buvo sukurta — o tik atitaise, kas nuodėmės bu- 
vo pagadinta. 

Nemąstantieji gudragalviai “piktinasi", kad 
Bažnyčia, esą, po sutuoktuvių leidžia tai, ką prieš 
sutuoktuves draudė... "Taip, Bažnyčia leidžia 
prokreacijos aktą, nes ji interpretuoja Dievo 
mintį ne pagal žmonių seksualinio apetito įgei- 

džius, bet didžiosios susituokiančiųjų užduoties 
šviesoje. Jei nedaug kas tegyvena Bažnyčios nor- 
momis, tai ne Bažnyčios kaltė. Bažnyčia reika- 
lauja iš susituokiančiųjų tikrosios meilės, ši gi 
yra santūri ir amžina, ne egoistiška. Tokią mei- 
lę Bažnyčia ir palaimina, tokia meile gyvenan- 
tieji jaučia jų ryšio palaimą, Malonės veikimą. 

Kaip ne visi, besinaudojantieji šventa Ko- 
munija ir Išpažintimi, tų sakramentų yra pa- 
šventinami, taip ir moterystės sakramento efek- 
tyviajam veikimui kliūtį sudaro jo esme negy- 
veną susituokusieji asmens. Moterystės sakra- 
mentas savyje turi tikslą ir galią tobulinti na- 
tūralinę meilę, stiprinti neišardomumo ryšį ir 
pašventinti susituokusius. Bažnyčia popiežiaus 
Pijaus XI lūpomis, “Krikščioniškosios Moterys- 
tės" enciklikoje, moko taip: “Sakramentas tuo- 
se, kurie jo veiksmui nestato kliūčių, ne tik pa- 
daugina pašvenčiamąją Malonę, dieviškojo gyve- 
nimo nuolatinį pradą mumyse, bet suteikia dar 
specialių dovanų, gerų nusiteikimų, Malonės die- 
gų; tokiu būdu sakramentas tobulina prigimties 
galias taip, kad vedusieji pajėgia ne tiktai su- 
prasti, bet realiai norėti ir įgyvendinti praktikoj 
tai, ko iš jų reikalauja moterystės tikslai; sakra- 
mentas atidaro jiems kelią į aktualiosios Malo- 
nės pagelbą, kiekvienu atveju, kada jiems to rei- 
kėtų savo luomo pareigoms atlikti". 


Sveiko žmogaus prigimtis susitinka su Die- 
vo planu, žmogus palinksta Dievo valiai. Į šeimą 
žmogus linksta natūraliai, bet joje jis išlieka tik 
tada, kada gyvena nebe paviršutinišką biologinį 
gyvenimą, o įsimąsto į savo santykius su Dievu ir 
naudojasi antgamtiškomis priemonėmis. 


Nepaslaptis: susituokiantieji nėra tobuli. 
Dažnai arčiau viens kitą pažinę, viens kito išsi- 
gąsta. Jie negyvena izoliuoti. Pasitaiko, kad dar 
vos iš bažnyčios išeidami, jau sutinka širdin ne- 
rimą įdiegiančius konkurentus... Hedonistinės 
pasaulėžiūros atstovams tai jau užtenkami moty- 
vai nutraukti sudarytam — “per neapsižiūrėji 
mą“ — ryšiui. 

Ir kas, jei ne tas, kurs Bažnyčios mokslo 
šviesoje pažino savo teisių ribotumą paties sa- 
vęs atžvilgiu, prisivers atsisakyti viliojančių pa- 
gundų ir palenks save Dievo valiai? Kas vėliau, 
jei ne santūrus tikintysis, išėjęs Bažnyčios aske- 
tikos mokyklą, pajėgs reguliuoti savo seksualinį 
apetitą, kad nenusikaltus Dievui — kūdikių žu- 
dymu ar prigimties piktnaudojimu? Pagaliau, 
kas kitas, jei ne krikščioniškos artimo meilės he- 
rojus atliks sunkią auklėtojo pareigą, nereika- 
laudamas iš savo vaikų daugiau, kaip jų pačių 
laimės? 

Šeima, jei ji tokia gali būti, gali būti tiktai 
katalikiška. Šeimos institucija yra dieviškos kil- 
mės, jai priklausą nariai turi būti save Dievo va- 
liai palenkę, krikščioniškos asketikos pijonieriai. 
Suprantama: šiandien tikrai katalikiška šeima 
daugiau negu reta išimtis, tai stebuklas, nes re- 
ta išimtis yra ir šventasis, tauri pilnutinio žmo- 
gaus asmenybė. 

Yra vaisių, kuriais mes naudojamės ir gar- 
džiuojamės be jokių pastangų: užtenka tik iš- 
tiesti ranką, nusiraškyti nuo šakos ir čia pat jais 
skonėtis. Tačiau yra vaisių, įvilktų į kietus keva- 
lus, arba tokių, kuriuos, prieš vartojant, reikia 
atitinkamai paruošti, norint pajusti jų tikrąjį sko- 
nį. Panašiai yra ir su kūryba. Yra veikalų, ku- 
riuose viskas iš karto atskleista: skaitytojui ar- 
ba žiūrovui belieka tomis meninėmis vertybėmis 
pasinaudoti ir jomis gėrėtis. Bet yra veikalų su 
giliai paslėpta mintimi, kurią skaitytojas patsai 
turi atkasti, kur jis drauge su autorium turi iš- 
mastyti smulkiąsias detales, išsiaiškinti jų sim- 
bolinę prasmę, ir tik po didelio pasirengimo ir 
įdėtų pastangų prieš jį atsiskleidžia veikalo vi- 
sas grožis ir prasmė. Prie šios pastarosios meno 
kategorijos priklauso beveik be išimties visi di- 
dieji menininkai. 

Prie jų priskirtinas ir Franz Kafka, tasai 
mums beveik nepažįstamas vokiečių rašytojas, 
kuris šiandien po Nietzschės Vakarų pasaulyje 
yra laikytinas vienu iš giliausių ir įtakingiausių. 
Kaip Friedrich Nietzsche savo neramia dvasia ir 
sugestyviu žodžiu sukėlė revoliuciją mąstymo pa- 
saulyje, naujomis idėjomis apvaisindamas poe- 
tus ir tebeįtakodamas ligi šiandien filosofus, ly- 
giai ir Franz Kafka, stovįs Nietzschės priešinga- 
me poliuje ir teigiąs, kad ne Dievas, bet žmogus 
miršta, miršta prasilenkęs su Įstatymu, ir to pa- 
ties Įstatymo sprendimu, literatūros pasaulyje 
šiandien neabejotinai sukėlė nemažesnę už Nie- 
tzsche revoliuciją, atskleisdamas ligi jo neliestus 
ir nežinomus pasaulius. 

Pirmą kartą skaitančiam jo raštus, Kafka 
pasivaidena kaip absurdiškas, nežinia ką norįs 
pasakyti rašytojas. Ir tik kelintą kartą įsiskai- 
čius ir įsigilinus į asmenų, scenų bei atskirų Ž0- 
džių simbolinę prasmę, pamažu prieš skaitytojo 
akis išsiritulioja gigantiškas pasaulis, apipintas 
metafizinėmis idėjomis ir savyje laikąs paslėpęs 
žmogaus ir visų daiktų prasmės raktą. Tačiau 
to rakto niekam nepavyks iškasti, nes kiekvie- 
nas simbolis turi begalybę prasmių ir kiekvienas 
jo aiškinimas atidengs tik dalį tiesos, ir niekados 
tasai aiškinimas nebus pilnutinis. Sulaikęs kva- 
pą skaitytojas įtemptai tikisi iš Kafkos išgirsti 
paskutinį žodį, paskutinį, kuris jam galiotų kaip 
Ariadnės siūlas, vedąs jį iš begalinio idėių bei 
problemų labirinto į nedviprasmę realybę ir am- 
žinąia tiesą. Tačiau jis niekados nebus ištartas, 
nes jis, kaip anoje to paties Kafkos legendoje 
imperatoriaus pasiuntinys, neįstengs nugalėti 
kelyje begalybės kliūčių ir tavęs niekados nepa- 


sieks, ir “tu sėdėsi prie lango ir sapnuosi jį, kai 
vakaras ateis" (“Die kaiserliche Botschaft''). 
Skaitydamas jo veikalus neišvengiamai vaizduo- 
jiesi, lyg patsai Kafka būtų anas mirštančio im- 
peratoriaus pasiuntinys, skinąs sau kelią į tave, 
skaitytoją, o kada užverti paskutinį puslapį, pa- 
matai, kad ne tu, o Kafka buvo tasai, kuris lau- 
kė ano dieviškojo pasiuntinio su jam skirta ži- 
nia. Būdamas, anot paties Kafkos, šiame didžiu- 
liame pasaulio kalėjime, jis klausėsi sutemose 
stuksenimo, kuris į jį veržėsi per sienas. Tačiau 
jį tepasiekė tiktai surizgę garsai. 

Franz Kafka gimė 1883 m. Prahoje, mieste, 
kuris aštuoneriais metais anksčiau pasauliui davė 
kitą didelį poetą, būtent, R. M. Rilkę. Kurį lai- 
ką dirbęs savo gimtajame mieste draudimo įstai- 
goje, Kafka vėliau ją meta ir, persikėlęs į Berly- 
ną, pasišvenčia vien tik kūrybai. Susirgęs džio- 
va, jis atsigula Vienos Kierling sanatorijoje, ku- 
rioje jis ir miršta 1924 m., sulaukęs vos 41 metų 
amžiaus. Ir keista, beveik visą savo gyvenimą iš 
Vokietijos neiškėlęs kojos (išskyrus trumpas va- 
saros iškylas po Italiją) ir rašęs vokiškai, Kafka 
su savo kūryba atėjo į Vokietiją iš svetur (Pran- 
cūzijos, Anglijos, Amerikos) jau po to, kai jo 
raštai Vakarų pasaulyje pasidarė dienos tema. 
Be abejo, klaidinga būtų teigti, kad patys vokie- 
čiai nebūtų mokėję jo įvertinti. Ne. Tačiau le- 
miančios reikšmės čia turėjo politinės aplinkybės, 
kurios privertė prieglaudos svetur jieškotis to- 
kias figūras kaip Stefan Zweig, Franz Werfel ir 
visą eilę kitų. Neabejotinai to paties būtų susi- 
laukęs ir Franz Kafka, čia paminėtųjų tremtinių 
kraujo brolis, jeigu ankstyva mirtis nebūtų jo 
išvedusi iš gyvųjų tarpo. Gyvas būdamas jis dar 
nebuvo spėjęs sulaukti visuotinio pripažinimo ir 
garbės ir tebuvo žinomas tik siaurame draugų 
ratelyje, kur jam bene lemiančios reikšmės tu- 
rėjo Franz Werfel, paskatinęs mesti nuobodų val- 
dininko gyvenimą ir atsiduoti vien menui. "Ta- 
čiau negalėtume tvirtinti, kad kas nors iš jo me- 
to rašytojų būtų jį stipriau įtakojęs, išskyrus 
Šventraštį ir Kierkegaardą. Tai gal todėl ir šian- 
dien Kafka yra vienišas savo kely, kaip kad vie- 
niši savu laiku buvo H. Kleistas arba Fr. Holder- 
linas, per didelis, kad duotųsi įrikiuojamas į ko- 
kią nors literatūrinę srovę, ir per sunkus, kad 
tekėdamas laikas jį nuplautų. 

Materialiai imant, kūrybinis Kafkos paliki- 
mas nėra labai didelis: jo intymusis draugas Max 
Brod visus jo raštus surinko ir išleido dešimty- 
je tomų, iš kurių keturis sudaro jo laiškai ir 
dienoraščiai. Dar Kafkai gyvam tebesant, kai ku- 
rie jo smulkūs dalykėliai su jo žinia buvo iš- 
spausdinti ano meto kaikuriuose Berlyne leidžia- 
muose literatūriniuose žurnaluose, tačiau tai bu- 
vo tik mažytės nuotrupos, gi visa kita mirdamas 
paliko rankraščiuose, kuriuos jis prašė po mir- 
ties sunaikinti. Vis dėlto jo testamento vykdyto- 
jas, minėtasis Max Brod, pasielgė priešingai jo 
valiai, tuo pačiu patvirtindamas paties Kafkos 
prielaidą, kad žmogaus pastangos santvkyje su 

tomis nesuvokiamomis ir nežinomomis jėgomis, 
kurios, būdamos šalia žmogaus, veikia ir ap- 
sprendžia jį, prilygsta nuliui. 

Tokiu būdu Kafka prieš savo valią paliko 
gyvųjų tarpe, nors ir kaip norėjo savo buvimo 
pėdsakus ištrinti. Kas vertė Kafką padaryti tokį 
sprendimą? Max Brod Kafkos biografijoje sito 
dalyko nekomentuoja. Gal Kafka juos norėjo dėl 
to sunaikinti, kad visi jo kūriniai tėra tik frag- 
mentiniai, nė vieno galutinai išbaigto, o gal jį 
vertė tai padaryti baimė, tasai charakteringas 
jam ir jo kūrybai bruožas, baimė pasaulio ir gy- 
venimo (Weltangst), baimė paties didžiojo Įsta- 
tymo, kurio akivaizdoje žmogaus susikurtoji re: 
liatyvi tiesa vistiek liks klaidinga ir neteisi. To- 
dėl visai nenuostabu, kad Kafkos idėjinė gimi- 
nystė su Pascaliu ir Kierkegaardu yra daugiau 
negu artima: juos visus tris jungia bendras re- 
liginis leitmotyvas, kad žmogus visados liks ne- 
teisus prieš Dievą, net jeigu ir Dievas Žmogaus 
atžvilgiu nebūtų teisus. Kafka visai nekelia klau- 
simo, ar yra Dievas, dėl kurio taip baisiai kan- 
kinosi Dostojevskis, taip pat jo ir neneigia, kaip 
Nietzsche. Priešingai, Kafka Dievo buvimą pri- 
ima, kaip savaime suprantamą ir aiškų dalyką, 
kaip aksiominę tiesą. 

Tačiau, nežiūrint šito aiškumo, palieka vie- 
nas visais laikais atviras klausimas — Žmogaus 
santykio su Dievu klausimas. Šita problema — 
žmogaus santykio su Dievu problema — yra pri- 
dengta neperskrodžiama paslaptim, kuri Kafką 
masino ir drauge gąsdino. Dar ryškiau šitoji bai- 
mė atsistoja prieš akis atsimenant, kad Kafka 
buvo žydas, atstovas tos tautos, kurios esmė, kaip 
taikliai charakterizuoja S. Kierkegaardas, glūdi 
baimėje. Šį bruožą dar labiau papildo kaltės jaus- 
mas, ką ypač pabrėžia Kafka savo raštuose. Žmo- 
gus jos nežino, tik jaučia ją, ir tasai nežinojimas 
jį tik dar labiau apkaltina. Ir čia Kafka neranda 
jokio iš kaltės išsivadavimo, jokio atpirkimo. Ji 
veda žmogų į desperatišką galą be jokio vilties 
pragiedrulio. “Kaip šunį“ ištaria beviltiškai ir 
tačiau be jokio priekaišto Josef K., nežinomo tei- 
sėjo ir nežinia už ką pasmerktasis, kritęs nuo 
peilio dūrio į nugarą (žiūr. “Der Prozess ). Kal- 
tė, arba tai, ką Kierkegaardas vadina “Krankheit 
zum Tode“, žmogaus pastangomis neatperkama. 

Kaip žmogaus pastangos dūžta jieškant išsi- 
teisinimo, Kafka gana ryškiai atvaizdavo savo 
romane “Der Prozess''. Tačiau tegu romano he- 
rojus pasmerkiamas ir galop nužudomas, Kafka 
vistiek nepadaro išvados, kad žmogaus pastan- 
gos šitame reikale yra visiškai tuščios. Gal žmo- 
gus ir galėtų išsiteisinti, jeigu jis žinotų, už ką 
yra kaltinamas, ir taip pat žinotų kelius į teisėją. 
Ir čia vėl, apsukus plačiu ratu, sugrįžtama prie 
išeities taško, kad tikrasis santykis tarp Dievo ir 
žmogaus nesusekamas ir kad žmogus visados Die- 
vo akivaizdoje liks kaltas. Dar lieka viena išeitis, 
kurios Senasis Istatymas nežinojo ir kurią Kris- 
tus paskelbė Naujajame Įstatyme, būtent, malo- 
nės kelias, tačiau ir šis kelias nepriartina žmo- 

gaus prie Dievo, nes niekas nežino, kaip tą ma- 
lonę pasiekti. Lygiai kaip kaltė Kafkos akimis 
nėra fikcija, bet realybė, nes rezultate žmogus 
nužudomas, taip ir malonė yra konkreti realy- 
bė, tačiau kas ją laimi? 

Malonės problemą Kafka kelia savo romane 
“Das Schloss''. Bet ir čia, kaip ir knygoje “Der 
Prozess'', motyvas pasikartoja — Žmogaus pas- 
tangos eiti malonės keliu lieka bevaisės. 

Šiuose savo stambiausiuose veikaluose Kaf- 
ka bando atsakyti, kad nėra jokių tiltų tarp die- 
viško ir žmogiško ir kad žmogaus gyvenimą ap- 
sprendžia dvi jėgos: aukštesnioji, galiojanti ma- 
lonės vardu, kuri tačiau lieka nerealizuota, nes 
žmogus nežino, kaip prie jos prieiti ir kokiu bū- 
du ją laimėti, ir žemesnioji, nežinanti jokio pa- 
sigailėjimo ir pasmerkianti. 

“Der Prozess“ pradedamas banko tarnauto- 
jo Josef K. suėmimu, tačiau jam neaišku, nei 
kieno vardu jis suimamas, nei už ką, ir baigia- 
mas suimtojo nužudymu. Nors Josef K. ir sui- 
mamas, tačiau jo gyvenime niekas nepasikeičia: 
jis kaip ir anksčiau palieka savo namuose, kaip 
niekur nieko eina tas pačias pareigas savo tar- 
nyboje, jieško būdų susisiekti su teismo įstaigo- 
mis, ten išsiaiškinti savo kaltę ir be abejonės iš- 
siteisinti. Daug kalbama apie paslaptingą teismą, 
kuris prieblandoje arba naktimis posėdžiauja be- 
veik kiekvienoje miestelio namų pelėpėje, bet 


veltui K. bando susirišti nors su vienu asmeniu, 
kuris turėtų bent tiesioginius ryšius su pačiu teis- 
mu. Ir pagaliau, kai jis vedamas nužudyti, suži- 
no, kad teismo sprendimas įvykęs jo nenaudai. 
Ir šitoje vietoje niekas neabejoja, kad Josef K. 
jau buvo pasmerktas dar prieš jį suimant, gal 
net anksčiau, negu jo motina buvo jį pagimdžiu- 
si. Kafkai pasaulis galioja kaip milžiniškas kalė- 
jimas (Weltkerker), iš kurio niekas negali pa- 
bėgti nei pasislėpti. Štai dėl ko Josef K., nors ir 
sulmtas, vistiek jis paliekamas namuose. 

Kai kas norėtų aiškinti, kad šisai Kafkos vei- 
kalas yra moderniosios biurokratijos kritika, 
biurokratijos, kuri supančioja žmogų savo milži- 
niškame voratinklyje, tačiau šitoks aiškinimas 
galiotų tik tuo atveju, jeigu Kafkos veikalai bū- 
tų palaidi, atseit, neturėtų jokio vidinio ryšio. 
Gi iš tikrųjų visi Kafkos veikalai, pradedant 
stambiaisiais ir baigiant pačia smulkiąja proza, 
idėjiniu atžvilgiu sudaro vieną organišką visu- 
mą, ir atskirų dalykų prasmė ir jų aiškinimas 
galioja tik visumoje. Savo veikalų pagrindinę 
mintį Kafka yra išreiškęs savo dviejose legendo- 
se (“Vor dem Gesetz'' ir “Die kaiserliche Bot- 
schaft''), gi visi kiti veikalai yra ne kas kita, kaip 
tose legendose keltų minčių plėtojimas ir komen- 
tavimas. Tokiu būdu ir “Der Prozess'' kelia vie- 
ną iš didžiausių klausimų: kiek mano tiesa su- 
tinka su amžinuoju Istatymu, arba kitais žo- 
džiais, ar nežinant paties Įstatymo, tavo pada- 
rytoji klaida galioja kaip kaltė? Josef K. apkal- 
tinamas ir jo pasmerkimas į šiuos klausimus at- 
sako visai nedviprasmiškai. Kafka nevaizduoja 
paties teismo, bet tik patį kaltinamąjį, nes kad 
įvyktų teismo sprendimas, kaltinamojo dalyvavi- 
mas teisme yra visai nereikalingas. Tą kaip tik 
aiškiai pabrėžia ir kalėjimo kapelionas, Josef K. 
atsakydamas: “Teismas iš tavęs nieko nenori. Jis 
tave priima, kada tu ateini, ir tave atleidžia, kai 
išeini''. Tasai pats kalėjimo kapelionas jam pa- 
pasakoja ir aną garsiąją legendą “Prie Istatymo 
durų", kuri galioja kaip raktas į visą Kafkos 
kūrinį. Žmogus siekia tiesos, ano didžiojo Ista- 
tymo, tačiau įam niekados nepavyks prie jo pri- 
eiti, nes jo kelias, Istatymo akimis, tėra tik ta- 
riamas, vedąs ne artyn, bet dar labiau atitolinąs. 
Pagaliau, kaip ir anoje legendoje, žmogus net 
gali pasiekti Istatymo rūmus, bet jis neturi drą- 
sos peržengti ių slenksti. Durų sargas jam ne- 
draudžia eiti gilyn, tik ii gąsdina, jį atkalbinė- 
ja, aplinkiniais keliais pavaizduodamas paties 
Istatymo baisumą. Vadinasi, žmogus surado ke- 
lią i Istatymą, bet pasidavė kitų tiesų gundy- 
mams. Ir tik mirštant jam atsiskleidžia visoje 
tragikoje jo siekimo ir laukimo beprasmybė, kai 
sargas, jo klausiamas — kodėl čia. prie tų vartų 
nepasirodė joks kitas žmogus, o tik jis vienas — 
sargas jam atsakė, esą. tos durys yra skirtos tik 
tau vienam. Ir jeigu jis nebūtų paklausęs sargo 
ir būtų ėjęs vidun, greičiausiai jam nieko nebū- 
tų atsitikę, sal anie kiti sargai, kurie pirmajam 
pasirodė tokie baisūs, anam Zmogul būtų žemai 


nusilenkę ir patys atidarinėję sekančias duris, 
tačiau jis pakluso pirmajam sargui, kuris jam 
kalbėjo ne savo tiesą, ir vis dėlto tai buvo jo tie- 
sa. Jeigu bandžiusiam eiti sargui tasai kelias bu- 
vo nepakeliamas ir baisus, tai be abejonės tik 
todėl, kad jis bandė eiti ne jam skirtu keliu, bet 
keliu ano žmogaus, kuriuo tik tas vienas ir tega- 
lėjo eiti. Štai dėl ko sargui ši tiesa buvo nepa- 
keliama. Dėl to jis suklaidino ir atėjusįjį Istaty- 
mo jieškoti, nors jis ir nemelavo. 

Šitoje vietoje kai kas gali palaikyti Kafką 
fatalistu, teigiančiu žmogaus predestinacija, ta- 
čiau šitokia pažiūra būtų aiškiai klaidinga, nes 
Kafka ypatingai pabrėžia ir iškelia žmogaus in- 
dividualumą, kuris pasireiškia jo laisvu apsi- 
sprendimu. Ir čia kaip tik autorius pabrėžia šito 
individualumo tragiškąją pusę, nes žmogus apsi- 
sprendžia už tam tikrą tiesą, jo akimis tikrą, ir 
vis dėlto toji tiesa tėra tik tariama, nes kiekvie- 
na tiesa savyje slepia ir didelę dozę klaidos, ku- 
ri Įstatymo akivaizdoje jau pasidaro kaltė. Kiek- 
vienas iš mūsų gyvena kokia nors tiesa (gyve- 
nimas nėra imanomas, jei jis nėra pagrįstas tie- 
sa); asmeniškai mūsų susikurtoji tiesa galioja 
mums kaip absoliuti, kurios vardan mes laikome 
kitų tiesas klaidomis, su ja ir už ją mes ir mirš- 
tame, ir vis dėlto toji be atodairos teigtoji tiesa, 
užstodama arba pavaduodama Istatymą, to paties 
Įstatymo akyse mus ir apkaltina. 

Tokį tariamos tiesos suabsoliutinimą atsklei- 
džia ir jį karčiai išjuokia Kafka kitame savo vei- 
kale “In der Strafkolonie“, parodydamas, kokių 
drastiškų priemonių griebiasi tariamų tiesų au- 
toriai ir jų pasekėjai, nukrypusius nuo jų susi- 
kurtų įstatymų guldydami į tam tikrą kankini- 
mo mašiną, kuri aštriomis vinimis mirštančiojo 
kūne išrašo sarkastišką Kafkos pajuokos žodį 
“Sei gerecht". Atvykusiam i tą koloniją moksli- 
ninkui — tyrinėtojui tos tiesos atstovas neriasi 
iš kailio, aiškindamas tos mašinos užduotis ir 
svarbą, tuo pačiu pabrėždamas, kad tik jo tiesa 
yra vienintelė, ir prašo mokslininko, kad jis jam 
pritartų būsimajame kolonijos posėdyje, kur da- 
lyvaus naujas tos kolonijos komendantas su sa- 
vo pasekėjais, nusistatęs prieš buvusio komen- 
danto tiesą; kad nors mažiausią ženklą duotų, 
jog mokslas sutinka su senojo komendanto tie- 
sa. Tačiau mokslininkas tyli ir po to išplaukia, 
dar pagrasindamas virvagaliu tiems, kurie ban- 
dė su juo drauge išvykti. Vadinasi, individualu- 
mas veda Kafkos žmogų i baisią desperaciją. Jis 
jieško tiesos, kuria jis išsiteisintų prieš Įstaty- 
mą, ir jos neranda: jis siekia melonės, bet ir ši 
jam nepasiekiama, ir Kafkos herojus miršta, ne- 
pasiekęs savo tikslo nei įvykdes savo pašaukimo. 

Romane “Das Schloss? Kafka vaizduoja į 
kaimą atvykusi žmogų, kuris nori įsikurti tame 
kaime ir vykdvti savo uždavinius, kuriems jis 
buvo pačios Pilies i kaimą pašauktas. Kaimas yra 
tiesioginėje Pilies žinioje. ir niekas negali į ji va- 
tekti nei apsigyventi be Pilies žinios. K. pralei- 
džia ten visą savo gyvenimą, nelaimėdamas nei 

Pilies pritarimo, negalėdamas galutinai pasilikti 
kaime nei pagaliau pradėti savo pareigų, kurioms 
jis buvo į ten pakviestas. Ateivis J. K. po ilgų 
pastangų ir patyrimų pagaliau įsitikina, kad visi 
tie kaimo su Pilim santykiai, visa toji kaimiečių 
susikurtoji biurokratija bei socialinis gyvenimas 
tera tik tariami, ir vis dėlto, jų akimis, tai ga- 
lioja kaip neatšaukiama realybė. Epizodas apie 
Amaliją, kuri, gindama savo garbę, pasipriešino 
Pilies tarnautojui ir kuri yra pačių kaimo gyven- 
tojų, pataikaujant Pilies ponams, išskiriama iš 
bendruomenės tarpo, — ne tik ji, bet ir visa jos 
giminė, — yra raktinis punktas į pačią knygą. Ir 
todėl teisingai Albert Camus iš to padaro išvadą, 
kad kas nėra pajėgus atsisakyti savo garbės dėl 
Dievo, tasai pasidaro nevertas jo malonės. Ir čia 
Kafka iškelia nesuderinamus ir vis dėlto iš žmo- 
gaus reikalaujamus baisius kontrastus: dorybė 
yra laidas pasiekti malonei ir tačiau tos dorybės 
besąlyginis gynimas žmogų ir pražudo. Čia Kaf- 

ka iš priešingos pusės pavaizduoja Biblijos Ab- 
raomo atvejį, kada Dievas iš jo pareikalauja sa- 
vo sūnaus aukos. Abraomas pakluso, Amalija 
pasipriešino. Abraomas liko teisus, Amalija pa- 
smerkiama. Šisai Amalijos epizodas primena 
Kierkegaardo veikalą “Furcht und Zittern', vei- 
kalą, kurį, kaip sako Max Brod, pats Kafka buvo 
labai pamėgęs ir kuriame nagrinėjamas Abrao- 
mo atvejis, kaip Dievas, reikalaudamas iš Abrao- 
mo jo sūnaus aukos, reikalavo tuo pačiu iš jo 
nusikaltimo. Abraomo pergalė (o tuo pačiu ir 
Bernabė šeimos nupuolimas) tik patvirtina tai, 
kad ne visada moralinės ir religinės kategorijos 
viena kitą grindžia. 

Šisai dieviškųjų ir žemiškųjų kategorijų ne- 
suderinimas ir vienų kitoms prieštaravimas eina 
per visą Kafkos veikalą. Knygos herojus K. ligi 
paskutinio atodūsio stengiasi savo gyvenimą de- 
rinti su Pilies, atseit dieviškaisiais nuostatais, ir 
vis dėl to jam nepavyksta. “Wie man's macht, 


1mmer ist's falsch“, beviltiškai atsiliepia K. ir vis 
dėlto rankų nenuleidžia. Kafka veikalo nepabai- 
gė, tačiau, kaip Max Brod teigia, autorius buvo 
suplanavęs maždaug tokią pabaigą: herojus ne- 
atsisako tolimesnės kovos, bet miršta išsisėmęs 
vistik dalinai laimėdamas — kada prie mirštan- 
čiojo lovos susirenka visa kaimo bendruomenė, 
iš Pilies ateina pranešimas, kad K. galutinai ap- 
sigyventi kaime negalįs, tačiau, remiantis tam 
tikrais nuostatais, jam leidžiama čia palikti ir 
dirbti. Šitokia knygos pabaiga priartėtų prie 
Goethės minties iš Fausto: “Wer immer strebend 
sich bemūht, den dūrfen wir erlėsen". Ir šituo 
atveju Kafka nenuslepia savo ironiško žvilgsnio: 
išsikovota malonė atsiunčiama tada, kada žmo- 
gus jos jau nebereikalingas. 


Ir vistik turėtų būti kokių nors kelių, ku- 
riais žmogus galėtų išeiti iš Kafkos pavaizduo- 
tojo košmariško pasaulio. Kafka šito kelio jieško 
ir gal atsakymą būtų davęs trečiajame savo di- 
dumu veikale “Amerika", žinoma, jeigu jis būtų 
jį baigęs. Ypatingą čia dėmesį reikėtų atkreipti 
į tos knygos skyrelį “Das grosse Naturtheater 
von Oklahoma“, į kurį patenka į Ameriką atvy- 
kęs Kafkos herojus Karl Rossmann. Čia Kafka 
siekė sukurti naują tikrovę, kurioje žmogus būtų 
laisvas nuo problemų ir tuo pačiu laimingas. Iš 
augščiau paminėtų veikalų galime padaryti iš- 
vadą, kad realusis žmogaus gyvenimas nėra tik- 
ras, kaip kad jis pats tiki, bet tiktai tariamas. 
Tikras jis būtų tik tada, jeigu jis sutiktų taškas 
taškan su Įstatymu. Tačiau taip nėra: žmogus 
manosi esąs teisus, ir vis dėlto pasmerkiamas. 
Vadinasi, jis tik vaidina, patsai to nežinodamas, 
arba kitaip sakant, žaidimas norima surealinti. 
Šičia greičiausia ir glūdi toji žmogaus klaida, ku- 
ri Įstatymo akyse jį ir apkaltina. Belieka pasi- 
rinkti tik du keliai: gyventi arba žaisti. Tačiau 
kas yra tikras, kaip iš tikrųjų gyventi? Net ir 
šventasis neišvengia abejonių, net ir jis, Dievo 
nešėjas ir jo kūrybos bendrininkas, ir jis nėra 
absoliučiai tikras, kad jo gyvenimas sutinka su 
Dievo valia. Gi žaidimas visados bus tikras, jei- 
gu bus žaidžiama sąmoningai. Viena iš žaidimo 
formų yra vaidyba, kurios pagrindinis bruožas 
yra ne gyventi, bet tik vaidinti gyvenimą. Ta- 
čiau iš kitos pusės būtų galima klausti, kaipgi 
įmanoma gyvenimą vaidinti, nežinant paties gy- 
venimo? Betgi šitas klausimas nesukelia jokios 
problemos, kadangi vaidyba neišeina iš žaidimo 
ribų: kaip bežaistum, vistiek tai lieka žaidimas, 
kuriame nieko nėra tikro, ir nieko meluoto. Gy- 
venimas vyksta kaltės ženkle, gi žaidimas, kaip 
" ir prof. A. Maceina sako, savo esme yra nekaltas. 
Šita prasme Kafka ir nuveda savo “Amerikos 
herojų Karl Rossmaną į didįjį gamtos teatrą 
Oklahomoje, kuris yra ne kas kita, kaip naujas 
Amerikos atradimas Amerikoje. Žodis Amerika 
mums tebegalioja kaip naujo pasaulio s'mbolis, 
bet praktikoje taip nėra, nes gi Ameriką apgy- 
veno senojo pasaulio žmonės, atseit, užvaldė nau- 
ją pasauli, bet gyvena senuoju stilium. Štai dėl 


ko autorius savo personažą veda nuo New Yor- 
ko pakrančių ligi pat Oklahomos teatro, tuo no- 
rėdamas parodyti, kad naujajame pasaulyje nie- 
ko nėra naujo. Naujas pasaulis prasideda, kai 
Rossmannas peržengia Oklahomos teatro vartus, 
būtent, kada jis patenka į naują tikrovę, kur nė- 
ra melo nei tiesos, kur nėra kaltės nei nuopelnų 
ir kur Karl Rossmanas turėjo tapti laimingu. 

Kaip būtų rutuliojęsis tolimesnis minėtojo 
herojaus gyvenimas, mums nežinoma, nes kaip 
sakiau, Kafka šio skyrelio (o tuo pačiu ir viso 
veikalo) nepabaigė. Vien tik Kafka privačiai bu- 
vo prasitaręs, kad Rossmannas turėjo būti tenai 
laimingas, tačiau jau ne Rossmannas, bet tas 
pats kitu vardu. Šitas savo vardo išsigynimas 
reiškia ne ką kita, kaip savo asmens išsižadėji- 
mą. Tik asmuo gyvena ir kenčia, tik asmuo ne- 
ša atsakomybę. Žaidime asmuo nereikalingas. Tu 
gali žaisti pats, lygiai ir kitas tavo vietoje gali 
žaisti. Tuo tarpu gyvenime niekas kitas už tave 
negali gyventi nei mirti. Reikia spėti, kad Kafka 
ir buvo užsimojęs duoti atsakymą į ankstyves- 
niuose veikaluose sau iškeltus klausimus, tačiau 
ir čia skaitytojui palieka tik nuojautos ir spėji- 
mo galimybė, nes autorius galutinio žodžio ne- 
spėjo pasakyti. 

Šalia čia suminėtųjų, būtų galima dar iškel- 
ti ir paanalizuoti kitus Kafkos veikalus, kaip Die 
Verwandlung, Die Beschreibung eines Kampfes, 
Die Chinesische Mauer, Das Urteil, ein Hunger- 
kūnstler, Ein Landarzt ir visą eilę kitų, kuriuo- 
se įvairiomis varijacijomis atsikartoja tie patys 
klausimai ir motyvai, jau minėti, augščiau, lie- 
čiant stambiuosius jo veikalus. Jų nagrinėjimas 
būtų ne kas kita, kaip tik niuansų jieškojimas, o 
tai išeina iš šito straipsnio rėmų. 

Kafka yra giliausia prasme mistikas. Jo 
vaizduojamasis pasaulis neturi ryškių dienos 
spalvų arba nepermatomos nakties tamsos. Vis- 
kas vyksta kažkokioje neperžengiamoje prie- 
blandoje, kur daiktai ir žmonės neturi aiškių 
apibraižų, bet tik kontūrus. Kafka neriasi į žmo- 
gaus galutiniuosius klausimus, jieško santykio 
tarp Dievo ir žmogaus ir šita prasme jis yra reli- 
ginis tipas, religinis, nors jis tik religijos jieš- 
kojo, bet prie jokios nepritapo. Jeigu Dostojevs- 
kis buvo kovotojas už tam tikrą religiją, jeigu 
Nietzsche buvo religijos priešas, tai Kafka, jieš- 
kodamas atitinkančios religijos, esamas (kon- 
krečiau sakant, žydų ir krikščionių) aštriai kri- 
tikavo. Religija Kafkai buvo toji neišsprendžia- 
moji problema, kuriai galutinio atsakymo nesą, 
ir tačiau be kurios gyvenimas palieka beviltiškai 
absurdiškas. Ji — lyg žibintas Žmogaus rankose. 
Kaikam — paties žmogaus uždegtas, bet vis dėl- 
to ginklas kovai su tamsa, tačiau Kafka nė vienu 
iš jų nepasitikėjo ir grūmėsi pats vienas su tam- 
sa, akis nukreipęs į žvaigždes, kurios nekalba, 
bet ir niekad neapvilia. 

LITERATŪRA 


KA Z-Y-S BIO RUS 
ARBA REVOLIUCINIS ROMANTIZMAS 


“Terrai" 1952 metais išleidus Ka- 
zio Borutos “Baltaragio malūną“, 
po ilgesnės pertraukos šio rašytojo 
vardas vėl grįžo į lietuviškos spau- 
dos puslapius. “Baltaragio malūnas" 
yra savotiška knyga — emigrantė, 
neradusi vietos savame krašte ir 
prasiveržusi pro geležinę uždangą į 
Vakarus. 

Prieš aptardami šį veikalą, norime 
mesti žvilgsnį į Kazio Borutos kūry- 
bą ir pabrėžti laužytą liniją nuo pir- 
mųjų eilėraščių iki paskutinės kny- 
gos. 

Kazio Borutos vardas glaudžiai 
susijęs su revoliucinio romantizmo 
sąvoka literatūroje, kuri, savo ruož- 
tu, liečiasi su tokiu pat revoliuciniu 
romantizmu politinėje plotmėje. No- 
rint apibūdinti šį romantizmą, reikė- 
tų prisiminti kapitalizmo iškilimą 
ekonominiame gyvenime, darbininkų 
masių atsiradimą didžiuosiuose pra- 
monės centruose, pozityvizmą, mMmark- 
sizmą, anarchizmą ir pagaliau spa- 
lio revoliuciją.  Revoliuciniu roman- 
tizmu apskritai mes vadintumėm idea- 
listinę  pastangą revoliucijos keliu 
išvaduoti žmoniją iš bet kokios prie- 
spaudos, arba, paties Kazio Borutos 
žodžiais, sukurti tokią laisvės epochą, 
kurioje “pasaulis būt visiems laisvi 
namai, dangaus skliautai — pasto- 
ge". Tačiau pamažu šis romantizmas 
identifikavosi su socializmu bei ko- 
munizmuų, ir išvadavimo idėja kon- 
kretizavosi proletariato kovoje su 
kapitalizmu. 

Į literatūrą revoliucinis romantiz- 
mas atnešė socialinę tematiką, ir šios 
krypties rašytojai pasidarė savotiš- 
kais proletariato porte-parole, jo 

siekimų pranašais ir dainiais. DPoe- 
zijoje iškilo nauja proletarinio hero- 
jaus figūra, nešanti žmonijai laisvę 
ir išsivadavimą. Nuo dvidešimto am- 
žiaus pradžios revoliucinio romantiz- 
mo atstovų randame beveik visuose 
literatūriniuose sąjūdžiuose. 


Iš pasaulinės literatūros revoliuci- 
nių romantikų pirmiausia minėtinas 
rusas Maksim Gorkis, arčiausiai sto- 
vėjęs prie socializmo bei komunizmo. 
Toliau — milžiniška proletarinio po- 
eto Vladimiro Majakovskio figūra, 
prancūziškai rašęs rumunas Panait 
Istrati, Romain Rolland, atstovaves 
abstraktųjį revoliucinį  romantizmą 
ir religijų sintezėje jieškojęs sprendi- 
mo. Net ir Andrė Gide vienu metu 
buvo pasidaręs šio romantizmo adep- 
tu. Tik jo romantizmas buvo dau- 
giau vidinio nerimo kilmės, metafi- 
zinis, sudaręs vieną iš jo evoliucijos 
etapų ir vėliau sudužęs į sekantį. 
Andrė Gide “Les Nouvelles Nourritu- 
res Terrestres" skelbė hiperevangeliz- 
mą! “Jeigu rūbas, kuris dengia mano 
kūną, nunuogina kitą, aš eisiu nuo- 
gas." 

Apskritai imant, vakarietiškoji šio 
romantizmo srovė buvo daugiau ab- 
strakti ir esmėje ribojosi žmogaus re- 
forma. Rusiškajai gi būdinga eksta- 
zė, naikinimo instinktas ir aistra, pra- 
našiškas pyktis ir neapykanta arba 
iš viso jausminis charakteris. Didžio- 
ji revoliucinių romantikų klaida buvo 
tai, kad jie susidėjo su politinėmis 
grupėmis, tuo būdu savo akinantį ide- 
alą pasmerkdami iš anksto praktikos 
korupcijai. Maždaug apytikris revo- 
liucinių romantikų siekimų realiza- 
vimas buvo spalio revoliucija, kuri 


praktikoje ir pakirto idealistines šio 
romantizmo šaknis. Revoliucionieriai 
idealistai pamatė, kad negalima pasi- 
tikėti vadais, kad revoliucinė drau- 
gystė tėra bendros kovos, bendros 
mirties draugystė ir kad negali būti 
bendrų laimėjimų eksploatavimo 
draugystės. Ir paaiškėjo, kad toks 
Dostojevskis “Užrašuose iš mirusių 
namo" yra daug didesnis revoliuci- 
onierius už Gorkį, nes jis parodo nu- 
žeminto žmogaus kančią, kuri niekad 
neliks be atgarsio ir kuri yra tikras 
revoliucijos grūdas. Gorkis gi tam 
tikra prasme išdavė savo idealą, ne- 
pajėgdamas tragedijoje dalyvauti iki 
galo. Bet gal tai buvo tik auka revo- 
liucijai gelbėti? 

Mūsų revoliuciniai romantikai buvo 
artimesni rusiškajai krypčiai. Litera- 
tūroje jie reiškėsi, ne visuomet  tu- 
rėdami aiškiai apsvarstytą idealą. 
Jų revoliucionieriškumas daugiau bu- 
vo salioninis. Jų revoliuciją galima 
būtų pavadinti frakuota sentimenta- 
line revoliucija. Maža kas iš jų ėjo 
su nužemintaisiais ir nuogi, kad ne- 
nurengtų kito. Tačiau jų kūryba yra 
charakteringa bendrai šio romantiz- 
mo krypčiai ir sudaro ryškią srovę 
mūsų literatūroje. 

Žymiausias revoliucinio romantiz- 
mo atstovas mūsų literatūroje kaip tik 
ir yra “Baltaragio malūno" autorius 
Kazys Boruta, kovojęs ir praktiškai, 
nusivylęs, bet likęs ištikimas savo 
idėjai pačia bendriausia prasme. Li- 
teratūrinės tradicijos požiūriu, jo 
pirmatakais revoliuciniais romanti- 
kais laikytini mūsų literatūros kl2- 
sikas Jonas Biliūnas (1879-1907), ku- 
rio poezija ir pirmieji beletristikos 
bandymai (Be darbo, Pirmutinis 
streikas) maitinosi  revoliucinėmis 
idėjomis, ir Balio Sruogos vienme is 
Julius Janonis. Tačiau tarp jų ir Eo- 
rutos yra didelis tarpas. Toks Jano- 
nis yra kietesnis, konkretesnis ir 
grynesnis revoliucionierius, tuo tar- 
pu Kazio Borutos poezijoje skamba 
daug pašalinių motyvų ir įtakų, kaip, 
sakysim, Jesenino poezija, apdaina- 
vusi sūnus palaidūnus, jausmingus 
valkatas ir t. t. ..Jesenino valkata nė- 


ra vien socialinės sąlygos padarinys. 
Jį tokiu dažnai padaro nerami pri- 
gimtis, valios stoka. šioje vietoje 
Boruta, kaip ir dažnas revoliucinis 
romantikas, sumaišo plotmes ir pa- 
laidūniško gyvenimo bei silpnos pri- 
gimties kaltes suverčia socialinei ne- 
lygybei. Tai yra grynai rytietiška 
savybė. Ta proga prisimintinas Go- 
golio kurpius, rodos, Teliatnikovas, 
kuris, norėdamas greit pralobti ir 
nesąžiningai dirbdamas susibankru- 
tuoja ir keikia vokiečius, kad šie sa- 
vo sąžiningu darbu bei kantrybe ati- 
ma duoną. Taigi ir Boruta, ir daugu- 
mas kitų revoliucionierių nebuvo nuo- 
seklūs ir, turėdami akyse patetišką 
revoliucijos idealą, užmiršo paties 
žmogaus reformą. 

Visą Borutos poeziją lengvai gali- 
ma suskirstyti į keturias grupes pa- 
gal dominuojančius motyvus. šie mo- 
tyvai sutinkami visose pagrindinėse 
jo poezijos knygose: “Dainose apie 
svyruojančius  gluosnius", "Kryžių 
Lietuvoje", “'Duonoj  kasdieninėj' ir 
“Eilėse ir poemose''. 

Revoliucinės kovos ir draugystės 
motyvas užima vieną iš pagrindinių 
vietų Borutos poezijoje, nes draugys- 
tę revoliucinėje kovoje poetas iškelia 
ausščiausiai. - Šia tema parašytieji 
eilėraščiai yra vieni iš geriausių. Tai 
ypatinga draugystė. Kruvinos koves, 
himninė, plakatinė draugystė, dezi- 
nanti ir nepanaikinama. šios draugys- 
tės ideologija ir humanistinis grožis 
geriausiai atsiskleidžia eilėraštyje 
"Draugams", kuriame poetas apdai- 
nuoja revoliucinės kovos draugus, 
krintančius, kaip žvaigždės rugpjū- 
čio naktį, kad laisvė nepasiliktų tik 
iliuzija. 

Toliau eina jeseniniški motyvai, 
apimantys ne tais keliais nuėjimo, 
tėviškės praradimo, žalios jaunys- 
tės netekimo ir negalėjimo sugrįžti 
kaiman temas. šio motyvo požiūriu, 
Boruta įsijungia į nepriklausomybės 
epochos lietuvių poezijos nuotaikas. 
šio motyvo eilėraščiuose poetas pasa- 
koja, kaip grįžus iš kažkur '“Pa- 
vieškelėje gluosniai nepažino — ir nu- 
sigrįžo tartum svetimi — Ar ne točėl 
man kojas surakino — ir duobės vieš- 
kelio sustojo kertėmi“'' —. Niekas jo 
nebepažįsta. Ir pats jis nebepažįsta. 
Jis aiškinasi pats sau, bet vistiek ne- 
aišku. Priežastys susimaišo. Ir pa- 
čiam Borutai realybėje, turbūt, buvo 
neaišku, ar šis kraštas jam svetimas 
dėl to, kad “kalėjime vaitoja“, ar 
dėl to, kad laikas nuo jo atplėšė. 
Eilčraštyje “Nepažįstamoji" aiškiau- 
siai išreikštas dramatinis jo santykis 
su gimtuoju kraštu ir vidinė kova 
tarp įgimto ir tarp teoriškai ap- 
spręsto ryšio su lietuviška žeme: 
Išdeginai, kaip dykumas, man šircį 


Ir gyslas ilgesio aitria ugnim. 
Tai tavo sielvartas mane nugirdė, 
Kad aš prisiekiau mirti su Tavim. 


Iš sielvarto sužiedėję dirvonai, 

bet Tu nepražydėjai širdyje. 

Kur dingsiu širdyje su tuo lavonu, 
nepražydėjus mano lelija ? 


Vilkolakiu ant kryžkelių gal staugsiu, 
naktibalda trankysiuos per naktis. 
Tavęs atgyjančios, žinau, nebesulauk- 
[siu, 
lavono Tavo nepakels širdis. 


Visur skamba jausmingas, jeseni- 
niškas sielvartas, hiperbolės, atmieš- 
tos tradiciniais revoliucinės poezijos 
atributais: kalėjimais,  kartuvėmis, 
pančiais, grotomis, budeliais, muili- 
nančiais virvę, ir rūščia dalia. Jese- 
niniški motyvai stipriausiai išreikšti 
“Svetimo Dangaus" eilėraštyje, ku- 
ris, šalia ''Rūsčiojo paveikslo", “Drau- 
gams", yra gal geriausias poeto kū- 
rinys. 

Trečias savo reikšme yra viesulos 
ir mylimos motyvas. Moterys Boru- 
tos poezijoje užima labai daug vietos 
ir yra tarytum revoliucinės kovos 
įprasminimo simbolis. Negali kaikur 
atskirti, apie kokią draugystę poetas 
kalba. Borutos meilė romantiška, sen- 
timentali, papuošta vėtrų aureole. 
Mėgstamiausias Borutos vaizdas — 
vyras ir moteris, “dviese tarp mili- 
jonų", revoliucinės kovos gretose Žy- 
giuojantys į ateitį. Dėl to jo meilė 
yra plakatinė, kaip Frans Mazerel 
medžio raižiniuose, maršo taktų nu- 
slopinta ir subanalinta. 

Ketvirtas motyvas yra tiesioginė 
agitacija. šio motyvo eilėraščiuose 
poetas kalba nebe vaizdais, bet for- 
muluoja šūkius, nieko bendro su po- 
ezija neturinčius ir labai artimus 
komunistams. 

Formos požiūriu Borutos poezija 
silpnoka. Viskas tik apmatai, eskizai, 
žalios emocijos. “Antruosiuose Vaini- 
kuose' Boruta prisipažįsta neturėjęs 
kada ilgiau sustoti ties savo poezija, 
ir viską rašęs priebėgomis. Būdama 
emcciškai stipri, nors ir nekaip įfor- 
minta, Borutos poezija turėjo nema- 
žos reikšmės lietuvių poezijos raidoje. 
Jos įtakoje susiformavo vadinamas 
kairysis lietuvių naujosios poezijos 
sparnas: Kazys Jakubėnas, Antanas 
Rūkas, Juozas Kruminas ir t. t... 

Komunizmo praktika Kazys Boru- 
ta nusivylė gana anksti. Proletariato 
valstybė, išauginusi valstybinį kapi- 
talizmą ir paneigusi revoliucinį idea- 
lizmą, jau nepriklausomybės metais 
Borutai atrodė esanti milžiniškas ka- 
lėjimas, bet šį kartą jau patiems re- 
voliucionieriams. "Tatai jis yra pa- 
reiškęs Panait Istrati “Kyra Kyroli- 


na" vertimo įžangoje. Ir dabar, kaip 
iš Lietuvos pasiekę mus žinios pa- 
sakoja, ir patį Borutą palietęs anas 
dviašmenis kalavijas, prie kurio nu- 
kalimo ar šiaip ar taip jis yra pri- 
sidėjęs. 


Pirmas didesnis Kazio Borutos pro- 
zos darbas buvo romanas “Mediniai 
Stebuklai", kuriuose vaizduojamas 
dievadirbio Vinco Dovinės gyvenimas 
ir darbai. šiame romane Boruta dar 
nesuranda tinkamos intonacijos savo 
beletristikai. Jis ten dar tebesvyruo- 
ja tarp cbjektyvinio vaizdavimo ir 
tendencijų, kylančių iš jo pasaulėžiū- 
ros, apibūdintos pirmoje šio rašinio 
dalyje. Jis čia dar negali atsisakyti 
tam tikro utilitarizmo ir aiškiai api- 
brėžtų (ne literatūrinių) tikslų. “Me- 
dinius Stebuklus“ Kazys Boruta pa- 
rašė, praplėsdamas savo trumpesnę 
apysaką, spausdintą “Trečiam Fron- 
te". Pirmojoje versijoje ši apysaka 
gana aštriai lietė religinio kulto for- 
mas ir stengėsi ne vien meniškai, bet 
ir utilitariškai ir tam tikros ideolo- 
gijos šviesoje “nuplėšti kaukę reli- 
giniams prietarams". Platesnėje ver- 
sijoje, t. y. romane “Mediniai ste- 
buklai'“, ypač pirmojoje dalyje, Bo- 
ruta yra daug laisvesnis nuo minėtų 
utilitaristinių tendencijų, ir čia jau 
matosi visos prozininko savybės, ku- 
rios plačiau išsiskleidžia “Baltaragio 
malūne". Palinkimas į legendinį tik- 
rovės traktavimą, artimas liaudies 
epui, lyriniai įtarpai, gyvas pasako- 
jimas, įtemptas veiksmas ir pagaliau 
dažni nuslydimai į groteską, sutinka- 
mi ir “Baltaragio malūne", yra jau 
seni pažįstami. 

Baltaragio malūnas" (Kazys Boru- 
ta, Baltaragio malūnas, arba kas dė- 
josi anuo metu Paudruvės krašte. 
Iliustravo medžio raižiniais J. Kuz- 
minskis. Antrasis leidimas. Išleido 
Terra, 1952) yra labiau subrendęs 
ir meniškai atbaigtesnis veikalas. Vi- 
sas pastatas paremtas liaudies ero- 
logika, kur natūralistiniai epizodai 
eina pakaitomis su legenda ir turi 
tam tikrą simbolinę prasmę. Veikalo 
siužetui paimta legenda apie malū- 
nininką Baltrų Baltaragį, jo dukterį 
Jurgą ir velnią Pinčuką, greičiausiai 
nėra autentiška, t. y. ne iš lietuviškos 
tautosakos, nes lietuviškai tautosa- 
kai tos milžiniškos aistros, užmuši- 
mai, pasikorimai mažai techarakte- 
ringi; ten mažiau realizmo ir dau- 
giau simbolikos; mažiau temperamen- 
to, daugiau melancholijos ir rezigna- 
cijos. Borutos legendos personažų 
temperamentas stumia ir laužo kaip 
vėjas. Temperamento prasme ji dau- 
giau primena, sakysim, ukrainietiš- 
kas legendas, Gogolio panaudotas 

"Mirgorode'ir*' Vakaruose vienkiemy- 
je prie Dikankos". Boruta taip pasako- 
ja, lyg visų tų spalvingų nuctykių 
autorius būsų pats Udruvės krašto 
peizažas: ežeras ir ant stataus kranto 
stūksantis akmuo, apsuptas legendo- 


mis. Jis turi slaptą simbolinę prasmę 


autoriaus pasaulyje. 

Knygos personažų charakteristikos 
yra grynai legendarinės. Jų reikšmė 
ir prasmė pirmiausia yra simbolinė. 
Ir Baltaragis ir jo duktė, ir Girdvai- 
nis ir velnias Pinčukas tėra aktoriai, 
kurie atlieka amžinai gyvos legendos 
giežtai apibrėžtų personažų roles. 
Arkliavagio Raupio ir bajoro šŠešcl- 
gos figūros turi kiek daugiau realis- 
tinio: kolorito, bet jie yra paimti iš 
XIX amžiaus pabaigos pakelių kar- 
čiaminės romantikos. "Tik klebonas 
Bonifacas Bobinas ir davatka Uršulė 
yra gyvi žmonės. Visi keturi pasku- 
tinieji autoriaus yra gerokai sušar- 
žuoti, nors ir prisilaikant liaudies sti- 
liaus. Jie savotiškai iškrinta iš viso 
pasakojimo, nes jų kvapas yra an'i- 
legendinis ir jų spalvos nesiderina 
bendrame peizaže. 

Stipriausiu knygos epizodu laiky- 
tumėm Girdvainio ir jo obuclmušių 
žirgų istoriją. Joje Boruta pasiekia 
ne tik augšto dramatizmo, bet ir me- 
niškai stipriausiai įformina savo nuo- 
taikas. Girdvainio personažu įkūny- 
damas legendarinę neramios ir išdi- 
džios dvasios tragediją kovoje su li- 
kimu, Boruta lyg ir norėtų atskleisti 
kraštelį savo paties likimo, nes kny- 
gos pabaigoje jis sako: “O ir man 
pačiam kartais atrodo, tarytum aš 
pats, o ne Girdvainis būčiau turėjęs 
tuos obuolmušius žirgus ir važinėjęs 
kaip su vėjo sparnais pas Baltaragio 
dukrą piršlyboms, o paskui praradęs 
savo eikliuosius žirgus ir klaidžiojęs 


jų jieškodamas, keliais ir kryžke- 
liais". (Baltaragio malūnas, 251 p.) 


“Baltaragio malūnas" mūsų kritikos 
buvo pripažintas meistrišku kūriniu, 
nors niekas ir nesileido į smulkesnę 
jo analizę. Tiesa, kad “Baltaragio 
malūnas'' visumoje yra ryški, tem- 
peramentinga ir tvirtos konstrukcijos 
knyga, skaitoma, kaip gerai parašy- 
tas nuotykių romanas arba pasaka, 
bet visgi jis nepasiekia kitų mūsų 
prozos šio žanro kūrinių, kaip, pa- 
vyzdžiui, Vinco Krėvės legendos “Per- 
kūnas, Vaiva ir Straublys", ar “Dai- 
navos šalies senų žmonių padavimų? 
lygio. Boruta nevisur išlaiko meninę 
rimtį ir, 'kaip sakėme, nuslysta į 
groteską ir grubų Bauernschwanck 
humorą, kuris smarkiai griauna kū- 
rinio vienumą ir naikina jo poeziją. 
Daug kas žavėjosi šios knygos sti- 
liumi, statydami ją šalia geriausių 
šia prasme pavyzdžių mūsų litera- 
tūroje. Šiai nuomonei irgi būtų sun- 
koka pritarti. Borutos stilius yra 
grubus, lakoniškas, be puošmenų ir 
gana sklandus, bet jo autentiškumą 
smarkiai numuša liaudinio „stiliaus 
maniera, kurios Boruta nepajėgia su- 
virškinti ir pakelti iki individualinio 
stiliaus lygio. 

Lieka paskutinis klausimas: ar pro- 
zoje Boruta pasiekė savo poezijos 
lygį? Mūsų nuomonė, kad ne. Nors 
jo poežija knibždėte knibžda forma- 
linėmis ydomis, bet joje yra vienas 
autentiškas ir nepakartojamas boru- 
tiškas bruožas, kuris iki šiol ištvėrė 
prieš visus laiko smūgius. Borutos 
prozai šio bruožo kaip tik ir trūksta. 
Faktiškai ji laikosi tik jo lyrikos ato- 
švaistomis, kurių vargu pakaks iš:ū- 
rėti prieš laiką. 

L. Miškinas. 


ŽYMESNIEJI VOKIEČIŲ LITERATŪROS 
SUKAKTUVININKAI 


Antrojo pokario vokiečių litera- 
tūra iš lengvo jau pradeda įgauti 
ryškesnes formas ir ryškesnį veidą. 
Kad ir neilgas, šis septynerių metų 
laikotarpis naujajai vokiečių litera- 
tūrai itin būdingas. Savo tragišku- 
mu jis gal net būdingesnis už pirmo- 
jo pokario laikotarpį. 


Dvasinis renesansas vokiečių lite- 
ratūroj ėjo po abiejų karų. Tačiau 
šiuo metu jis, atrodo, įgauna net dar 
tvirtesnes formas, negu anksčiau. 
Juo didesnis dvasinis sukrėtimas, 
juo reikšmingesnis ir atgimimas. 

Nenuostabu, kad pokario meto kū- 
rybos sąlygos vokiečiuos, kaip apla- 
mai visuos vakariečiuos, nėra palan- 

kios. Atsigavimas po didelių smūgių 
labai letas. Dėl to suprantami Fritz 
Martini žodžiai, kai jis sako, kad 
“mūsų fragmentiškiems laikams stin- 
ga rimties kūrybiniams polekiams ir 
ant sukrėstų gyvenimo pagrindų net 
paprastų galimybių brandesnei kūry- 
bai" (ct. jo “Deutsche Literatur- 
geschichte von den Anfangen bis zur 
Gegenwart, Krcener, 1951, p. 573). 


Tačiau tie, kurių širdy teberusėjo 
šviesaus idealizmo kibirkštis, tuoj po 
pastarojo karo susibūrė į naują są- 
jūdį. Kūrybiniai jo balsai buvo sudė'i 
į 1946 m. išleistą “De Profundis". Ta- 
me rinkiny randame visą eilę šių me- 
tų vokiečių literatūros sukaktuvinin- 


kų. Tai buvo šauksmas šviesos, vil- 
ties, išsigelbėjimo iš gresiančios dva- 
sinės tuštumos ir katastrofos. 

Patys jauniausieji minėtinieji šių 
dienų vokiečių literatūros sukaktuvi- 
ninkai kūrė jau pirmajam karui pa- 
sibaigus, bet jų brandumas kaip tik 

ima reikštis dabar, po pastarojo ka- 
ro. Šiuose, kaip ir kituose šių dienų 
vokiečių literatūros atstovuose, pa- 
stebim dvi sroves, kurių viena suka 
dešinėn, kita kairėn. Posūkis deši- 
nėn darosi vis ryškesnis. Net 
ir patys aršieji kairiojo sparno at- 
stovai ne vienu atveju iš lėto prade- 
da atsikvoščti. Sakysim, toks Plivier, 
gerėjęsis bolševikine saule kur nors 
Kryme ar Kaukaze, pasirinko ramią- 
sias Bodeno ežero pakrantes palei 
Konstancą... 

Miela mums čia atžymėti, kad vie- 
nas iš penkių dešimtų metų amžiaus 
sukaktuvininkų šių dienų vokiečių li- 
teratūroi. Gottfried Hasenkamp (g. 
1902. 3. 12), yra katalikiškosios kryp- 
ties atstovas. “Miela man būtų pa- 
žinti", rašo jis šių eilučių autoriui, 
“katalikiškosios minties raidą ir jūsų 
krašto žmonių kūryboje". Hasenkamp 
įnešė naują toną į vokiečių poeziją, 
jis atgaivino senųjų krikščionių him- 
ninę ir eleginę poeziją. Gimęs Bre- 
mene, jis Maria Laach perėjo į ka- 
talikybę ir jai uoliai tarnauja kūryba 
ir raštu (jis yra jau 30 metų “"West- 
faelische Nachrichten“ redaktorius). 
“Kaip Paul Claudel, jūs stovėjot kaip 
karys savo poste“, rašo Robert 
Groschke laiške Hasenkampui minė- 
tam laikrašty (III. 12). Jau 1924 m. 
Hasenkamp sukėlė dėmesio savo 
“Himnais". Į “Mirusiųjų auką'' jis 
sudėjo žemiškumo atpirkimą dieviš- 
kąja būtim — malone. Tai malda už 
visus, kurie tėvynės nebeteko, nuo 
artimųjų buvo atskirti, kuriuos tik 
dieviškoji malonė galėjo išgelbėti. 
"Salzburgo elegijoj' Hasenkamp bū- 
dingai jungia žemiškumą su amži- 
numu: 

Kai chore naktį šventųjų paveikslus 

[mes regim, 

viršum laikų mus amžinybė ištinka. 
(“Romėnų freska vienam 

seserų chore'') 


Brandžiausioji G. Hasenkampo ly- 
rika sudėta į jo “Jūrą (1938). Čia 
šelsta audra ir gresia sudužimas, čia 
jūra spindinti ir vieniša — viskas žmo- 
nijos kelio simbolika. Ramybėj slypi 
sudužimo pavojus, ir poetas jį vaiz- 
duoja “Mergaitėj prie jūros": 

Dengia ją lino drabužis, supamas 

[vėjo, 

Lygiai ir tyrai alsuoja lieknoji 

[mergaitė. 
Lygiai iš rankų kūrėjo amžių 
[apyaušry 


Išlėkė grožis lyg paukštė — o, kad 
[nežūtų jis! 
O, kad nereiktų, mergaite, tau 
[apraudoti 
Žydinčio grožio, jeigu sumindžiotų 
[jį tau likimas. 
Rinkiny “Carmina in nocte" poe- 
tas atvaizdavo 1942-45 m.m. pergy- 
venimus. Čia jis išrenka iš nakties 
tai, kas išlieka, kas amžina. Po chao- 
so ateina didelė ramybė ir tvarka: 
Atrodo, didelė tvarka apgaubia 
Iš chaoso iškilusį pasaulį, 
Kai jau klaiki mirtis nutolo! 


(“Vakaras prie jūros") 


Tik du Hasenkampo bendramečiai 
šių dienų vokiečių literatūroj —Ernst 
Glaeser ir Guenther Weisenborn — 
nuėjo skirtingais keliais. Glaeser (g. 
1902. 6. 29), ekspresionizmo atsto- 
vas, savo raštuose, ypač “1902 metų 
e€mime"“ (1928), protestu stoja prieš 
tradiciją, skelbia jai revoliuciją. šiuo 
atžvilgiu jame žymu Wedekindo, kaip 
asmenybės skaldytojo, įtakos. Tačiau 
jį paveikė ne tik komunistinė 1918 
m. revoliucija, bet ir Hitlerio reži- 
mas. Glaeserio “Paskutinysis civilis" 
(1938) yra aštri nacionalsocializmo 
kilimo kritika: Dėl to hitlerininkai jo 
raštus sudegino. Buvęs emigracijoje, 
Glaeser vėl grįžo namo. 


Antrojo, Weisenborno (g. 1902. 7. 
10), literatūrinį kelią nusako su B. 
Brechtu pazal M. Gorkį parašyta 
drama “Motina". Jo antimilitarizma 
rodo 1927 m. statytas “U-Boot S 4". 
Apstu K. Hamsuno patetinio stiliaus 
jo jaudinančių nuotykių beletristikoj. 
Patyręs kaceto žiaurumų už dalyva- 
vimą rezistenciniame judėjime, Wei- 
senborn juos atvaizdavo “Ilegaliųjų" 
dramoj, pilnoj tragikos, realumo, gi- 
laus jausmo. Ji pasirodė 1946 m. At- 
siskaitymą su nacionalsocializmu at- 
vaizdavo savo '“Memoriale' (1949 
m.) Tuose raštuose daugiau šiurpo ir 
pagiežos kaip 1950 m. mirusio ryt- 
prūsio Ernst Wiecherto “Mirusiųti 
miške" arba “Missa sine nomine" 
(1950), kur vietos skirta aukštesnio- 
sics malonės veikimui. 

Vaižgantiškų “kapininkų" tarpe šių 
dienų vokiečių  literatūroj miela 
mums matyti mums artimą kaimyną, 
Werner Bergenaru-n (g. 1892. 9. 16). 
Gimęs Rygoj, iš baltų vokiečių šei- 
mos, Bergengruen kuri laika yra £y- 
venęs Klaipėdos krašte. “Miela man 
prisiminti skambiąją lietuvių kalbą“, 
rašo jis laiške šių eilučių autoriui, Ar 
tai, kad savo metu susitikdavom lie- 
tuvių rašytoją Vydūną. 1946 metais 
buvau jūsų kaimynas Austrijoj". Iš 
tiesų, Bergengruen yra daug keli-- 
vęs ir kiaurai pažįsta Europą. Prieš 
dvejus metus, šventųjų Metų proga, 
jis išleido “Atsiminimus iš Romos", 
kaip piligrimo ir ištikimybės katali- 


kų tikėjimui įrodymą. šiandien Wer- 
ner Bergensruen laikomas vadovau- 
jančiu beletristu vokiečių literatūroj. 
Jis yra vienas žymiųjų minėtojo *De 
Profundis" dalyvių. Dalis jo romanų 
yra iš baltų tėviškės, kaip “Ugnies 
bandymas" (1933), “Storosta"' (1938), 
“Talino mirtis" (1939), kiti liečia 
istoriją, kaip “Karalija griuvėsiuos" 
(1927), “Hercogas Karolis Narsusis" 
(1930) ir kt. Jo brandžiausiais vei- 
kalais reikia laikyti “Didįjį tironą ir 
teismą" (1935) ir “Danguj kaip ir 
žemėj"' (1940), kuriuose pasiekia 
puikų pasakojimą, dvasinį aiškumą 
jungdamas su epiniu įtempimu. “Kai 
galingieji gundomi ir silpnieji suva- 
džiojami", sako Bergengruen “Tiro- 
ne", “tikėjimas žmogaus tobulumu 
pakertamas. Gal geriau būtų, kad 
vietoj jo stotų tikėjimas žmogaus ne- 
tobulumu, nes niekame kitame ne- 
bus mūsų tobulumo, kaip tik tame 
tikėjime". Krikščioniškosios etikos 
klausimas atspindi ir “Ugnies ženk- 
le" (1949), kur kyla teisės ir teisy- 
bės klausimai. Tatai žymų ir Ber- 
gengrueno lyrikoj, kuri yra skaidriai 
permatoma, gili ir klasiška savo for- 
ma. 

Būdinga, kad kai mūsų Bern. 
Brazdžionis dainavo apie Jerichono 
rožę, tuo pat metu (1936) pasirodė 
Rercensvueno to pat vardo eilių rin- 
kinys. Po to (1938) — “Uždraustas 
vaisius". Mums lemtingaisiais 1944 
m. Bersengruen parašė “Dies Irae", 
kur vaizduoja vokiečių tautos laiko 
teismą ar jos tragedijos aiškinimą. 
Čia taip pat sunerta mintis, panaši 
į Franz Werfelio, kad “Dievas skyrė 
kiekvienam būti brolio sargu" ir kad 
karo naštą tenka nešti visiems: 


Gal būt, jūs manėt, saugu bus už 
[marių, už sienų, 

Paslaptį šiąją užmiršus: kenčia 
[visi, ką ir vienas. 
(“Pasaulio tautoms") 


Šiuo metu W. Berzengruen gyvena 
Šveicarijoj (Zueriche) ir vis dar te- 
bėra kūrybingas, pasireikšdamas tiek 
lyrikoj, tiek beletristikoj. 

Muenchene gyvenąs Ernst Penzoldt 
(g. 1892. 6. 14) yra ne tik rašytojas, 
bet ir dailininkas bei skulptorius, tai- 
gi tesiąs Hessės, Kokoschkos, Mor- 
gensterno, Ruthos Schaumann tradi- 
ciją. Kilęs iš frankų Erlangeno, vys- 
to epinį humorą savo raštuose. Juo- 
se daugiausia vaizduoja mažį mies- 
telių gyvenimą, kartais paliesdamas 
ir gilesnę problemą. Gausu humoro, 
groteskos “Powenzo gaujoj' (1930), 
“Dekingam paciente"“ (1937), “Por- 
tusalezinėj kovoj" (1930). Humanis- 
tinio jausmo gausu “Korporale Mom- 
bour" (1941), kur pereitam kare vi- 
sus kareivius šaukė į žmoniškumą ir 
broliškumą. 


Be didesnio ženklo šiemec praėjo 
kito “kampininko", Theodor Plivier 
(g. 1892. 2. 12) sukaktis. Jis prie 
gražiojo Bodeno ežero greičiausia 
apmąsto šios žemės kelių niekingu- 
mą, kai jais vaikštinėjo Prancūzijoj, 
Švedijoj ir 1933-45 m.m. pas “tėvą" 
Staliną. Jo kūryba žymi Remargue'o 
natūralizmas, pvz., “Ciesoriaus dien- 
dirbiai", kur prislėgtas kūninis ir 
dvasinis gyvenimas toks tamsus. Vo- 
kiečių socialistų karo knyga yra “Kai- 
zeris nučio, generolai liko" (1932). 
"Stalingradas" (1946) yra antrojo 
pasaulinio karo epas-reportažas apie 
šeštosios vokiečių armijos žlugimą. 
Įvykius aprašo su remargueišku na- 
tūralizmu ir kaltinimo atvirumu. 

Mažiau reikšmės bendrajai vokie- 
čių šių dienų literatūrai teturi Hein- 
rich Zerkaulen (g. 1892. 3. 2) su sa- 
vo tėviškės lyrika (“Dainos nuo Rei- 
no" ir kt.) ir beletristika (romanas 
“Muzika ant Reino" ir kti.). 


Will Vesper (g. 1882. 10. 11) yra 
ryškesnis atstovas tų, kuriuos žymi 
septynių dešimtų metų amžiaus skai- 
čius. Gyvendamas Triangel (Hanno- 
ver), Vesper yra kartu ūkininkas ir 
rašytojas, poetas ir beletristas. 1943 
m. Lietuvos Valst. Leidykla išleido 
jo “Linksmąsias pasakas“ lietuviš- 
kam vertime. Jo raštų esą išversta 
į nemaža kitų kalbų. Jo žymesni ly- 
rikos rinkiniai yra “Meilės puota", 
“Graži yra vasara“, 'Motina ir kū- 
dikis.' Šiais sukaktiniais metais Ves- 
per išleido novelių ir pcezijos (rink- 
tinės) rinkinį “Drąsus bukasnapis“, 
dedikuodamas šių eilučių autoriui 
mums, tremtiniams, būdingu įrašų iš 
to pat rinkinėlio: 


Dievo bangos ir vėjas, 
bet vairą ir burę, 
kad krantą laimėjus, 
jūs turit. 
Will Vesper ir tuo mielas skaity- 
tojui, kad jis visur gyvenime jieško 
šviesiųjų pusių, prasmės: 


Net tam, kas be prasmės, 
duok prasmę; 
taip griebk už pakarpos 
naujus metus. 

(“Naujieji Metai") 


Nors daugiau pasireiškęs kaip ka- 
talikiškas meno rašytojas, Wilhelm 
Hausenstein (g. 1882. 6. 17), dabar 
gyvenąs Paryžiuj, minėtinas ir gro- 
žinėj literatūroj savo “Lux perpetua"' 
(1947), vaikystės metų trilogija (iš- 
leido slapyvardžiu Johann Armbrus- 
ter), taipgi Baudelaire'o poezijos ver- 
timų rinkiniu (1946). Jo “Giotto", 
“Rembrandtas"' — puiki krikščioniš- 
koji menininkų interpretacija. 

Pastarųjų dviejų bendrametis Leo- 
nard Frank (g. 1882. 9. 4), gyvenęs 

| NANENAS 


BARRAULT ŽYGIS VAKARŲ TEATRE 


(Jo teatro gastrolių New Yorke proga) 


Madeleine Renaud — Jean Louis 
Barrault Teatras įsikūrė ir veikia 
nuo 1946 m. — taigi, aštuoni New 


Yorke parodytieji spektakliai yra at- 
ranka iš palyginti trumpo, šešerių 
metų, kūrybos tarpo. Niekas toje 
atrankoje nėra atsitiktina — nei au- 
torių vardai, nei epochos, nei veikalų 
pobūdis, nei jų sceninis traktavimas. 
Savo knygoje “Rėflexions sur le Thė- 
Aatre" (“Mintys apie teatrą“) J. L. 
Barrault lygina teatrinių veikalų ska- 
lę su šviesos spektru. Vaivorykštės 
kairėje — gryno judesio teatras, jos 
pačioje dešinėje — grynas žodis, ir 
tarp tų dviejų polių prabėga visos 
kitos variacijos, su Shakespeare'u ir 
Moliere'u centre. Barrault pasijuto 
šią skalę ištisai praėjęs po 14 metų 
darbo — su 14 skirtingų spektaklių. 


New Yorke, dabar Holywoode, 1934 
m. Hitlerio išpilietintas, yra ryškus 
ekspresionizmo atstovas vokiečių li- 
teratūroj. Psichoanalizė ir revoliuci- 
ja — jo veikalų dvasia. “Pilietyje" 
(1924) Frank bandė sukurti bekla- 
sinę, socialinę bendruomenę — kolek- 
tyvą. Sunku patikrinti, kiek auto- 
rius tebesilaiko savo teorijos. Prak- 
tikoj ji gan liūdna. Ryškesnis jo vei- 
kalas yra “Karolis ir Ona“ (1926), 
iš Rusijos grįžusio belaisvio tragedi- 
ja, radus savo žmoną su kitu. Tik 
Frank čia išranda ne kaltės, bet li- 
kimo (graikiško, aklo) atsakomybę. 

Be didesnio atgarsio pernai praėjo 
ir vieno stambiausių naujosios vokie- 
čių literatūros šulų, Herrmann 
Hessės, 75 metų amžiaus sukaktis 
(g. 1877. T. 2.). 1946 m. Nobelio ir 
Goethės premijų laureatas, Šveicari- 
jos pilietis nuo 1921 m., Hesse nega- 
lėjo tapti visuotinai populiarus savo 
kūrybos idėjomis. Jis primena Scho- 
penhauerio, Nietzschės (kurių įtakoj 
jis stovi) figūras, ekskliuzyvias, nuo- 
šalias, iškilmingas. Hesse perėjo vi- 
są eilę literatinių evoliucijų, prade- 
dant realizmu (“Mažasis pasaulis"), 
einant per neoromantiką (“Petras 
Camenrind", “Knult") iki ekspresio- 

Grynajam judesiui joje atstovauja 
pats pirmas Barrault pastatymas, 
Faulknerio inscenizacija, nepaprastai 
drąsus, sąlyginis pantomiminis vaidi- 
nimas su labai šykščiai panaudotų 
žodžiu: “Kai aš merdėju" (1935 m.*). 
Jo vietą šiose amerikinėre gastrolėse 
turėtų užimti "Baptiste" — pantomi- 
ma, kurios pagrindinės dalys maty- 
tos neužmirštamam filme “Les en- 
fants du paradis". Kraštutinė dešinė, 
žodžio teatras, Barrault prieita Žy- 
miai vėlinu, ir jo skalėje atstovauja- 
ma Claudelio “Partage de Midi", to- 


liau — Racine “Phėdre", Moliėre 
“Amphitryon", kuris parodytas ir 
New Yorke. Atrodo, šalia “Amphi- 


tryon'' galėtų sustoti Anouilh “Rėpė- 
titon ou YVamour puni" — vienas la- 
biausiai žcdžiu paremtų gastrolinių 


nizmo  (“Stepių vilkas", “Damijo- 
nas“), bet vėl grįždamas į papras- 
tesnį stilių (“Po ratu", “Narcisas ir 
Golmund"). Paskutiniam didesniam 
savo veikale “Stiklo perlų žaidimas“ 
(1943) Hesse jungia europinį devy- 
nioliktąji dešimtmetį ir Rytų gyve- 
nimo būdus. 

Hessės lyrikoj esama vietų, 
menančių Goethės lyriką. 

Nedaug beliko šių dienų vokiečių 
literatūroj 30 ir 90 metų amžiaus 
sukaktuvininkų. Iš pirmųjų čia gal 
paminėtina Helene Christaller (g. 
1872. 1. 31), kuri savo romanus 
(“Magda"', “Rūtos vestuvės", “šven- 
toji meile", “Apie didelius ir mažus 
žmones" ir kt.) rašė su giliu religi- 
niu jausmu. Gimusi Darmstadte, gy- 
vena Jugenheime ir yra gavusi Rei- 
no rašytojų premiją. Iš antrųjų yra 
primintinas Wilhelm  Weigand (g. 
1862. 3. 13), gyvenąs Muenchene kaip 
profesorius emeritas. Jo romanai 
(“Amžinoji žemė", “Žiedas", “Dievo 
sodai" ir kt.) daugiausia sukasi apie 
žemę ir kolonijas. Jis dar buvo ra- 
šęs istorinių dramų ir kultūristorinių 
raštų, bet jie daugiau lokalinio pobū- 
džio. 


pri- 


A. Tyruolis 


spektaklių. Iš viso, žodinis, “dešiny- 
sis", sparnas čia persveria: jam pri- 
klauso dar “Les fausses confidences"“ 
(Marivaux), “Les fourberies de Sca- 
pin'? (Moliėre), o į judesinę kairę 
nuo centro, kurią solidžiai užima 
“Hamletas", persikelia tik F.Kafkos 
“Byla" (A. Gide, J. L. Barrault in- 
scenizacija), ir abejotinoj vietoj lieka 
G. Feydau farsas “Occupe-toi d'Amė- 
lie“. 

Jei pažvelgsim į šią skalę kitu at- 
žvilgiu, būtent, kiek Barrault teatras 
yra “angažuotas" — literatūriškai, 
filosofiškai ar  sociališkai idėjinis, 
kiek jis yra aktualus dienos proble- 
mų prasme, prieisim stebinančio re- 
zultato: visiškai neangažuotas, visiš- 
kai neaktualus! Naujausias veika- 
las yra Jean Ancuilh'o (1950 m.), bet 
jis neatsitiktinai vaidinamas Liudviko 
XV drabužiais ir neturi jokio ryšio 
su mūsų epocha. Pantomima “Bap- 
tiste" yra grakštus atkūrimas, me- 
ninė reminiscencija: tai didžiojo mi- 
mo Deburau siužetas ir epocha (19 
amžiaus pradžia). Kafkos 'Byla", 
aprengta maždaug 1920 m. kostiu- 
mais, išoriniai šiandien jau priima- 
mas kaip "istorinis" spektaklis, o 
jo, gal kitų tarpe — moderniausia, 
problematika tiek nustumta antron 
eilėn vardan grynai teatrališkų idėjų, 
jog ir čia nėra jokios duoklės mūsų 
epochos pasaulėžiūrų kovai. Kitkas 
repertuare šia prasme negali būti 
svarstoma. "Tai vis gilyn į amžius 
žengiantys autoriai: Feydau (1900), 
Marivauė (18 a.), Moliėre ir Shake- 
speare. 

Taigi, Barrault repertuaras yra 
antlaikinis, nebandąs “liesti dienos 
pulso". Tačiau jo aktualumas, jo re- 
voliucinis modernumas ryškus visur: 
lygiai naujų, lygiai seniausių veika- 
lų interpretacijoj. Jis glūdi grynai 
teatriniam plane, ir pirmiausia — ju- 
desio, gesto reikšmės iškėlime, vaid- 
mens ir net ištisų epochų charakte- 
rizavime  miminėmis priemonėmis. 
Man rodos, čia ir yra Barrault teatro 
idėja. Jo naujovė, jo revoliucinė mi- 
sija, esmė ir dvasia — viskas glūdi 
naujam (ar bent — atnaujintam: 
prisiminkime Commedia del'arte) po- 
žiūry į aktoriaus kūno kalbą. 

Kad nepamiršus žodžio: jo techni- 
nis apvaldymas Barrault teatre taip 
pat yra meistriškas — pilnumas, gro- 
žis, niuansavimas; tačiau tai pamoka 
mums, bet jokia naujovė prancūzų 
teatrui, kuris šimtmečiais rėmėsi sa- 
vo žodiniu (Corneille ir Racine) teat- 
ru ir kurio nešėjo Cėmėdie Francaise, 
šia prasme — tik geras mokinys pasi- 


* Šiame spektakly, kaip Barrault 
bendradarbis pas Dulliną, dalyvavo 
mūsų Juozas Miltinis. 


rodė ir Barrault. Naujo, saviško san- 
tykio sų žodžiu jis nerodo. 

Savo teatrinio kolektyvo ir — kas 
svarbiau — sąjūdžio kūrėjas iv va- 
dovas, Barrault yra kiekvieno spek- 
taklio branduolys, kaip aktorius ir 


režisierius. Jo pastatymai — tautinių 
prancūzų dorybių: skonio, saiko, pro- 
porcijos, logikos, aiškumo — pavyz- 
džiai. Naujų vaidybinių priemonių 


derinimas su tradicinėmis yra stebi- 
nančiai įtikinantis, organiškas. Taip, 
Marivaux pastatytas labai saikingai 
stilizuotoj 18 amžiaus prancūzų te- 
atro tradicijoj. Grakščios, simetriš- 
kos dekoracijos fone — grakštūs, si- 
metriški aktorių sugrupavimai. Du 
centre, po vieną — prie portalų, ir 
visi — veidu į žiūrovą, tik labai len- 
gvu kampu viens į kitą. Ponai prie- 
ky — tarnai antram plane. Beveik 
nera profilinės laikysenos, jau nekal- 
bant apie stovėjimą nugara. Arba — 
kokie keturi lengvu pusračiu scenos 
centre.  Kilnios pozos, viena koja 
priekin, rankos — krūtinės augštu- 
moj, dažnai judančios nuo širdies, 
į širdį, bet ne aukščiau pečių. Len- 
gvučiai perbėgimai, kaip lengvai hbe- 
riamos frazės, — nereikalauja psi- 
chologinio pateisinimo. Partneris 
apeinamas visada užpakaliu, “neker- 
tamas", o paties ėjimo reikalas — 
dažnai tik vienas: atstatymas sce- 
ninio sugrupavimo simetrijos. Tr vi-a 
tai — lygiam, jokiais spalvos ar še- 
šėlio “atmosferiniais" niuansais ne- 
pajvairintam baltam apšvietime. 


Labiau modernizuotas varijantas 
kilnių ponų ir veiksmą sukančių tar- 
nų komedijos — Moliėre “Amphitry- 
on''. Čia jau pažaidžiama šviesomis, 
išnaudojama giluma mizanscenoms, 
griaunama simetrija,tarnų išdaigomis 
— didesnė laisvė, imtinai iki užsiko- 
rimo ant stogų (dekoracijoms tezėe- 
diškai siūbuojant...), čia nepapras- 
tai grakščiai, šokėjiškai sufantazuo- 
jami Nakties žirgai. Bet judesio pri- 
gimtis lieka ta pati: sąlyginis, teat- 
riškas gestas, poza, ėjimas, padėčių 
santykis grupiruotėse. 

Principe — laikymasis prancūziš- 
kos tradicijos, konservatyvumas, bet 
atgaivinimas, įpūtimas naujos gyvy- 
bės ir dvasios į senas, amžių priim- 
tas teatrines formas. “Klasika yra 
stiliaus mokykla", sako Barrauli £g- 
vo knygoj. 

Įdomu, kad epochos stiliaus per- 
teikimas yra pagrinde ir tokio be ga- 
lo linksmo, beviltiškai kvailo, pran- 
cūziškai pikantiško ir anapus P'ary- 
žiaus neįmanomo farso, koks yra G. 
Feydau “Occupe-toi d'Amėlie" (Rū- 
pinkis Amelija"). 1900-tieji metai, tas 
lengvabūdiškas slenkstis į tragišką 
šimtmetį, pavaizduoti, kaip tolima, 
su mumis beveik nebeturinti ryšio 


epocha. Siauri vyrų ūsiukai, ankšti 
švarkai ir aptemptos kelnės diktuoja 
jų vaidybos pobūdį — ir tai natūralų 
ir teatrališka. Moterų figūros ban- 
guoja, kaip valsas — ir jos ne vaikš- 
to, bet plauko, skrajoja ir šoka, lyg 
nematoma ranka skraidintų jas, suė- 
musi už suveržtų korsetų raištelių. 
Paikos padėtys keičiasi dar paikesnė- 
mis, viskas skrenda be pauzių, be 
stačių kampų, be kontrastų, kaip 
margoje karuselėje, ir viskas — pilna 
išradingumo, gyvybės ir niekur neiš- 
duodančio saiko jausmo. Labai sek- 
lus draminis kūrinys — ir labai aukš- 
tas, meistriškas teatras!  - 
"Baptiste" yra mažutis, grakštus, 
truputį melancholiškas, truputį juo- 
kingas, kaprizingas Pierrot sapnas. 
Tokia pat muzika. Barrault parodo 
čia visą savo judesio virtuoziškumą. 
Į absurdišką vaizdelių eigą, lyg kokį 
arsenalą, jis sudeda tūkstančius savo 
ginklų — fizinių priemonių, kuriomis 
jis lipdo savo vaidmenis. Visas ko- 
lektyvas stropiai stengiasi būti plas- 
tiškas ir ekspresyvus, ir pastanga 
matosi didelė ir pagirtina, jei nevisa- 
da — rezultatas. 'Baptiste" yra gal 
gryniaucias, judesio prasme — pro- 
graminis, teatro pasisakymas. 


Anouilh yra vienas didžiausiųjų 
mūsų dienų prancūzų drama- 
turgų. Jis turi savą, vi- 
suos veikaluos esančią atmosferą, 


neturinčią dramaturgijoj precedentų 
ir gal vienam Musset šiek tiek gimi- 
ningą. Jo ironija, jo žodžio grakštu- 
mas, jo teatrališkumas, reljefiški per- 


sonažai (visi savo tarpe — broliai ir 
seserys), situacijos, ir konfliktai, ir 
liūdnos atomazgos — vizkas panerta 


toje atmosferoje. Ji plaukia iš Ano- 
uilh visiems veikalams vienos, jam 
skaudančios aistringos idėjos: jieš- 
kojimo pilno, bekompromisinio gyve- 
nimo, tyro žmogaus. Susidūrimas su 
gyvenimišku purvu, su būtinybe de- 
rėtis ir daryti nuolaidas, su netobu- 
lumu, nepakankamumu sudaro visų 
Anouilh veikalų tragizmą. 

Deja, pasieėmęs statyti “La rėpė- 
titon ou YVamour puni", kurioje mū- 
sų dienų veikėjai, pasiruošę vaidinti 
Marivaux, dėvi Liudviko XV drabu- 
žiais, — Barrault ir visą veikalo dva- 
cią apvilko tuo grakščiosios epochos 
kostiumu. Renaud ir vėl, kaip visur, 
buvo lengva, laki ir čiulbanti, pats 
Barrault jaunuoliškai ir labai lengva- 
būdiškai lakstė ir deklamavo, visas 
traktavimas buvo atremtas į seną, 
jau kitur atkurtą tradiciją, ir iš 
Anouilh atmosferos neliko nė atsikvė- 
pimo. Niekas nemylėjo ir nekentėjo, 
ir žiūrovai nesijaudino dėl niekeno 
likimų. Jei, žiūrint Marivaux ar mol- 
jeriškojo “ Amfitriono", mums pa- 


:kanka žavėtis spindinčia aktorių ir 


Barrault 


Jean-Louis 


dramaturgo technika, žodžic ir jude- 
sio elegancija, tai Anouilh veikalui 
viso to negana, — norėjos dvasios, ir 
buvo nuobodu. Svarbiausias teisėjas 
— žiūrovai šį spektaklį priėmė šal- 
čiausiai. 

Nuėjimas nuo prancūziško, amžių 
nušlifuotais kanonais nukloto ke'io 
davė vieną teatriškai įdomiausių re- 
Zzultatų. Kafkos "Byla" (arba ' Teis- 
mas''), kokį sau parengė Barrault su 
A. Gide pagalba, nėra nei tikras Kaf- 
ka, nei, iš viso, draminis veikalas. 
Tai greičiau laisvai sukomponuotas 
scenarijus, nulengvintas ir supran- 
cūzintas, sudarytas iš eilės ryškių, 
teatriškai dėkingų, bet menkai būti- 
nybės ir nuoseklumo ryšiais susietų 
epizodų (— nuoseklumo, kad ir sio- 
gučio nuotaikoje). Tačiau pagal šį 
vaizdų montažą Barrault—statytojas 
sukūrė puikų nepaprastai ryškų ir 
įvairų spektaklį. Kas matė Vach- 
tangovo “Dybuk" (Habimos teatre), 
gali pagalvoti, kad Barrault taip pat 
jį matė ir nepamiršo. Tas pats tam- 
sus nuotaikos tirštumas, pabrėžtas 
dažna apšvietimo tamsa, muzika, tas 
pats mizanscenos aštrumas ir jėga, 
o barzdotos, juodos žmogystos, lau- 
kiančios savo teizmo, jų supanti, 
smaugianti, aimanuojanti minia yra 
tik mažai perkurtas “Dybuk“ ve:- 
tuvinių elgetų prisiminimas. Bet Bar- 
rault turi daugybę savo priemonių. 
Ypač įdomūs veiksmai su nesamais 
daiktais — kopimas tariamais laip- 
tais ar 6jimas pro tariamas duris, 
įdomus simultaninis veiksmas pen- 
kiose vietose — advokato kambarys, 
virtuvė, bankas, teismas, gatvė, — 
kur tariamas vietų atskirumas ne- 
kliudo veikėjams diskutuoti savo 
tarpe. Pagrindinis Barranlt antspau- 

das yra pantomiminis veiksmas, per 
visą spektaklį konkuruojąs su tekstu 
ir net jį persveriąs. “Byla" yra pa- 
vyzdys teatro, atsipalaidavusio nuo 
dramaturgo ir vis dėlto nenustojusio 
prasmės ir svarumo, — grynojo teat- 
ro pavyzdys. 


“Hamletas yra sukėlęs didžiau- 
sias ir prieštaringiausias reakcijas — 
nuo visiško nepripažinimo iki garbi- 
nimo giesmių. Be abejonės, tai labai 
įdomus, vertas ginčų ir kovos spek- 
taklis. Tegu išorinio pastatymo pras- 
me, išskyrus labai įdomius A. Mas- 
son kostiumus, šis spektaklis yra Žy- 
miai kuklesnis, pilkesnis ir mažiau 
išradingas už mūsų kauniškį “Ham- 
letą", tegu didžioji tragedija lengvu, 
ironišku priejimu nukelta kone iki 
vadinamos “pjesės" lygio, — bet ne- 
galima nuneigti, kad Barrault vari- 
jantas yra ligi smulkmenų apsvars- 
tytas, atremtas į Shakespeare'ą, ori- 
ginalus ir galimas, nors, tikriausia, 
niekad šitaip nesuprastas. Vaidmens 
vedime iškelta ir pabrėžta kiekviena 
ironijos, juoko, žaismo, pokšto, fami- 
liariško judesio proga. Barrault Ham- 
letas tapnoja draugą per skruostą, 
čia apglčbia už kaklo, čia prietelišku 
niuksu stumteli dvariškius, kopia su 
kojom ant sosto, arba pasitiesia nu- 
gara ant grindų ir, sunėręs koją ant 
kojos, mojuoja ateinančiam karaliui 
padu po ncsim. Jis šliaužinėja grindi- 
mis vaidinimo scenoje ir gana nepa- 
veiksle, čia lingucdamas ją, pamo- 
vęs ant rankos, čia bandydamas pri- 
taikyti ant savo veido. Jis pamaiviš- 
kai pasilenkęs prašo Ofelijos palai- 
minimo, o po to stveria ją glėbin ir 
panaudoja tokį gestą, koks, turbūt, 
nė drąsiausiam Hamletui iki jo ne- 
sisapnavo. Su tuc viskuo galima su- 
tikti arba ne. 


Bet štai su kuo, man rodos, nebe- 
„galima sutikti: visoj eilėj to princo 
— mimo elegantiškų pozų ir judesiu, 
visoj toj nuolatinio fotografavimo be- 
prašančioj gražių ir išjieškotų padė- 
čių serijoj paskęsta ir nebeišnyra 
kenčiančio,  mąstančio,  abejojančio 
žmogaus siela. Toks grakštus, beveik 
šokte sušoktas Hamletas mus suža- 
vėtų besąlygiškai —  baletiniame 
spektaklyje. Bet kada jo tekstas, 
nors ir kaip elegantiškai patiektas, 
mūsų niekur nepagauna savo vidiniu 
išgyvenimų, nesukrečia emocionaliai 
ir nepriverčia susimąstyti, — mums, 
atrodo, atimama pati didžiausiojo pa- 
saulio vaidmens dvasia. 

Iš čia kyla mano pats didžiausias 
“deja" dėl Barrault teatro. 


Tiesa, Barrault yra pirmiausia ak- 
torius, o tik paskum — režisierius 
statytojas (ir aš dar grįšiu prie šio 

teatro geriausiojo spektaklio, statyto 
ne jo). Barrault yra ne tik plastiškas 
ir lankstus mimas — be abejo, jis 
taip pat tikras didelis, daugiapusiš- 
kas aktorius, originalus ir nepakar- 
tojamas, žavįs ne tik savo technikos 
tobulumu, bet ir vidine sugestyvia 
jėga, subtiliu ir be galo individualiu 
dvasiniu veikimu, būdingu tik jam 
vienam. Jis vaidina savo pastaty- 
muose visus pagrindinius vaidmenis 
(išskyrus Feydau farsą, kur, pasiė- 
męs mažą epizodinį charakteriuką, jis 
vagia publikos dėmesį, puikiai kopi- 
juodamas savo mokytoją Dullin). Jis, 
tikriau, stato visus veikalus sau. Jo 
teatras yra Barrault Ą- kiti. Ir tuos 
kitus Barrault savo pavyzdžiu kelia, 
bet drauge skriaudžia, nes jis įdo- 
miausiai išranda, geriausias mizan- 
scenas sukuria pats sau. Jis net ne- 
visada pasirūpina pakankamai duoti 
kitiems, ne taip jau nereikšmingiems 
personažams. Taip, jo “Hamlete" 
Rozenkrancas su Hildenšternu yra 
pora jaunų, nereikšmingų ir blankių 
vyrukų, kurie lieka atminty ne tais 
savo nuolatiniais kariškais įžengi- 
mais į sceną, bet dingimais į užkulisį. 
Laertas, Horacijus — visai blyškios 
būtybės, net karalienė motina ne- 
perdaug išryškinta. Tiesa, šalia Bar- 
rault, vienas giliausių vaidybinių įs- 
pūdžių yra nuostabi Ofelija, ypač — 
jos pamišimo scena (Simone Valėre). 
Bet Anouilh veikale ta pati aktorė 
yra pamirštama scenoj bejėgiškiau- 
sioj, sukaustytoj padėty, ji įgrysta 
savo styrojimu, kai pats Barrault iš- 
randa sau net kopėčias liustrų lem- 
putėmis prisukti, kad galėtų pajvai- 
ruoti savc padėtis. Žodžiu, Barrault, 
būdamas didelis aktorius, yra taip 
pat didelis “solistas? savo pastaty- 
muose. Jo kolektyvas, labai nemen- 
kas, šalia pradedančių gabių Žmonių 
turįs ne vieną puikų scenos meistrą, 
gauna gelbėtis, arba meėgdžiodamas 
vadovą (jų tarpe yra keli puikūs jau- 
ni mMimai), arba veikdamas kiek skir- 
tingam, labiau tradiciniam plane, ir 
pasikliaudamas savo išdirbta rutina 
(Renaud, Bertin ir kt.). Liūdniau- 
sias likimas, atrcdo, tų, kurie dar ne- 
turi savo užtikrintos technikos, bet 
ir nenori tik mėgdžioti Barrault: juos 
režisierius dažnai palieka nuogus ir 
beginklius. Tai dažniausiai jaunes- 
nieji. Barrault — aktorius, pačiu sa- 
vo pranašiu buvimu ir savęs centra- 
lizavimu, neretai sugriauna Barrault 
— teatro vadovc kuriamą vientisumą, 
ansamblį. 

Visų šių spektaklių viršūnė ir tik- 
rai nepaprastas grynojo teatro trium- 
fas yra “Les fourberies de Scapin“ 
(Moliėre'o farsas “Skapeno šuny 
bės''). šitam teatriškam žaisme to- 
bulybės siekia visi Barrault ir jo te- 


atro privalumai. Pats Barrault yra 
toks neįsivaizduojamai, stačiai — ne- 
leistinai nuostabus Skapenas, kad jo 
pavyzdys jau ne tik negali patraukti 
ir paskatinti kitų aktorių, bet turi 
juos sužlugdyti visiškoj nevilty. Te- 
atras parodomas savo gryniausioj, 
aukščiausioj formoj, kur fantazija, 
temperamentas, nepaprastas laku- 
mas, skonis ir grožis jungiasi į eks- 
tazę keliančią vienumą. Ir visa tai, 
turint galvoj, koks esmėj lėkštas, 
farsiškas turinėlis, autoriaus padėtas 
pagrindan! 

Tačiau šis pagrindinio aktoriaus ir 
viso ansamblio laimėjimas pasiektas 
— ir, mums atrodo, tegalėjo būti pa- 
siektas, — vadovaujant kitam žmo- 
gui, dideliam režisieriui, nevaidinu- 
siam šiame spektakly: Louis Jouvet. 

Po šio nuoširdaus entuziazmo “Ska- 
peno šunybių“ atžvilgiu noriu grįžti 
prie savo pagrindinio “deja" ir ben- 
drų išvadų. 

Barrault, privedęs iki beveik to- 
bulybės estetinę, plastinę ir techninę 
teatro pusę, savo pavyzdžiu įrodė 
man brangią tezę: kad teatro menas 
gali būti grynas, t. y. išlaisvintas nuo 
ji slėgiančio literatūrinio ir idėjinio 
svorio; grynas, kaip organiška suma 
visų teatrinių priemonių, kaip vaidy- 
ba, režisūra, kostiumai ir dekoracija, 
kur autoriaus žodis ir situacija tera 
vienas iš lygiaverčių komponentų, 
bet ne absoliutinis diktatorius. šis 
grynojo teatro triumfas buvo atsiek- 
tas “Skapeno šunybėse". “Teisme" 
(pagal Kafką) ir Feydau farse, t. y. 
visur ten, kur tekstas pačia savo pri- 
gimtimi, savo lengvasvoriškumu ne- 
dominavo. Taip, Moliėre'as, be abejo- 
nės, sąmoningai parašė schemą akto- 
rių žaismui, iš Kafkos romano Bar- 
rault pats sau susilipdė scenarijų, pa- 
sikvietęs talkon A. Gide, o Feydau 
kūrė situacijas, t. y. vėlgi veiksmo 
schemas, tik palydėdamas ją atitin- 
kamu, savyje nesvariu tekstu. šių 
visų spektaklių žiūrovuos kildavo 
grynai estetinė emocija, ne tik pa- 
kankama, bet net iki ekstatiškumo 
pakili ir stipri. 

Tačiau nemažiau estetiški spektak- 
liai, kaip Anouilh “Repeticija, arba. 
nubausta meilė" ir “Hamletas", to iš- 
gyvenimo nekėlė. Atrodo, estetinei 
emocijai žiūrovucse užaugti trukdė 
kažkoks trūkumas, glūdėjęs šių spek- 
taklių esmėj, kažkoks lyg neišsaky- 
tumas ar net melas. čia grynojo te- 
atro tezė pralaimėjo. Paslaptis buvo 
pačiuose veikaluose, jų tekstų pri- 
gimty, kuri, šalia estetinio perteiki- 
mo, reikalavo sau tikros, nemeluotos 
emocijos, gilaus įsijautimo, įsimąs- 
tymo — t. y. vadinamo išgyvenimo, 
o to teatras nedavė. Formos estetiz- 
mas nebuvo šių veikalų idėja, todėl 


pasijuto tuštuma, nepakankamumas, 
todėl žiūrovuose buvo sutrukdytas es- 


tetinės emocijos išgyvenimas. Jei 
"Skapenui" forma yra pati idėja ir 
todėl — scenoje gyva ir įtikinanti, 


tai “Hamlete" forma pavirto apytuš- 
čiu formalizmu, kurio šaltumo, net 
negyvumo nebegalėjo išgelbėti nei 
atskiros vaidybiškai labiau prisotin- 
tos vietos (Ofelija), nei visumos este- 
tizmas, nei Hamleto vaizdo išjieško- 
tas originalumas. 

Išvadoj: Barrault žygis yra be- 
galo reikšmingas ir reikalingas rea- 
listiniam, pilkume sustingusiam te- 


atrui. Tas žygis — grąžinimas te- 
atrui teatriškumo, t. y. formos to- 
bulumo, — formos, kurios pagrindi- 


nis elementas yra iki nepaprasto raiš- 
kingumo išvystytas ir panaudotas ak- 
toriaus kūnas. Nuo poromantinio 
laikotarpio ir iki mūsų dienų teat- 
ras vis labiau tolo nuo savo specifi- 
kos — vaidybos primato ir darėsi 
vis labiau literatūrinio žanro — dra- 
maturgijos tarnas, jos iliustratorius. 
Be retų ankstyvesnių ir jau nebeeg- 
zistuojančių išimčių (Craig, Meyer- 
hcld, Reinhardt, Baty, Vachtangov ir 
keli kiti), Barrault yra šiandien vie- 
nintelis didelis formos kovotojas, vai- 
dybcs reformatorius, mimo — t. y. 
kūno vaidybos — atstovas ir kūrė- 
jas. Jo atsiekti rezultatai yra nuos- 
tabūs ir, kiek tai liečia formos kul- 
tūrą, stilingumą, skonį ir techninį to- 
bulumą, turbūt, vienkartiniai, net ir 
visus didžiuosius“ numirėlius turint 
galvoje. Tačiau — ir liūdna tuo 
prisipažinti — brangiąją grynojo te- 
atrc tezę Barrault kitais pavyzdžiais 
sugriovė. Jis įrodė savo nepasi:eki- 


mais (arba tiksliau ir švelniau: savo 
įdomių eksperimentų nepasisekusia 
dalim), kad teatro meno pagrinde vis 
dėlto lieka veikalas, kad jis diktuoja 
formą, kad tai jis gali leisti teatrui 
būti “grynam", kai tekstas tėra sce- 
narijus, ir kad tai jis reikalauja sau 
didžiausio dėmesio, reikalauja stanis- 
lavskinio  įsigilinimo, išgvildenimo, 
perjautimo, jeigu tai plaukia iš teks- 
to idėjinės ar nuotaikinės prigimties. 
Negalima “Hamleto" sušokti ir ne- 
galima net Anouilh tik grakščiai nu- 
kalbėti. Vidinė, dvasinė vaidmens 
pusė; esminė, tegu ne gyvenimiška, 
o meniškai sintetizuota, psichologinė 
tiesa — yra būtina ten kur ji glūdi 
veikalo pagrinde. Aristoteliškieji 
siaubo ir užuojautos jausmai nekyla, 
vien žavintis formine elegancija ir 
tobulybe, jie pažadinami tik nuošir- 
daus ir gilaus gyvenimo scenoje. 

Tokia yra Jean Louis Barrault te- 
atro pamoka, jos teigiamasis ir n<i- 
giamasis pavyzdys. 

Jei sulauktume genijaus, kokio ligi 
šiol žemė nežinojo, kuris sujungtų 
savo veikloje iki tobulybės privestą 
vadinamąjį išgyvenimo meną su Bar- 
rault demenstruojamąja judesio ir 


žodžio meistryste, gautume kažką 
taip sukrečiančio, kažkokį slaptos, 
“teatrinio atomo“ energijos, glūdin- 


čios žmonėse, atpalaidavimą, kad re- 


zultatas būtų beveik nepakeliamas, 
beveik žudantis. 
O gal tai ir būtų teatras — šven- 


tovė, skaidrinančioji susiliejusių ak- 
torių ir žiūrovų cielų ekstazė, apie 
kurią ilgėdamiesi galvojo kai kurie 
teatro mylėtojai? 

Jurgis Blekaitis 


STEIGIAMA DRAMOS STUDIJA 


Trys žymūs Lietuvos Teatro atsto- 
vai: Henrikas Kačinskas, Jurgis Ble- 
kaitis ir Antanas škėma Brooklyne 
steigia Dramos Studiją. Mokiniams 
statoma ši sąlyga — 18 metų amžius. 
Įstojantieji įteikia studijos vadovybei 
raštišką “curriculum vitae“ ir paruo- 
šia atmintinai eilėraštį ar pasakėčią. 

Dramcs studijos iniciatoriai krei- 
piasi į visuomenę šiuo atsišaukimu: 

“Pimtos lietuvių dramos studijos 
reikalas yra pribrendęs. Visucmenės 
susidomėjimas vaidinimais, visur iš- 
dygę mėgėjų būreliai liudija tebegy- 
vą lietuviuose linkimą į teatro meną. 

Tačiau patyrę, bet negaucūs, iš- 
sklaidyti ir neįprastų darbų nuvar- 
ginti aktoriai, o juo labiau — veržiūs, 
bet menkai tepasiruošę mėgėjai, ne- 
gali tinkamai atsiliepti į visuomenės 
teatro pasiilgimą. Tarp šių „abiejų 
kategorijų, aktorių ir mėgėjų, užpil- 


dyti spragą galima, sukuriant pakan- 
kamai paruoštą teatro priaug]į. 

Lietuvių tarpe netrūksta scenai ga- 
bių žmonių. Vienintelis tikras kelias 
tiems jauniems gabumams austi ir, 
juos sujungus, sukurti vieningą gru- 
pe, yra studija. Tik studija gali pa- 
ruošti rimtam teatriniam darbui; tik 
studija savo kūrybiško bendradarb:a- 
vimo dvasia, cstudijine etika ir darbu 
pagal vieningus meno pricipus ir me- 
todus gali užaugti į organišką vie- 
netą — teatrą. 

Tokics mintys privedė prie Lielu- 
vių Dramos Studijos sumanymo. 

Studijos pagrinde bus dėstoma: 
vaidybos sistema (J. Blekaitis), im- 
provizacija (A. škėma) ir sceninė 
kalba (H. Kačinskas). Šalia šių pa- 
grindinių aktoriaus parengimo daly- 
kų numatoma atskirais kursais Ir 
paskaitcm, kviečiant lektorius, dėsty- 


Jurgis Savickis, 


pernai gruodžio 22 d. miręs Rogue- 
brune kaime, Pietų Prancūzijoje. 


ti judesio pagrindai, lietuvių kalra, 
supažindinti su teatro istorija, lite- 
ratūros ir meno dalykais. 

Tikime, kad lietuvių visuomenėje 
tebegyva meilė teatrui ir kad ši pas- 
tangza ras joje gyvą atgar:į)? 

Pasirašo Dramos Stučijos steigė- 
jai: 

Henrikas Kačina:kas 
Antanas škėma 
Jurgis Blekaitis 


o Liet. Rašytojų Klubo iniciatyva 
grucdžio 14 d. Bostone pastatytas K 
Binkic “Atžalynas. Veikalą reži- 
pacirinkadama artistus iš palies gy- 
venimo. Vaidinimas pasisekė. Publi- 
kos atsilankė gausiai. 

o Iš senosios Muzikų kario: gyvi 
tebėra du didieii — suomis Sibelius, 
86 metų amžiaus, ir anglas Ralph 
Vaughan Williams. Muzikos pasaulis 
spalio 12 d. paminėjo Vaughan Wil- 
liams'o 80 metų sukaktį. Nežiūrint il- 
gų metų, jis tebėra kūrybingas. 

e Spalio mėnesį Aix mieste Pro- 
vanse mirč įžymus reži:ierius Gaston 
Baty. 


e Į Prancūzų Akademiją išrinktas 
maršalas Juin vietoj mirusio beletris- 
to Jean Tharaud. 

eLapkričio mėnesį mirė prancūzų 
poetas surrealistas Paul Eduard. 

POPIEŽIAUS KALĖDINĖ KALBA 


šv. Tėvas savo kalėdinėje kalboje, 
pasakytoje jo pasveikinti susirinkų- 
sių kardinolų akivaizdoje, palietė 
šių dienų socialines negeroves, apsi- 
reiškusias kapitalizmo ir komunizmo 
formose. 

Nepaneigdamas išvystytos pramo- 
nės teigiamų pusių, popiežius pažy- 
mėjo, jog žmogaus protas, pajungęs 
galingas gamtos jėgas, šiandien ne- 
bepajėgia jų suvaldyti. Atrodo, kad 
jos slysta iš žmogaus kontrolės, gra- 
sindamos baisia katastrofa. 

Turėdamos prieš akis tik pramonę, 
kaikurios valstybės yra tapusios mil- 
žinišku administracijos aparatu, ku- 
ris savo valdžion nori paglemžti visą 
žmogaus gyvenimą, pradedant gimi- 
mu ir baigiant mirtimi. Čia šv. Tėvas 
turėjo mintyje Rusiją bei jos pajung- 
tas šalis. Iš valstybės pusės yra deda- 
mos visos pastangos nuasmeninti 
žmogų, paneigiant jame slypinčias 
dvasines galias ir paverčiant jį pa- 
prastu produkcijos įrankiu. Tuo bū- 
du sąžinėse užmigdcmas moralinės 
atsakomybės jausmas ir valstybei 
atimamas pagrindas — atsakomingi 
piliečiai. 


KARDI 


Pračjusių metų gruodžio mėnesio 
pradžioje Šventasis Tėvas paskyrė 
24 naujus kardinolus, kurie savo 
luomo insignijas — raudonas skrybė- 
les — gavo causio 12 dieną. Jau an- 
trą kartą Pijus XII papildo sumačžč- 
jusią Kardinolų Kolegiją naujais na- 
riais. 1946 m. jis tuo garkės laips- 
niu pažymėjo net 32 rinktinius dva- 
sininkus ir tuomet jų skaičių paks- 
lė iki 70. 

Tada paskirtieji kardinolai beveik 
visi buvo arkivyskupai ir vyskupai, 
valdą diecezijas už Italijos sienų, 
kurie paprastai nėra šaukiami Ro- 
mos Kūrijon užimti vietų. Tiesiozi- 
nei popiežiaus tarnybai tais meta/s 
buvo paskirti tik 3 nauji kardinolai 
— du nuncijai: Micara ir Masella ir 
vienas, seniai Romoje gyvenąs pre- 
latas — Juozapas Bruno. 

Tiek tada, tiek anksčiau parink- 
tieji, būdami senyvo amžiaus, pasku- 
tiniu laiku pradėjo smarkiai mirti. 
Per tuos šešerius nepilnus metus iš 
70 kardinolų beliko tik 46. Kaikurie 

Iš kitos pusės, turint galvoj kapi- 
talizmą, neretai darbo sąlygos pri- 
klauso nuo įsirašymo į tam tikras 
organizacijas bei unijas. Socialinia- 
me gyvenime iškyla nesklandumų, 
kai jos be atodairos pasiryžta pra- 
vesti savo sumanymus. Apskritai, 
nuo besaikio produkcijos įgeidžio 
moderniška bendruomenė vis labiau 
tampa bevardė ir kolektyvi, o žmogus 
tik paprastas mašinų vergas. Ir čia 
reiškiasi tendencija žvelgti į jį kaip 
į darbo įrankį, primerkiant akis jo 
dvasinėms vertybėms. 

Tiek pirmuoju, tiek antruoju atveju 
išsigelbėjimui šv. Tėvas siūlo meilę 
bei solidarumą. Ant šių principų pas- 
tatyta socialinė santvarka naikina 
nelygybę tarp įvairių tos pačios tau- 
tos luomų. Kely į socialinę gerovę 
reikia duoti pirmenybę ne išoriniams 
prievartos veiksmams, bet sąžinės 
balsui. 

Be to, šv. Tėvas savo kalboje su 
didžiu sielvartu prisiminė dėl religi- 
nių įsitikinimų persekiojamuosius. 


L. A. 


N-Or LEA 


jų yra labai pažengę amžiuje. Užtat 
atsitiko taip, kad nebebuvo kam va- 
dovauti kongregacijoms, kurios kar- 
tais yra vadinamos savotiškomis mi- 
nisterijomis. Vienam kardinolui teko 
valdyti po dvi kongregacijas. 

Iš to darcsi aiškiau, kodėl šį karią 
popiežius kardinolais paskyrė 11 ita- 
lų. Jie, Romoje išėję mokslus ir dau- 
giausia ten dirbę bažnytinėse įstaigo- 
se, labiau yra apsipratę su adminis- 
tratyviniais Kūrijos reikalais, kaip 
užsieniečiai, dažnai net visiškai ne- 
gyvenę arčiau popiežiaus. Iš ne'e- 
niai išrinktų italų kilmės kardinolų 
4 valdo vyskupijas — Neapolio, Ve- 
necijcs, Bolonijos ir Genujos, kur je 
ir pasiliks. Likusieji septyni, kurių 
vieni eina nuncijų pareigas, kiti jau 
stovi šalia popiežiaus, dabar užims 
laisvas kardinolų vietas kongregaci- 
jose ir gal vienas jų bus Vatikan) 
valstybės sekretorius. 

Apskritai imant, šį kartą naujai 
paskirti kardinolai savo kilme yra 
įvairūs. Jie kilę iš 12 valstybių. Ne- 


skaitant 11 italų, 2 yra iš Prancū- 
zijos, 2 iš Ispanijos ir po 1 iš Vokie- 
tijos, Lenkijos, Jugoslavijos, Airijos, 
Kanados, Brazilijos, Kolumbijos, Ek- 
vadoro ir iš Jungtinių Valstybių, bū- 
tent Los Angeles miesto arkivysku- 
pas J. F. McIntyre. Taip pat ir Indi- 
ja gavo kardinolą. Gruošžio 29 d., 
mirus vienam iš naujai paskirtųjų, 
būtent Venecijos patriarchui arki- 
vysk. Carlo Auzcstini, kardinolu pa- 
keltas Bombėjaus arkivyskupas Va- 
lerijonas Gracias. 

Naujųjų kardinolų būry yra du, 
gyveną komunistų valdomose šalyse: 
vienas — Varšuvos ir Gniezno arki- 
vysk. Steponas Wyszinsky, vieninte- 
lis dar nekalinamas už geležinės už- 
dangos, antras — Zagrebo arkivysk. 
Aloyzas Stepinac, už tariamą prieš- 
valstybinę veiklą nuteistas 16 metų 
sunkiųjų darbų kalėjimu, bet po kiek 
laiko paleistas ir dabar saugom:zs 
gimtajame kaime. 

Bažnyčios is orijo'e ne pirmą kar- 
tą nelaisvėje esąs žmogus įtraukia- 
mas į kardinolų eiles. Anglijoje He-n- 
riko VIII persekiojimų metais Kata- 
likų Bažnyčiai ištikimas dvasininkas 
Jonas Fisheris sėdėjo“ kalėjime, kai 
popiežius jį paaukštino. Po dviejų 
savaičių karalius įsakė Fisherį nu- 
žudyti, Bažnyčia gi paskelbė jį šven- 
tuoju. Kalėjime kardinolato susilau- 
kė ir arkivyskupas M. Halka Ledo- 
chowski, kurį buvo suėmęs Bismar- 
kas. Po paskyrimo jam dar teko iš- 
būti kalėjime dvejus metus, kol pa- 
galiau buvo iš Prūsijos ištremtas. 

Imant kardinclus istoriniu žvilgsniu 
tektų nusikelti į pirmuosius krikš- 
čionybės amžius. Popiežius vienas 
niekuomet nepajėgė atlikti visų rei- 
kalų, susijusių su Bažnyčios valdy- 
mu. Net ir katakombų laikais jam 
buvo reikalingi pagelbininkai. Ta- 
čiau teisiškai kardinolų laipsnis pra- 
deda ryškėti tik V amžiaus gale. Iš- 
kyla dvasininkai, parinkti iš kunigų, 
diakonų ir vyskupų, kurie reiškiasi 
tiesioginėje popiežiaus tarnyboje. 

Pradžioje kardinolų varčas buxo 
duodamas kunigams, pastoviai pri- 
skirtiems kokiai nors bažnyčiai, taip 
sakant — įkardinuotiems. Vėliau — 
tik priklausantiems centrinėms baž- 
nyčioms arba katedroms, o nuo V 
amžiaus pabaigos kardinolais vadina- 
mi kunigai, aptarnaują žymesniąsias 
Romos bažnyčias, esančias tiesioginė- 
je popiežiaus žinioje, kur buvo teikia- 
mi krikšto ir sutvirtinimo sakramen- 
tai. Tie kunigai aptarnaudavo ir 3 
žymiąsias kapinių bažnyčias, būtent 
šv. Petro, šv. Povilo ir šv. Lauryns, 
paeiliui laikydami jose pamaldas už 
mirusius. Kai toms trims šventovėms 
ir dar ketvirtajai, skirtai švč. Panelės. 
Marijos garbei (dabartinei S. Maria. 


Maggiore) buvo suteiktas patriarcha- 
linių bažnyčių vardas, jos tapo savo- 
tišku centru, apie kurį telkėsi kuni- 
gai, vadinami kardinolais. Jų pra- 
džioje buvo 28. Bėgant laikui, kardi- 
nolų įtaka didėjo. IX amžiaus pa- 
baigoje tiems parinktiems kunigams 
popiežius Jonas VIII pavedė prižiū- 
reti bažnytinę tvarką Romos mieste 
ir suteikė teisimo galią. Jie paskir- 
ton vieton susirinkdavo du kartų mė- 
nesyje panagrinėti dvasiškių elgesio, 
jų santykio su tikinčiaisiais ir, jei 
reikėdavo, parūpinti abatijoms valdy- 
tojus. Popiežius Jonas VIII kardino- 
lus - kunigus gretino su 70 Senojo 
Įstatymo vyresniųjų, kurie Mozės 
priežiūroje ėjo teisėjų pareigas. Da- 
bar, skiriant kardinolus, tasai skai- 
čius yra labai paisomas. 


Bet popiežiaus šakota veikla nie- 
kuomet neapsiribojo tik bažnytinės 
tvarkos priežiūra ir iškilusių ginčų 
malšinimuų. Nuo pačių pirmųjų krikš- 
čionybės dienų ji apėmė ir labdary- 
bės sritį Jau “ Apaštalų Darbuose" 
minima, kad Kristaus mokiniai, ne- 
nerėdami gaišti evangelijai skirto lai- 
ko, beturčiais rūpintis paskyrė dia- 
konus. Persekiojimų audrose šioje 
dirvoje uoliai darbavosi šv. Laurynas, 
kuriam popiežius Damazas buvo pati- 
kėjęs Bažnyčios turtu:. 

Labdarybės veiklai išplėsti jau 1a- 
bai anksti Romos miestas buvo pada- 
lytas į 7 sritis, kurių kiekvieną va dė 
diakcnas. Yra manančių, kad tai pa- 
tvarkęs jau popiežius Klemensas I, 
bet daugiau pagrindo turi šį žygį 
priskiriantieji p:piežiui Fabijonui 
(236-250). Atgavus tikėjimo laisvę, 
tose srityse prie parinktos bažnyčios 
buvo specialus pastatas — diakonija, 
kurioje rasdavo prieglaudą pavargė- 
liai. Be labdarybės darbo, diakonai 
rūpinosi surašyti kankinių istorijas 
ir tarnavo popiežiui pamaldose. Aug- 
šitos pareigos savaime kėlė jų vardą, 
tad nestebėtina, jog ir diakonams 
"greitai teko kardinolų titulas. VIII 
amžiuje popiežius Adrianas diakoniš- 
kų bažnyčių skaičių praplėtė iki 18. 
Tiek tuomet buvo ir kardinolų diakc- 
nų. Viduramžiais Romos padalijimas 
labdarybės atžvilgiu į sekcijas išnyko, 
bet kardinolų - diakonų laipsnis pa- 
liko. Jie tada Laterano bažnyčoje 
tarnavo pamaidoms ir buvo tcs šven- 
tovės kanauninkai. Diakonų galva — 
archidiakonas iki ankstyvųjų vidur- 
amžių valdė popiežiaus finansus ir 
prižiūrėjo bažnytinę tvarką. Diako- 
natas gi yra paskutinis šventimų 
laipsnis kunigystėn. 

Augant Bažnyčiai, vis labiau didžjo 
administraciniai ir liturginiai darbai, 
kurių nebepajėgė atlikti nei kunigai, 
nei diakonai, vadinami kardinola's. 


Dr. inž. A. Kulpavičius — Winnipego liet. bažnyčios projektas (modelis) 


Ypač daug laiko popiežiui atimdavo 
ilgcs pamaldos Laterano bazilikoja, 
susijusios su kunigų šventimais, al- 
torių konsekravimais ir kitomis iškil- 
mėmis. Į talką teko šauktis artimiau- 
sių vietovių vyskupus. Suprantama, 
jog ir jiems prisiėjo ducti garbingus 
kardinolų titulus. XII amžiuje popie- 
žiai patvarkė, kad kardinolai - vys- 
kupai būtų tik iš nustatytų šešių 
Romos apylinkės diecezijų. 

Bėgant laikui, kardinolų skaičius 
keitėsi. Mažiausia jų buvo Aleksan- 
drui III valdant Bažnyčią. Daugiau- 
sia gi kardinolų matome schizmos lai- 
kotarpyje, kai vienu sykiu atsiradę 
keli popiežiai, kiekvienas savo grupės 
dvasininkams teikė tą garbę. XV 
šimtmečio pradžioje Konstancos ir 
Bazclio santarybose buvo nuspręsta 
pasitenkinti 24 kardinolais. Tačiau 
1586 m. Sikstas V šį potvarkį panai- 
kino ir, pasiremdamas Mozės laikų 
vyresniaisiais, kardinolų skaičių pa- 
kėlė iki 70, kurių 6 turi vyskupį 
titulą, 50 — kunigų titulą ir 14 — 
diakonų titulą. Vyskupišk: laipsnio 
kardinolai iš tikrųjų yra vyskupai. 
Taip pat ir kunigiško laipsnio kardi- 
nolai, su labai mažomis išimtimis, tu- 
ri vyskupiškus šventimus. Kardino- 
lai diakonai gi šventimų atžvilgiu 
yra tik paprasti kunigai, gavę teisę 
atlikti kaikurias vyskupiškas funkci- 
jas. Tačiau visų trijų laipsnių kar- 
dinolai dėvi vienodus drabužius ir 
gauna tą pačią pagarbą. 


Nors kardinolai visuomet buvo ar- 
timiausi popiežiaus bendradarbiai, ta- 
čiau jų galia bažnytiniuose dalykuoce 
nevisuomet buvo lygi. Istorijos rai- 
doje ji tolydžio kilo. Viršūnė buvo 
pasiekta, kai specialiu patvarkymu 
į jų rankas perėjo popiežių rinkimai. 
Kaip rinkti šv. Petro įpėdinį, šv. Raš- 
te nepasakyta. Tai reiškia, kad šis 
svarbus dalykas paliktas reguliucti 
patiems popiežiams, kaip jie pagal 


laikų aplinkybes matys tinkama. 
Anksčiau vyriausio Bažnyčios gany- 
tojo rinkimuose dalyvavo Romos 


krikščionys su savo dvasininkais. Vė- 
liau nesklandumams išvengti, ypač 
pasauliečių valdovų įtakai sumažinti, 
jie perėjo išimtinai į dvasininkų ran- 
kas, kurie savaime atstovauja tikin- 
čiucsius. Po IX ir X amžiuje įvyku- 
sių visokių nemalonumų ta linkme 
pirmą žingsnį padarė popiežius Mi- 
kalojus II 1052 m. sušauktame sinode 
Romoje, kur rinkimo teisė buvo re- 
zervucta kardinolams - vyskupams, 
o liaudžiai ir šiaip dvasiškijai palikta 
tik patariamasis balsas. Pagaliau 
1179 m. III Laterano santaryba šį nu- 
tarimą pertvarkė, popiežiaus rinkimų 
teisę suteikdama visų trijų laipsnių 
kardinolams3, o liaudį, kuri anksčiau 
buvo pridariusi daug įvairių nesusi- 
pratimų, visiškai nušalino. Tai tebe- 
galioja iki šiai dienai. Taip pat iš 
kardinolų tarpo renkamas ir pats po- 
piežius. 

Viduramžiais į kardinolų Kolegiją 
buvo žiūrima, kaip į nuolatinę san:a- 

rybą, bet esmėje tai nėra tikslu. San- 
tarybų bazė yra žymiai platesnė, nes 
į jas kviečiami viso pasaulio vysku- 
pai. Kardinolų Kolegijai apibūdinti 
labiau tinka senato vardas. Viduram- 
žiais kardinolų veikla daugiausia 
reiškėsi tam tikruose posėdžiuose, 
vadinamuose konsistorijomis, kurie 
įvykdavo kas savaitę. Ten, dalyvau- 
jant popiežiui sykiu su kardinolais, 
buvo gvildomi visi Bažnyčios reika- 
lai. Būdami tokiame artimame sąly- 
tyje su Kristaus vietininku ir užim- 
dami augštas vietas, kardinolai savo 
išore pamažu iškilo virš vyskupų, 
arkivyskupų ir patriarchų, nors imant 
grynai  šventimų atžvilgiu, vie- 
na dalis jų buvo ir tebėra paprasti 
kunigai. Kardinolų titulai imta da- 
lyti  žymesniesiems vyskupams bei 
arkivyskupams. Kaikas net manė, 
kad kardinolų, kaip artimiausių po- 
piežiaus bendradarbių luomas, turįs 
pagrindą apreiškime, tačiau tai yra 
tik bažnytinė institucija, panašiai 
kaip kanauninkų vyskupijose. 


šiandien žymi kardinolų dalis dir- 
ba Romos Kūrijoje. Jie ten vadovauja 
įvairioms kongregacijoms, Vyriau- 
siam Tribunolui, vadinamam Apašta- 
liška Signatūra, Vatikano Valstybės 
sekretoriatui... Be to, didelėse iškil- 
mėse atstovauja popiežių kaip delega- 
tai. Kita kardinolų dalis gyvena sa- 
vo vyskupijose, bet turi pareigas ir 
Romos Kūrijoj, kurios tačiau nėra 
surištos su vieta. 

Kardinolai vadinami Bažnyčios ku- 
nigaikščiais ir jiems po popiežiaus 
teikiama augščiausia pagarba. Jie 
visuomet parenkami iš pačių žymiau- 
sų dvasiškių, augštai pašokusių savo 
mokslu arba kokia nepaprasta veik- 
la. Be to, kardinolatas reiškia sa- 
votišką šv. Tėvo dėmesį visam kraš- 
tui. Todėl ir dabartiniais kardinolų 
parinkimais vienos katalikiškos tau- 
tos pagerbiamos už prisirišimą šv. 
Sostui, kitos paguodžiamos persekio- 
jimuose, trečios paskatinamos spar- 
čiau kopti krikščioniškon kultūron. 

T. L. Andriekus, O. F. M. 


ATGARSIAI APIE MACEINOS INKVIZITORIŲ 


Prof. Antano Maceinos veikalas 
“Der Grossinguisitor", išleistas F. H. 
Kerle leidyklos Heidelberge 1952, su- 
silaukė pirmųjų atgarsių vokiečių 
spaudoje. 

WESTFALISCHE NACHRICH- 
TEN spalių 20-21 d. straipsnį “Ak- 
tualus Didysis Inkvizitorius" pradeda: 
“Po Guardini ir Steinbuechelio aiški- 
nimų apie Dostojevskio didžiojo in- 
kvizitoriaus legendą, nustebina į Vo- 
kietiją emigravusio lietuvio moksli- 
ninko Maceinos veikalas savo plačiu 
filosofiniu žvilgsniu, kuris išsiveržia 
iš gryno legendos aiškinimo ir aprė- 
pia visą kompleksą rusų dvasios isto- 
rijos, kuri nuosekliai atvedė į bolše- 
vizmą.. 

“šių dienų skaitytojui knyga turi 
didžiausio aktualumo, nes ji parodo 
bolševikų klaidingo mokslo didįjį pa- 
vojų iki smulkiausių ir tariamai ne- 
kalčiausių nukrypimų. Didžiojo Inkvi- 
zitoriaus paveikslas su visu jo abso- 
liučiu demoniškumu yra čia demas- 
kuotas, ir Dostojevskis gauna rolę 
įkvėpto pranašo, kuris vizijomis per- 
gyvena žmonijos antlaikinį būvį, ir 
grandiozinė legenda virsta dieviškojo 
įkvėpimo šauksmu. 

“Kristaus priešingybė — Didysis 
Inkvizitorius virsta pasaulio įvykių 
centru: istorija yra ne kas kita, kaip 
Kristaus kova su šėtonu, gundytoju 
tyruose, kova dėl žmonijos, dėl atski- 
ros sielos, kurios esminiai ženklai — 
laisvė pasirinkti. Prieš paslaptį mis- 
tiškojo Corpus Christi, Kristaus Kūno, 

kuris istorijos eigoje formuojasi iš 
žmogiškųjų narių, stovi paslaptis jo 
priešininko, kuris žmogui pristato sa- 
vo galybės karalystę kaip laimės ro- 
jų, už tai reikalaudamas paaukoti as- 
meninę laisvę. 

“Su pribloškiančiu įžvalgumu Ma- 
ceinos knyga iškelia iš poetinės le- 
gendcs simbolių paveikslą žmogaus, 
kuriam yra atimtas panašumas į Die- 
vą ir kurio “laimę" sudaro “septyni 
džiaugsmai"': 

1. džiaugsmas nuosavą duoną pri- 
imti iš svetimos rankos, 

2. džiaugsmas jaustis mažam ir 
menkam, 

3. džiaugsmas būti 
būtybės karikatūra, 

4. džiaugsmas dirbti ir ilsėtis pa- 
gal įsakymą, 

5 džiaugsmas nusidėti ir nebūti už 
tai apkaltintam, 

6. džiaugsmas mylėti pagal įsaky- 
tą kolektyvinę normą, 

T. džiaugsmas turėti tuščią grynai 
formalinį buvimą. 

“Šitie 'niekybės' “džiaugsmai", ku- 
riuos pasiūlo Didysis Inkvizitorius, 
susilaukė “Kristaus tylos". Tylintis 
legendos Kristus aiškinamas su gilia 
teologine mintim — tyli ne dėl rytų 
pasyvumo ar silpnuoliško atlaidumo 
prieš gundytoją, bet kaip Deus ab- 
sconditus, kaip paslėptasis Dievas, 
kuris savo tylėjimu demaskuoja prie- 
šininko išdidų nihilizmą; jo kenčian- 
čios ir tylinčios meilės paslaptis per- 
veria žmoniją iki giliausių prarajų ir 


žmogiškosios 


iš šėtono vergijos iškelia į “Dievo vai- 
kų. laisvę". 

“Kiekvienas, kuris bent kiek jau- 
čia problemas, deginančias mus, va- 
kariečius, turėtų būtinai skaityti šitą 
gilaus turinio, bet lengvai supranta- 
mą ir pagaunamai parašytą kny- 
sa —— 

WELT UND WORT, Literarische 
Monatschrift. H. 9. 

“šita studija praturtina labai gau- 
sią literatūrą apie “Didįjį Inkvizito- 
rių". Recenzentas pastebi, kad jis ne- 
pritaria Maceinos Inkvizitoriaus le- 
gendos lyginimui su Goethes Faustu, 
kuriame problemos gilumo atžvilgiu 
Legenda statoma aukščiau už “Faus- 
tą". Toliau recenzentas Maceinos kny- 
gos vertę įžiūri skyriuose “Legendos 
istoriosofija" ir “Legendos problema- 
tika". Puikus esą Evangelijos ir Dos- 
tojevskio Kristaus palyginimas, dėsto- 
mas per tris skyrelius. Maceinos išve- 
džiojimai papildomi ir derinami su 
prof. Šilkarskio priedu, kuriame Di- 
dysis Inkvizitorius atvaizduotas ru- 
sų religijos filosofijos šviesoje. Baig- 
damas recenzentas knygą vadina 
“įžvalgia" ir “jaudinančia"'. 

ARBEITSHILFE FUER DEN 
EV ANGELISCHEN RELIGIONSUN- 
TERRICHT rugsėjo nr. Maceinos 
knygą vadina išplaukusia iš “gilaus 
pažinimo" ir “gero įsijautimo". 

MARIANHILL Nr. 8, rugpjūčio 
mėn. nr.: | 

“šioje knygoje randame retų pui- 
kiu minčių gausybę, kurias sukelia 
“Didžiojo Inkvizitoriaus' legenda Dos- 
tojevskio romano “Broliai Karamazo- 
vai". Čia ne tik svarstomi ir spren- 
džiami sociologijos, politikos, psicho- 
logijos ir net teologijos klausimai, bet 
skaitytojas priverčiamas pats įsi- 
traukti į problemas savo viduje: nuo- 
lat grįžtanti kova tarp 'laimės ir 
duonos', tarp pasiūlymo atsisakyti sa- 
vo pagrindų, masėje nuskęsti, tokiu 
būdu gyventi be konfliktų ir tarp 
gyvenimo reikalavimo apsaugoti sa- 
vo savarankiškumą bei asmeninį atsa- 
kingumą ... Kaip legenda, Aliošos žo- 
džiais sakant, yra tapus himnu Jė- 
zui, taip šis istorinis filosofinis aiš- 
kinimas yra pats save pralenkęs ir 
tapęs apologija Jėzui. ši knyga pri- 
verčia mąstyti drauge ir asmeniškai 
problemas pergyventi'. 


BENEDIKTINISCHE MONAT- 
SCHRIFT: 

"čia negali būti išplėtoti visi klau- 
simai, kuriuos kelia Dostojevskis sa- 
vo legenda vakarų Bažnyčiai ir Euro- 
pos žmogui, bet reikia itin pabrėžti, 
kac šita knyga psichologiniu, filoso- 
finiu ir teologinių atžvilgiu duoda es- 
minius ir vertingus atsakymus". 


Juozas Brazaitis 


APVAIZDA IR LIETUVOS NELAIMĖ 


Bešvenčiant Vacario šešioliktąją, 
dažni kalbėtojai imasi reikšti įsitiki- 
nimą, jog savosios nepriklausomybės 
netekimą privalome priimti teisinga 
Apvaizdos bausme už mūsų valstybės 
bei tautos kaltes. Esu ir aš pats ke- 
licmis progomis klausęsis šitokių pra- 
kalbų. Tačiau, užuot buvęs jų įtikin- 
tas, greičiau jaučiau savyje kylant 
klausimą, ar galima iš viso šitaip da- 
lykus imti. Žinoma, jei tai būtų bu- 
vę tik atskiro kal:ėtojo nelaimingas 
lapsus linguae, nebūtų verta šį klau- 
simą viešai svarstyti. Bet atrodo, 
jog minimas Lietuvos nelaimės aiš- 
kinimas yra plačiau paplitęs. Užtat 
ir noriu šį klausimą pasvarstyti: ar 
yra teisės Lietuvos nepriklausomybės 
praradimą aiškinti kaip Dievo baus- 
mę? 

Šis klausimas iš esmės yra teolo- 
ginis klausimas. Nebūdamas teolo- 
gas, nesu kompetentingas klausimui 
autoritetingai atsakyti. Greičiau ke- 
liomis filosofinėmis pastabomis no- 
riu paskatinti ir autoritetinguosius 
teologus šiuo klausimu pasisakyti. 
Tai būtų didžiai svarbu, nes minėtas 
mūsų visų nelaimės aiškinimas skau- 
džiai pažeidžia sąžines ir tų, kurie 
tikime Apvaizdą vedant tautų kelius. 

Drįstame kelti abejonę, ar minima- 
sai mūsų nelaimės aiškinimas iš tiesų 
plaukia iš katalikiško Apvaizdos su- 
pratimo. Būtent, tokį operavimą Ap- 
vaizda aš rasčiau suprantamu tik to- 
kios filosofijos pagrindu, kuri kaip 
tik nėra suderinama su krikščioniš- 
kąja istorijos samprata. Turiu min- 
tyje tą panteizmą, kuris, atmesda- 
mas asmeninį Dievą, laiko Dievo va- 
lia patį istorijos vyksmą. Visi žinc- 
me šį panteizmą, jei ne iš pačių He- 
gelio filoscfijos studijų, tai bent iš 
jo populiariosios tezės: pasaulio is- 
torija yra pasaulio teismas. Pagal 
šią tezę istorija visada teisi: laimi 
tasai, kuris buvo vertas laimėti, ir 
pralaimi, kuris savo pralaimėjimo 
buvo užsipelnęs. Taikant šią tezę 
mūsų atvejui, ir gauname aną aiški- 
nimą: netekome laisvės, nes jos ne- 
buvome verti. 


Negali tačiau mūsų sąžinė nesu- 
kilti prieš tokį istorijos teismą. Tai 
ne krikščioniškas nuolankumas Ap- 
vaizdai, 0 arogantiškas stipriųjų di- 
džiavimasis, jog Apvaizda jų pusėje. 
Niekas neturi teisės kalbėti Apvaiz- 
dos vardu, nes jos keliai ne mums 
spręsti. 

Istorijos teismas nėra Dievo teis- 
mas paprasčiausiai dėl to, kad isto- 
rijos teismas nėra teisus. Istorijos 
teismo sprendimus lemia slapta sim- 
patija jėgai tuo pačiu, kad istorijos 
teismą vykdo laimėtojai. Todėl ir 
būtų blasfemija istorijos teismą sa- 
vaime laikyti Dievo teismu. Tai būtų 
lygu už mūsų neteisybes padaryti pa- 
čią Apvaizdą atsakingą. "Tokia yra 
kiekvieno panteizino logika: visam, 
ką mes darome, suteikti dieviškos 
sankcijos šydą. Bet kaip tik ši pan- 
teistinė logika ir sunaikina save pa- 
čią: jei Absoliutinė Būtis dalyvauja 
visame, ką mes darome, tai ar iš vi- 
so bėra kas būtų to vardo verta? 
Todėl kiekvienas panteizmas savo 
pagrinde lieka savęs pačio besigėdįs 
ateizmas. 


Tiesa, kad Apvaizda veda istoriją 
savo nepramatomais keliais. Bet tai 
nereiškia, kad būtų galima Ją laikyti 
atsakinga už visa, kas istorijoje de- 
dasi. Tai būtų toks Apvaizdos supra- 
timas, kuris visiškai paneigtų mūsų 
laisvę. Nors ir Apvaizdos vedama, 
istorija yra žmonių atsakomybei pa- 
tikčta. Mes esame atsakingi už is- 
toriją: ir už tai, kas joje didelio, ir 
už tai, kas joje žemo. Ne pati istori- 
ja yra teismas, o greičiau ir pati is- 
torija bus teisiama tame pačiame 
Paskutiniame Teisme, prieš kurį visi 
stosime laikų pabaigoje. 


Kol visi tebesame laike, niekas ne- 
turime teicės kitų teisti. Greičiau 
turime nusilenkti Apvaizdos kelių ne- 
pramatomybei, kuri visam istorijos 
vyksmui suteikia gilų dviprasmišku- 
mą. Ne kiekvienas istorijoje laimė- 
jimas gali būti laikomas Apvaizdos 
palaiminimu. Gal būt, yra laimėji- 
my, kurie greičiau yra jau nuteisi- 
mas. Bet lygiai ne kiekvienas pra- 
laimėjimas istorijoje gali būti priki- 


šamas Apvaizdos pasmerkimu. 
būt, yra pralaimėjimų, 
bandymas. 


Gal 
kurie tėra 


Nuo šių principinių pastabų grįž- 
kime prie mūsų konkretaus klausi- 
mo. Kas duoda teisės teigti, kad mū- 
sasis laisvės netekimas tėra mūsų 
nubaudimas, o ne bandymas? Nėra 
be kaltės žmogaus, nėra be kaltės 
tautos. Bet ar yra teisės sviesti ak- 
menį į mus, lyg būtume vienintelis 
neteisusis teisiųjų tarpe? O antraip 
klausimą apvertus: ar laimėjimas tų, 
kurie išplėšė mums laisvę, yra nuo- 
pelnas už jų teisumą? Būtų teisės 
tokį klausimo apvertimą pavadinti 
blasfemija. Bet tai darau tik paro- 
dyti, jog tokia pat blasfemija yra 
ir žudomos aukos “paguodimas" žo- 
džiu: tai Dievo bausmė. Blasfemija 
Dievui priskirti, kas priklauso vel- 
niui. Žmogžudys veikia savo, o ne 
Dievo valia. Ir Dievo bausmė laukia 
ne auką, o žmogžudį. 


Nesame kalti dėl savo laisvės ne- 
tekimo ir dėl mūsų tautos žudymo. 
Išplėšė mūsų tautai laisvę ir vykdo 
jos naikinimą brutali jėga, kuriai pa- 
sipriešinti negalėjome. Niekas nėra 
kaltas už tai, kas virš jo jėgų. Ne- 
same ir mes kalti, kam tesame ma- 
ža tauta, nepajėgianti brutaliai jė- 
gai fiziškai atsispirti. Patekome dėl 
to į didelį bandymą. Didelis bandy- 
mas visai tautai. Kreipiamės į Ap- 
vaizdą suteikti mums jėgų šiam ban- 
dymui pakelti. Kreipiamės su pasi- 
tikėjimu, kad tasai reikalas, dėl ku- 
rio kovojame, yra teisingas: kovo- 
jame savo krikščioniškos tautos gy- 
vybei išlaikyti. -Kovojame nelaiky- 
dami mūsų tautos persekiojimo Die- 
vo bausme, kaip savo persekiojimo 
Dievo bausme nelaikė nė visi krikš- 
čionybės kankiniai.  Krikščioniškai 
žinome, jog ir kančioje slypi galima 
prasmė, kuri visada liks paslėpta fa- 
riziejui, savimi patenkintai sakan- 
čiam: man sekasi, tai manę Dievas 
ir laimina; tau nesiseka, tai Dievas 
tave baudžia. Tikime, kad šios sun- 
kios bandymo dienos ne sunaikins 
mūsų tautą, o išskleis joje tos dide- 
lės jėgos, kuri išsiskleidžia tik kan- 
čios katarsyje. 

Sustokime pagaliau ties savimi pa- 
čiais, kurie atsidūrėme svetur. Savo 
menkystėje jaučiamės laimingi, kad 
didįjį mūsų tautos bandymą palikome 
už savęs. Galime ramiai kiekvienas 
atsidėti savo asmeninės laimės var- 
ganai medžioklei. Bet būtų nyku į 
Apvaizdą kreiptis su padėka tik už 
tai, kad galime kurtis svetur. Grei- 
čiau turime Apvaizdą prašyti, kad 
savo mMenkystės nenutęstume ligi ga- 
lutinės savosios tautos išdavystės. 
Jau nebesame išdidūs savo tautiniu 

atsparumu, ncrs vis dar labiau baimi- 
namės dėl kitų, negu dėl savęs. Pa- 
galiau ir mums patiems ima atrodyti, 
kad nieko nenatūralaus ir nutautė- 
jimas. Beveik sutinkame, kad tai 
socialinė būtinybė. Ir vis dėlto: savy- 
je pačiame nutautėjimas — tai mo- 
ralinis nusikaltimas, nes išdavimas 
tų, iš kurių mes patys esame. Tesau- 
go Apvaizda, kad liktų mūsų širdys 
nesuteptos mirtinę kovą kovojančios 
tautos išdavyste. Nesame kalti, kad 


NEOHUM 


Neohumanizmas yra madinga filo- 
sofija daugumos tų, kuriems pereito 
amžiaus materializmas atrodo pase- 
nęs arba per šiurkštus mokslas, arka 
kuriuos atstumia jo sąjunga su ko- 
munizmu bei marksizmu, bet kurie 
atmeta krikščionių religijos įtaką pa- 
saulio supratime ir gyvenime. Egzis- 
tencializmas, visų problemų centre 
taip pat statąs žmogų su jo egzisten- 
cija pasauly, yra kita madinga filo- 
sofija, tačiau jis ribojasi siaura filo- 
sofų, literatų ir menininkų kasta dėl 
savo komplikuotų idėjų ir stipriai pe- 
simistinio atspalvio. Tai ja darc ne- 
populiarią didesniam išplitimui. 

Neohumanistai skelbia optimizmą, 
tikėjimą augštai vertingomis žmo- 
gaus galiomis ir didžiais jo darbais, 
niekada nesibaigsiančia mokslo, kul- 
tūros ir visuotinės gerovės pažanga. 
Neohumanizmas nėra kokia vieninga 
ir atbaigta pažiūrų visuma, bet rinki- 
nys kelių pagrindinių arba vedamųjų 
idėjų, kurios suartina šiaipjau gana 
įvairių socialių ir politinių įsitikinimų 
žmones. Viena iš jų yra tikėjimas ir 
kūrimas šviesaus ir sotaus gyvenimo, 
kuriame nėra marksistinės klasių ko- 
vos, gal nė nacionalistinių karų, kurį 
valdo Žžmoniškumas ir visuomenės 
santykių harmonija. Tai kūrimas gy- 
venimo be pozityvaus tikėjimo į Die- 
vą. 

šių pažiūrų visuma turi vieną svar- 
bią silpnybę — jai labai trūksta aiš- 
kumo ir nuoseklumo. Aiškumo ir 
sistemos trūkumą  nechumanistinis 
judėjimas stengiasi šalinti, griežčiau 
formuluoti pagrindines idėjas ir sie- 
kimus. Tokį tikslą turėjo ir šį rude- 
nį Amsterdamo universitete įvykęs 
pirmas tarptautinis humanizmo ir 
etinės kultūros kongresas, į kurį iš 
Europos ir Amerikos suvažiavo apie 
pustrečio šimto delegatų. 

Vienas iš žymiausių neohumanistų, 
buvęs Unesco pirmininkas, britų bio- 
logas Julian Huxley, savo pranešime 
iškėlė reikalą steigti formalią huma- 
nistinę religiją. Humanizmas nėra iš 
esmės areliginis sąjūdis, tačiau esa- 

mūsų tautai buvo išplėšta laisvė. Bet 
iš tiesų būsime kalti dėl savęs pačių 
nutautėjimo, nes jei nutautėsime ir 
kiek nutautėsime, būsime nutautėję 
savo pačių laisva valia. šia nutautė- 
jimo kaltės sąmone eikime į Vasario 
Šešioliktosios minėjimus pasisemti 
jėgos mūsų tautinei gyvybei palaiky- 
ti. "Nekaltinkime savęs, kuo nesame 
kalti. Bet būkime budrūs tai kaltei, 
kuri beldžiasi į mūsų širdis. 
Juozas Girnius 


ANIZMAS 


mos religijos savo uždavinį blogai at- 
lieka, perdaug vertindamos antgam- 
tinį tikėjimą ir absoliučią tiesą. Stab- 
dančios pažangą religijų įtakos pa- 
vyzdžiai — katalikų priešinimasis 
gimimų kontrolei, arba indų tikėji- 
mas į šventas karves. Naujoji atei- 
ties religija turės būti “evoliucinis 
humanizmas, tvirtas, bet sykiu lanks- 
tus, paprastas, bet sykiu turtingas ir 
pažangus... Žmonijos praeity buvo 
pirminė religinė fazė. Žmogus turi 
galios vadovauti evoliucijai sąmonin- 
gais siekimais savo protinės patirties 
šviesoj. Dabar mes gyvenam techno- 
logijos ir racionalizmo amžių. Sekan- 
ti istorijos fazė galėtų ir turėtų būti 
humanizmo fazė". Diskutuojant šias 
bent dalimi naujas Julian Huxley pa- 
teiktas tezes, buvo jaučiama daug n2- 
pritarimo. Pagal vienus, vistiek ko- 
kia religija, nors ir humanistinė, yra 
nemoksliškas dalykas, todėl turi būti 
atmesta. Kiti paabejojo, ar evoliuci- 
nis humanizmas galėtų susilaukti 
daug sekėjų. O vienas prancūzų de- 
legatas ir sako: “Žinot, kas man ypač 
rūpi? Kad mes esame debesyse“. Ir 
tuo jis išreiškė seną ir nuolatinę hu- 
manizmo silpnybę. 

Amerikoj humanizmas gal dau- 
giausia pasireiškia, kaip galėtume 
pavadinti, demokratizmo vardu. Tai 
bandymas išreikšti visos žmonių pa- 
žangos ir siekimų turinį demokrati- 
jos vardu. Demokratija lieka jokiu 
būdu ne tik valstybės valdymo forma, 
bet ir etikos ir visų Žmogaus pažiūrų 
pagrindas. Kokiu būdu tai galima, 
nevisai aišku. Atrodo, demokratijos 
sąvokai skiriama panaši fundamenta- 
li reikšmė liberaliam galvojime, kckia 
marksistinėj pasaulėžiūroj tenka kla- 
sių kovos sąvokai. Svarbiausias to 
demokratizmo filosofas čia buvo John 
Dewey. Tikroji jo sistema yra prag- 
mMatizmas, “paprasto žmogaus filo-o- 
fija". Tačiau stengdamasis išvystyti 
tipiškai amerikietišką filoscfija, jis 
daug kalba apie demokratiją kaip 
žmogiškos evoliucijos ir tobulėjimo 
pagrindą. 


Apskritai, humanizmas yra viena 
iš mažiausiai apibrėžtų sąvokų, O 
kaip minties sąjūdis jis yra toks ne- 
aiškus, kad jame gali sutilpti visokia 
areliginė pasaulėžiūra, kuri tik atme- 
ta kolektyvizmą. Dabar dažnai jis 
vartojamas kaip liberalistinės min- 
ties priedinis terminas. 


Lietuviškam gyvenime humanizmo 
terminas dažniau mėgstamas vartoti 
ypač vieno akademinio sąjūdžio, kurį 
sudarė žmonės, suėję lygiai iš nacio- 
nalistiškai liberalinio, kaip ir socia- 
listiškai  materialistinio galvojimo. 
Svarbiausias jungiantis bruožas, atro- 
do, turėjo būti areliginė mintis ar bent 
siekimas išjungti religijos įtaką iš 
socialinės sferos. Dėl politinės min- 
ties įtakos čia varžosi mažiausiai dvi 
srovės. 


Sąjūdžiai, kurie naudoja neohuma- 
nizmo arba tiesiog humanizmo termi- 
ną, stengiasi rasti didesnio aiškumo 
savo vedamosioms idėjoms ir nuosek- 
liau išvystyti visą minčių sistemą. Tai 
todėl, kad pagrindinis augščiau mi- 
nėtas neohumanizmo trūkumas vis 
dar labai jaučiamas. Ne tik sociali- 
nius, bet ir filosofinius sąjūdžius daž- 
nai apsprendžia emocionaliniai ele- 
mentai, o ne logikos nuoseklumas. 
Tai juo labiau tinka pasakyti apie 
žmonių pasirinkimą vienos ar kitos 
krypties. Faktas, kad yra ir bus Gi- 
delis skaičius areligiškai galvojan- 
čių žmonių. Šitai yra svarbus jun- 
giantis elementas modernioj visuome- 
nėj tam tikriems sąjūdžiams formuo- 
ti. Tačiau ir jų šalininkai ir jų kri- 
tikai turi teisės reikalauti aiškumo 
ir nuoseklaus logiško pagrindimo. Kai 
kurios neohumanizmo idėjos, kaip hu- 
manitarizmo ir visuotinės brolybės, 
nesibaigiančios pažangos ir neriboto 
pasitikėjimo mokslo galybe, kadaise 
brangios socialistams, dabar mielai 
naudojamos vadinamųjų  progresy- 
viųjų. 

Šalia šito labai plataus ir gana 
migloto humanizmo supratimo yra 
kitas, kiek siauresnis ir labiau etimo- 
loginis, turįs daugiau remtis istori- 
niu naujųjų amžių pradžios literatū- 
ros ir minties sąjūdžiu. "Tačiau ir 
šis akademinis humanizmas siekia 
išlaisvinti kultūrą iš religijos įtakos. 
Antireliginei  neohumanizmo įtakai 
atsverti žymusis Jacgues Maritain 
savo veikale “Humanisme Integral'' 
parodė, kad yra galimas krikščic- 
niškas humanizmas, kuris būtų sy- 
kiu pilnutinis ir tikras — siekimas 
tobulo asmens išvystymo, neišskiriant 
religijos įtakos, bet ją sėkmingai 
įjungiant į žmogiškų vertybių pil- 
numą. 


Br. St. 

Chicagos “Sunday Tribune" apžval- 
gininkas, rašydamas apie naująją E. 
Hemingway knygą, pastebi, jog rei- 
kalauti iš rašytojo, kad jis visada ge- 
ras knygas rašytų, yra tas pats, kaip 
norėti, jog visada saulė šviestų. Su- 
prantama, šis sakinys tinka kalbant 
ir apie kitas meno rūšis, nes ne vie- 
nas, nors ir geriausias dailininkas, 
kompozitorius ar skulptorius šalia 
eilės didelių darbų yra sukūręs silp- 
nų, nevertingų ir mirštamų, kurie ta- 
čiau nei kūrėjo vardo, nei geresniųjų 
darbų nenuvertino. 

Panašiai gali būti ir su kritikais, 
kurie, nors ir būdami labai įžvalgūs, 
ar tai dėl subjektyvaus nusiteikimo, 
ar dėl kitų specifinių priežasčių, ga- 
li kūrinio ir nesuprasti. Kada smul- 
kūs recenzentai, užuot citavę recen- 
zuojamos poezijos strofas, cituoja 
kažkokius neišsiųstus laiškus, nieko 
bendro su literatūra neturinčius, kaip 
atsitiko su vienu Aisčio knygos apta- 
rimu, irgi galima atleisti, nes neau- 
toritetingo asmens vienokiais ar ki- 
tokiais teigimais skaitytojas nepati- 
kės. 


Kas kita, kai pripažintas autori- 
tetas ne dėl įsitikinimo, bet dėl kaž- 
kokių kitų priežasčių teigiamai ver- 
tina tai, kas net nespecialistui kitaip 
atrodo. 


Prieš gerą pusmetį Chicagoj įvyko 
šešių dailininkų paroda. Parodoje vy- 
ravo darbai, kuriuos visuomenė ap- 
taria trimis žodžiais: “Padarytas kaip 
tikras". Gi šiaipjau toje parodoje 
tebuvo su mažomis išimtimis paveiks- 
lai, bet ne meno kūriniai. Prisimin- 
dami aną “"Tribune"' recenzento saki- 
nį, kad negalima norėti, jog saulė vi- 
sada šviestų, nemanome nuvertinti 
dailininkų nuopelnų, bet, konkrečiai 
kalbant tik apie parodoj buvusius 
darbus, tenka jais gerokai nusivilti. 
Tačiau dar labiau buvo nustebta, kai 
profesorius dail. V. Jonynas šią pa- 
rodą “Draugo" dienraštyje užgyrė, 
tegu matuodamas net ir lietuvišku 
mastu. Tektų tuo autoriteto teigimu 
tikėti, jei nebūtume matę 
Petravičiaus ar Valiaus, Kasiulio ar 
Galdiko, Rimšos, Jonyno ar Augiaus 
kūrinių, reprezentuojančių mūsų dai- 
lę ir grafiką tarptautinio meno plot- 
mėse tikrąja kūryba. Anie autorite- 
tingo Jonyno žodžiai yra stipri at- 
rama didelei daliai teigiančių, kad 
dauguma mūsų dailininkų piešia bal- 
vonus, mažai panašius į žmones, prieš 


kuriuos savo laiku stipriai pasisakė 
Dr. J. Balys, kalbėdamas apie dail. 
Dargio “Vestuves". Būtų banalu be- 
kartoti, jog toks dail. Jonyno auto- 
ritetu paremtas įvertinimas padarė 
žalą ir taip jau nuolatinių masinių 
fabrikinių atvirukų sugadintam lie- 
tuvio skoniui. Todėl, nors ir labai 
sunku autoritetu netikėti, bet reikia 
vien dėl to, kad tebeturi elementa- 
riausias žinias ir supranti, jog Petra- 
vičiaus “balvonai" nepalyginamai 
vertingesni už gražius cocacolinius 
veidus. . 


Bet ne pirmą kartą tenka suabe- 
joti autoriteto tiesa. Maždaug prieš 
metus žinomas muzikos kritikas Bo- 
rowski Chicagos “Sun Times" bendro- 
mis frazėmis straipsnyje “Lithuani- 
ans do credit to arias" parašė maž- 
daug teigiamą koncerto įvertinimą. 
Kalbėdamas apie Oną Kaskas, kri- 
tikas paminėjo, jog ši dainavo Ode- 
tės ariją iš “Henry IV". Galima būtų 
buvę ir tikėti šituo net pasaulinio 
masto dainininkams neatlaidžiu kri- 
tiku, jei Kaskas (scenoj pasakydama 
pakeitimo motyvus) vieton Odetės 
nebūtų padainavusi “Habanera" iš 
"Carmen"... Šitokie, autoritetu pa- 
remti prasilenkimai, aštriai prisime- 
na dabar, kai kan. J. Paškus imasi 
parengiamųjų darbų Chicagos Mar- 
guette parko lietuvių bažnyčiai, ku- 
rios projektą darė arch. Mulokas. 
Lapkričio 7 d. “Naujienų dienrašty 
dail. Kolba, arch. Kudokas, arch. Pel- 
davičius ir dail. Petravičius šį arch. 
Muloko projektą sukritikavo teigda- 
mi, kad jo realizavimas būtų didelė 
kultūrinė skriauda lietuviams, ir todėl 
visuomenė turinti susirūpinti projek- 
to tinkamumo persvarstymu. Tačiau 
lapkričio 19 dienos “Naujienų? nu- 
meryje arch. Dr. S. Kudokas atviru 
laišku skelbia, kad jis lapkričio 7 
dieną “Naujienose" įdėto atsišaukimo 
nepasirašė. Gruodžio 1 d. "Naujienų" 
dienraštyje dail. Kolba, Vyt. Pelda- 
vičius ir V. Petravičius paskelbė, kad 
“Dr. S. Kudokas sutiko ir pasirašė 
minėtos bažnyčios projekto kritiką“, 
kuri buvo įteikta Lietuvių Bendruo- 
menės pirmininkui Chicagoje 1952 m. 
rugsėjo mėn. 17 d. šios Bendruome- 
nės pirmininkui rašytos kritikos pa- 
baiga skamba šitaip: “Bendrai, su 
pasigailėjimu, reikia pasakyti, kad 
projekto vertė žemiau kritikos"'. 

Jei toks žinomas muzikos kritikas 
rašo recenzijas tik iš koncerto prog- 


ramos, negirdėjęs scenoj vykusio pa- 
keitimo, jei dailės profesorius, norė- 
damas padėti mažesniesiems dailinin- 
kams, atlieka balfinę pareigą,tai iš 
to visuomenei tik netiesioginė žala, 
o iš antros pusės — bent “malonu 
pasidžiaugti". svetimtaučių palan- 
kiomis mūsų vakaro recenzijomis ar 
didelėmis lietuvių meno parodomis. 
Bet kas padės apsispręsti kapitalinio 
darbo sumanytojui kan. Paškui, kai 
šiandien autoritetams vietoj tiesos 
pasidaro svarbesnės kažkokios kitos 
vertybės. Ir kas atsakys, kieno tie- 
sa: projekto autoriaus ar jį sukriti- 
kavusių? Vienas kritikas mėgsta li- 
gi įgrisimo kartoti sakinį apie reika- 
lą lietuvių kūrybai išeiti į tarptauti- 
nius vandenis, bet jei vertinsime vis- 
ką ne meno, o kažkokiu kitu mastų, 
joks lietuvių darbas, neišskyrus net 
Chicagoje daromos “Baltosios meš- 
kos“, neišplauks iš savo parapijos nė 
į svetimą ežerą. 
Al. Baronas. 


MODERNIOSIOS POEZIJOS KRIZĖ 
IR POEMOS ILGESYS. 


Dr. Jonas Grinius “Drauge" (praėč- 
jusių metų gegužės 10 d. nr.) randa 
moderniąją poeziją gilioje krizėje ir 
tikisi poezijos atgimimo grįžime į 
poemą. 

Mums tačiau atrodo, kad visi atgi- 
mimai, pagrįsti tik grįžimo į praeitį 
viltimis, yra beviltiški paprasčiausiai 
dėl to, kad grįžimas praeitin iš viso 
nėra įmanomas. Tiesa, kas buvo tik- 
ra praeityje, lieka visada gyva. Bet 
tai nereiškia, kad būtų galima praei- 
ti dabartimi perkeisti. Ne kitaip yra 
ir su poezija. Tiesa, kad poezija visų 
pirma iškilo poemos pavidalu. Bet 
vėliau poezija išsidiferenciavo į lyri- 
ką moderniąja šio žodžio prasme ir į 
romaną ta pačia prasme. Poema iš 
tiesų jungė savyje ir tai, ką šiandien 
mums teikia lyrika, ir tai, kuo mums 
šiandien yra romanas. Bet šiandien 
poema būtų varžtu ir vienam ir an- 
tram, ir lyrikui ir romanistui. Tokia 
jau istorijos vyksmo vidinė logika. 
Visada istorija vyksta pirminio nedi- 
ferenciuoto stovio diferenciacija. Ga- 
lima, jei norima, šią diferenciaciją 
vadinti ir “specializacija. Galima 
nuo šios “specializacijos? apeliuoti į 
“pirminę vienybę". Bet visas toks pir- 
minės vienybės ilgesys lieka bergž- 
džias, nes neįmanoma istorijos atgal 
atsukti. Neįmanoma ta pačia prasme, 
kuria negalima iš brandos metų grįž- 
ti į vaikystės dienas, nes ir tada, ka- 
da bandoma grįžti, iš tiesų grįžtama 
nebe į vaikystę, o tik į suvaikėjimą 
(t. y. vaiko vaidinimą, pačiam nebe- 
sant vaikui). Daug tokių grįžimo at- 

gal bandymų liudija istorija. Netrūko 
bandymų grįžti ir į poemą. Tačiau iš 
šių bandymų ne nauja klasika sužydo, 
o tik nuobodus pseudoklasicizmas iš- 
kerojo. Ne kitaip atsitiktų ir su da- 
bartiniu kvietimu jieškoti poezijai iš- 
ganymo poemoje. Bet jei netikime, 
jog poezijai ateitų išganymas iš grį- 
žimo į poemą, tai lygiai nemanome, 
kad dabarties poezija iš tiesų būtų 
atsidūrusi tokion krizėn, kokioje ją 
randa Dr. Jonas Grinius. 

Su visokiais šauksmais dėl krizių, 
man regis, dažniausiai yra taip: su- 
tinka kas naujas, jam svetimas ap- 
raiškas, nebepajėgia į jas įsigyventi, 
tai ir ima kalbėti apie “krizę". Visa- 
da senesniesiems atrodo, kad jauni- 
mas nepataiko teisingo kelio ir nu- 
suka į “krizes". Bet tokių “krizių" 
nėra ko baimintis, nes jos yra Žžmo- 
gaus kūrybinės dvasios, jieškančios 
rerum novarum, išraiška. 


Juozas Girnius 


šŠMEIŽTAI IR KEIKSMAI 


Neseniai kai kurie laikraščiai buvo 
paskelbę žinią, kad civiliškai susi- 
tuokė žmogus, žinomas bekompromi- 
siniu katalikybės principų atstovavi- 
mu. Buvo ši žinia palydėta dideliu 
pasipiktinimu dėl veidmainiavimo, 
viena skelbiant, o antra darant. De- 
ja, tai buvo ne žinia, o tik prasima- 
nymas.  Bjauriai buvo apšmeižtas 
vienas šviesiausių mūsų žmonių. Pa- 
skelbus apšmeižtajam viešą laišką, 
nemaloniai pasijuto visi anksčiau pa- 
mokslininkavę apie veidmainiavimą. 
Vieni nuoširdžiai atsiprašė, antri tik 
puse burnos sumykė. Bet visiems pa- 
sidarė aišku: būta tik šmeižto. Gal 
bus tai pamoka ateityje būti sąžinin- 
gesniems su panašiomis “žiniomis", 
kurios verčia vėliau raudonuoti jų au- 
torius. 

Bet kyla šiame sąryšyje man ki- 
tas klausimas: o kaip su tais šmeiž- 
tais, kurie neatremiami dėl pačio sa- 
vo pobūdžio? Aukščiau minėtu at- 
veju klausimas ėjo apie teisiškai pa- 
tikrinamą dalyką. -Apšmeižtasai pa- 
skelbė, kad tokio žygio, kuris jam bu- 
vo prikištas, nepadarė. Tuo klausi- 
mas ir baigiasi. Neturėję jokių įro- 
dymų, šmeižikai turi nutilti. Bet kaip 
atremti tokį šmeižtą, kuris operuoja 
nebe konkrečiai patikrinamu faktu, 
o bendru asmens juodinimu. Saky- 
sime, kiek kartų nevienas mūsų žmo- 
nių buvo viešai apskelbti fanatikais. 
Tai didelis kaltinimas žmogui: būti 
fanatiku lygu skendėti neapykantoje 
— pačioje blogio versmėje. Bet kaip 
doras žmogus negali būti fanatikas, 
taip jis negali nė gintis, fanatizmu 
apkaltintas. Vieni tik fanatikai gali 

nerausdami viešai skelbti savo tole- 
ranciją. Tolerancija yra didelė dory- 
bė. Ir kaip niekas negali sakytis 
esąs doras, taip niekas negali kitus 
įtikinčti ir savo tolerancija. Bet ar 
tai reiškia, kad būtų galima be ato- 
dairos švaistytis panašiais kaltini- 
mais vien dėl to, kad šie kaltinimai 
liks neatsakyti, nes jie ir negalimi 
atsakyti? 

Čia ir yra skaudi mūsų santykių 
problema. Tų šmeižtų, kuriuos ga- 
lima konkrečiai patikrinti ir tuo pa- 
čiu atremti, nėra taip gausu. Jei ir 
būtų pagundos pašmeižinėti “prie- 
šus", niekam nėra jauku pačiam 
šmeižiku pasirodyti. Bet užtat juo 
laisviau galima leistis į tokius šmeiž- 
tus, dėl. kurių galima būti tikram, 
jog nebus imtasi jų atrėmimo. Gal 
būtų teisinamasi, kad tai ir nėra 
šmeižtai, o tik keiksmai (o kcdėl 
“priešų" nepakeikti?).  Nebūdamas 
teisininkas, neišmanau, koki terminai 
būtų čia tikslūs. Bet vis dėlto atro- 
dytų, jog ir keiksmai mažai liudytų 
moralinę kultūrą tų, kuriems jie at- 
rodo neišvengiama idėjinės kovos 
priemonė. 

J. Al. 


APIE ASONANSUS 


Asonansai  rėžia ausį. Rašymas 
asonansais galėjo prasidėti tik iš tin- 
gėjimo, paskubos ir apkurtimo. Taip, 
poetų ir rašytojų apkurtimas kalbos 
žvilgsniu, fonetiškas apkurtimas, vė- 
lesniais laikais man buvo labai pasta- 
bus. Rašyboje jūs labai stropiai at- 
skiriat ilgąją ū. Tas sako man, kad 
jūs dar girdite ilgąją ū ir atskiriate 
nuo trumposios u. Bet tai mažmožis. 
Didžiausias apkurtimas yra įvykęs, 
neskiriant tvirtapradės nuo tvirtaga- 
lės priegaidės balsiuose, o ypatingai 
dvibalsiuose. Apkurtimas yra aiškus, 
kada rimuojama: 


palaukti — su kaukti 
pirtį — su irtis 
keikti — su steigti. 

Jeigu tai būtų tik apkurtimas, ką 
gi darysi, tai reikėtų pateisinti ir pri- 
imti su žala lietuvių kalbos fonetikai. 
Bet tokių ir daug bjauresnių aso- 
nansų tyčia jieškoma, turbūt, ms- 
nant, kad tai gražu. Tikrai, tai yra 
negražu, ubagiškai biedna, neskam- 
bu, nemuzikalu. 

Jeigu jau sunku rašyti grynais to- 
bulais rimais, tai daug daug geriau 
rašyti ritmingai, bet visai be rimų. 
Romėnų ir graikų poetai niekad rimų 
nevartojo. Jiems užteko ritmo, o dai- 
nose dažnai pakartojamo refreno. 
Bažnytinėj lotynų kalboj ir viduram- 
žių lotynų kalboj pradėta vartoti ri- 
mai, bet tai buvo labai viencdi, nuo- 
bodūs: 


Te Deum laudamus, 
Te Domine glorificamus. 

Prisirišti prie nuolatinių -amus, 
-are, -ėre; -ente, tai duoti labai men- 
ką meną (kaip lietuviškai būtų: kal- 
bėjo, žadėjo, sėdėjo, regėjo, dundėjo 
ir t t) 

Graikų, 70mėnų ir lietuvių kalbos 
yra artimiausios savo žodžių ilgumu 
ir įvairumu. Romėnų ir graikų kal- 
bos neturi rimų gausos ir įvairumo. 
Lietuvių kalba šiuo atžvilgiu yra 
nepalyginamai laimingesnė už seną- 
sias kalbas. Lietuvių kalboj galima 
daug ką parašyti pilnais skambiais 
rimais. Romėnai vartojo šiek tiek ali- 
teracijų. Lietuvių kalboj galima dar 
daugiau aliteracijų vartoti, bet su 
saiku: “Kolnai kalnuoti pakolnąs nu- 
pliki“. Ši eilutė niekam neužmirštama 
tik dėl jos aliteracijų. 


Kl. Jurgelionis 


“SANDARA" APIE LIETUVIŲ 
BENDRUOMENĘ 


Chicagoje išeinąs savaitraštis 
"Sandara" labai neigiamai atsiliepia 
apie Pasaulio Lietuvių Bendruomenę. 
Štai keli pavyzdžiai, rodą, kaip apie 
šią organizaciją yra informuojami jos 
skaitytojai. Kalba paliekama netai- 
syta. 

Pacitavusi Amerikos Lietuvių Ka- 
talikų Susivienijimo New Yorke pas- 
kelbtą rezoliuciją, kur sakoma, jog 
suvažiavimas ragina savo narius rem- 
ti Lietuvių Bendruomenės organiza- 
vimą ir linki pasisekimo suburiant 
visus lietuvius bei įjungiant į Lietu- 
vos laisvinimo ir lietuvybės išlaiky- 
mo darbą, “Sandara" priduria: “Mū- 
sų supratimu bendruomenė be reikalo 
bando monopolizucti tuos darbus, ku- 
riuos jau senokai dirba kiti. Pav. 
Lietuvos išlaisvinimu rūpinasi Am. 
Lietuvių Taryba, o lietuvybės išlai- 
kymu sielojasi daugelis kitų organi- 
zacijų". Sandara, 1952, 29 nr. 

Po kiek laiko tuo pačiu klausimu 
taip rašoma: “Kažkaip patylomis 
praslinkc žinia apie tai, jog prelatas 
Jonas Balkūnas, vienas uoliausių 
bendruomenės organizatorių rytinėsa 
valstijose, rezignavo iš laikino pir- 
mininko vietos. Jo pasiaiškinimas 
buvo toks: negalima susikalbėti su 
kaikuriais tos crganizacijos kūrėjais. 
Prelatui J. Balkūnui ilgokai ėmė pa- 
tirti tą, kas jau mums buvo žinoma 
prieš metus laiko". Sandara, 1952, 
43 nr. 

Prisikabinusi prie “Amerikos Lie- 
tuvyje" iš Hartfordo korespondenci- 
jos, kur pranešama, jog tos apylinkės 
lietuvių veikėjai pasisakė už ben- 
druomenės steigimą, “Sandara" apie 
juos rašc: “Toliau aiškina, jog toji 


bendruomenė yra užsimojusi atlikti 
viską: apsaugoti lietuvybę, plėsti kul- 
tūrą, laisvinti Lietuvą, palaikyti šei- 
mas krūvoje, kovoti prieš divorsus, 
leisti laikraščius, knygas ir pan. Bet 
anot žmonių patarlės: “Devyni ama- 
tai, dešimtas badas". Nevuvo ir ne- 
bus mūsų išeivijoje tokios organiza- 
cijos, kuri galėtų įvykinti tokią pla- 
čią programą". Sandara, 1952, 45 nr. 

Sekančiame numeryje, neigiamai 
įvertinusi Chicagoje įsteigtą Lietuvių 
rezistencinės Santarvės skyrių, “San- 
dara" vėl užkabina Lietuvių Bendruo- 
menę: “Atrodo, jog šie “santarvinin- 
kai'' savo pretenzijom ir pasigyrimais 
pralenkė jau anksčiau pasireiškusią 
'bendruomenininkų' grupę". Sanda- 
ra, 1952, 46 nr. 

Pagaliau savo vedamajame, rašy- 
dama apie lapkričio mėnesį New 
Yorke įvykusį Amerikos Lietuvių 
Tarybos suvažiavimą, “Sandara" vėl 
pašiepiančiai kalba apie Lietuvių 
Bendruomenę: “Bendruomenės klau- 
simas irgi iššoko į viršų kaip Pilypas 
iš kanapių. Prelatas J. Balkūnas sa- 
vo karštoje kalboje bandė įtikinti su- 
važiavusius delegatus, jog ALT. ge- 
riausiai klotųsi suradus prieglaudą 
po bendruomenės stogu. Bendrucme- 
nė esanti taip svarbi, kad be jos ne- 
bus galima išlaikyti lietuvybės ir iš- 
laisvinti Lietuvos. šiuo klausimu ta- 
čiau niekas nenorėjo diskusuoti ir vi- 
sas bendruomenės organizavimo rei- 
kalas paliktas tupėti ant laktos“. 
Sandara, 1952, 48 nr. 

Negana to, pastebėjusi, kad “At- 
spindžiai"' Liet. Bendruomenės klau- 
simui nušviesti pavartojo pavyzdį 
apie “šunį su kaulu“, paaimanuoda- 
mi, jog į minėtą organizaciją, tebūsią 
galima sutelkti tik “mažą naujų atei- 
vių dalį", o senieji pasijausią “lyg ir 
atstumti nuo lietuviško darbo", “San- 
dara" ne tiktai tckius samprotavimus 
pažodžiui persispauzdino, bet dar ir 
nuo savęs pridėjo: 

“Ankščiau. pareikštoms mintims 
reikia pripažinti daug 'racijos' ir svei- 
kos nuovokos.“ Sandara, 1952, 50 nr. 

Įdomu, ko tokiomis neobjektyvio- 
mis ir pašaipingomis informacijomis 
siekia “Sandara"'? Nejaugi ji mano 
tuo prisidedanti prie lietuvybės iš- 
laikymo ir Lietuvos išlaisvinimo ? 

A. Šilgalis 


e Mirė garsus prancūzų orientalis- 
tas Renė Grousset, Prancūzų Akade- 
mijos narys. Jo veikalai: “Tolimųjų 
Rytų istorija", “Indų filosofijos“, “Ki- 
nija ir jos menas", “Mongolų imperi- 
ja", “Pasaulio nukariautojas"' (Džen- 
giskanas), “Kryžiaus karų istorija“, 
“Kinijos isterija". Renė Grousset bu- 
vo gimęs 1885 metais. 


KRONIKA 


+» Kun. dr. Juozas Prunskis, pla- 
čiai žinomas žurnalistas ir vienas iš 
dienraščio "Draugo" redaktorių, pa- 
kviestas nariu į tarptautinį rašto 
žmonių sanbūrį, vadinamą “The Gal- 
lery of Living Catholic Authors", Tai 
septintas lietuvis, susilaukęs tokio 
pagerbimo pas amerikiečius. Jau 23 
metai, kai kun. J. mrunskis smarkiai 
reiškiasi lietuvių žurnalistikoje. Jis 
yra redagavęs daug periodinių leidi- 
nių, tarp kurių žymiausias dienraš- 
tis "XX Amžius", kurio buvo vyriau- 
siu redaktorium, ir “Draugas", ku- 
riame su trumpomis pertraukomis 
dirba nuo antrojo pasaulinio karo 
pradžios, kai atvyko į Ameriką. Be 
straipsnių bei reportažų perijodinėj 
spaudoje, kun. J. Prunskis yra para- 
šęs populiarių veikalėlių ir moksliš- 
ką knygą anglų kalboj apie Lietuvos 


konkordatą. Dabar jam suėjo 45 
metai amžiaus. 
e Varpininkų — liaudininkų sąjū- 


džio 50 metų sukakčiai paminėti lei- 
džiamas jubilėjinis “Varpas". Reda- 
guoja J. Pajaujis, H. Blazas ir B. 
Dundulis. 

e Lietuvių Žurnalistų Sąjunga su- 
sirašinėjimo keliu renka vadovybę. 
Nutarta valdybą rinkti iš Chicagos, 
o revizijos komisiją iš Los Angeles. 

e Laisvosios Europos Kolegijoje 
Strasbourge mokosi 7 lietuviai stu- 
dentai. Kolegijos vedėju yra dr. Jo- 
nas Grinius. 

o Dr. Juozas Girnius sutiko įeiti 
į Lietuvių Enciklopedijos redakciją. 
Dabar jis gyvena Bostone. 

e Liuveno Katalikų universitete 
šiemet studijuoja 4 lietuviai: kun. J. 
Lukošiūnas, J. Dėdinas, P. Povilaitis 
ir J. Navickas. 


«e Motenvideco mieste Uragvajuje 
pašventintas sklypas, kur bus stato- 
ma nauja bažnyčia. Bažnyčiai kerti- 
nis akmuo padėtas per Kalėdas. šio- 
je lietuvių kolonijoje darbuojasi jė- 
zuitai, vadovaujant kun. J. Bružikui, 
S. J. Lietuviams padeda palankus 
vietos arkivysk. A. M. Barbieri. Prie 
naujos bažnyčios manoma statyti ir 
mokyklą bei salę. šis kilnus suma- 
nymas rado pritarimo ir Jungtinėse 
Valstybėse. Jis pavienių asmenų re- 
miamas aukomis. 


o Melburne Australijoje kiekvieną 


sekmadienį daromi lietuvių kaltos 
kursai suaugusiems, o vaikams vei- 
kia trys vadinamos “Sekmadienio 
Mokyklos". 


e Albany vyskupijoje gyveną lie- 
tuviai kunigai įsteigė naują Liet. Ku- 
nigų Vienybės skyrių. Pirmininku iš- 
rinktas kun. A. Orvidas, sekr. kun. 


dr. M. Čyvas. Albany vyskupijoje da- 
bar yra 14 kunigų. 

e Lietuvių Darbininkų Sąjungos 
centro dvasios vadu paskirtas Bosto- 
no Klebonas kun. Pranciškus Vir- 
mauskis. 

» New Yorko ateitininkai gruo- 
džio 13 d. paminėjo savo buvusio va- 
do prof. St. šalkauskio 10 metų mir- 
ties sukaktį. Paskaitą turėjo prof. 
Juozas Brazaitis. 

e Buvusieji Balfo stipendininkai, 
kurie jau baigė mokslą ir dirba savo 
specialybėje, suaukojo 200 dol. ne- 
turtingiems studentams šelpti Euro- 
poje. 

e Kun. dr. K. Rėklaičio pareiškimu 
dabar lietuvių marijonų provincijai 
Amerikoje priklauso 60 narių. Len- 
kai marijonai čia turi atskirą provin- 
ciją. Kun. K. Rėklaitis praėjusią 
vasarą vizitavo lietuvius marijonus. 

e ALTo metiniame suvažiavime 
prel. Jonas Balkūnas kreipėsi į ats- 
tovus, prašydamas pritarimo organi- 
zuojant Liet. Bendruomenę. Jo gana 
ilgos kalbos tekstas buvo paskelbtas 
spaudoje. Dėmesio verti šie prelato 
žodžiai, pasakyti minėtame suvažia- 
vime: *Mes tūpčiojame apie ALTĄą ir 
nežinome, kaip jam įsiteikti. O AL- 
Tas? Kada ateina, pavyzdžiui, Chi- 
cagos bendruomenės organizavimas, 
jokiu būdu Chicaga negali sudaryti 
apylinkės dėl to, kad ALTas yra prie- 
šingas bendruomenei. Kam čia prie- 
šintis ir painioti ALTą su Bendruo- 
mene! šiandien ALTas gyvuoja ir 
gyvuos, iki Lietuva bus išlaisvinta, 
o Bendruomenė liks amžina. Ben- 
druomenė ALTą pergyvens. "Todėl, 
gerbiamieji, aš čia neatsistoju pra- 
šyti ALTO palaimos. Visiškai ne. Jei- 
gu kas mums norėtų pasakyti: jūs 
negalite gyvuot, — gerai, mes eisime 
ir be ALTO, taip sakant, prielankaus 
pasisakymo, kadangi Bendruomenė 
duos pinigų ALTui, o ne ALTas Ben- 
druomenei; Bendruomenė dirbs AL- 
Tui, ne ALTas Bendruomenei; Ben- 
druomenė suorganizuos mūsų visuo- 
menę — net ir tose vietose, kur AL- 
Tas negirdimas ir nežinomas; Ben- 
druomenė dirbs ALTui, gelbės AL- 
Tą". 

e Vakarų Vokietijoje, Anglų Zo- 
noje vargo mokyklos veikia šiuo e 
miestuose: Augustdorf bei Detmold, 
Geesthacht (Elbe, Neustadt) Salzgit- 
ter — Lebenstedt, Luebeck, Marlistr., 
Luebeck Worwerker Str. Diepholz. 

e Lietuvos kariuomenės paminėji- 
mai įvyko beveik visuose didesniuose 
Amerikos miestuose. Visur buvo iš- 
kelta kariuomenės reikšmė Lietuvai 
atsikuriant ir laisvės metais. 

e Pasaulio Liet. Bendruomenės 
Chicagos apygardą sušaukė susirin- 
kimą. Susirinkusiems buvo pristaty- 
ta valdyba, kuri sudaryta anksčiau 
visuomenės veikėjų susitarimu. šis 
susirinkimas, kaip rašo Draugas", 
reiškia veiklos pradžią. Po jo buvo 
Iz. Motekaitienės koncertas. 

e Eltos pranešimu Vlikas su Diplo- 
matijos šefu susitarė. Kai kuriais 
klausimais St. Lozoraitis dar atsi- 
klausiąs Lietuvos pasiuntinių nuomo- 
nės. 

e Gruodžio 3 d. Mokslo ir Pramo- 
nės Muziejuje Chicagoje lietuviai iš- 
pildė programą, apimančią lietuvių 
kalėdinius papročius. Vadovavo J. 
Daužvardienė. 

e Diepholzo lietuviškai gimnazijai 
remti Brocktoniečiai suorganizavo 4 
būrelius. . 

e Chicagos Lietuvių Literatūros 
Draugijos antrojo novelės konkurso 
komisija iš prisiųstų 24 rašinių ne- 
rado tokio, kuris pilnai atiktų nove- 
lės savybes ir premijos neskyrė. Ta- 
čiau už patį geriausią rašinį iš pre- 
mijų fondo davė 50 dol. Atsiųstas no- 
veles vertino S. Pipiraitė, dr. P. Joni- 
kas, M. Krikščiūnas, D. Velička, A. 
Rūkas, A. Tulys ir M. Biržiška. 

e Prancūzijoje “Lietuvių šalpos" 
draugija išsirinko naują valdybą. P. 
Bačkienei teko pirmininkės pareigos. 

e Gruodžio 14 d. Brooklyne įvyko 
Lietuvių katalikų seimelis. Buvo 
sprendžiami svarbūs veikimo klausi- 
mai. Paskaitą apie Katalikų Akciją 
laikė Prof. Juozas Brazaitis. 

e Prof. V. P. Raulinaitis, gyvenąs 
Australijoje, baigia rašyti veikalą 
“Lietuvos Valstybės suverenumo rai- 
da". 

e Visuomenės veikėjui kun. J. 
švagždžiui suėjo 70 metų amžiaus. 
Jubiliatas Amerikoje daug yra dir- 
bęs Bažnyčiai ir lietuvybei. Dabar jis 
gyvena Brocktone, Nukryžiuoto Išga- 
nytojaus seselių vienuolyne ėidamas 
kapeliono pareigas. 

e Gruodžio 7 d. Brooklyne Gabijos 
surengtame dailiojo žodžio vakare 
dalyvavo Bern. Brazdžionis, A. Gus- 
taitis, Henrikas Kačinskas. Publikos 
atsilankė gausiai. 

o Venecueloj Maracay mieste įvy- 
ko Liet. Bendrucmenės atstovų suva- 
žiavimas. Dalyvavo 48 atstovai. Pir- 
mininku išrinktas inž. VI. Venckus. 

e Sausio 4 d. buvo įteikta “Drau- 
go" romano konkurso premija. Ko- 
misijai atsiųsta 8 romanai. Meninę 
programos dalį atliko Br. Budriūno 
kvartetas iš Detroito. Premiją lai- 
mėjo Jūrgis Gliauda už romano rank- 
raštį “Ora pro nobis“. 

e Kun. St. Yla paruošė spaudai 
naują maldaknygę. Iliustracijas darė 
Gail. T. Valius. 

e Dr. A. šešplaukis — Tyruolis 
šį rudenį pradėjo dėstyti Columbijos 
Universitete New Yorke. Iki šiol jis 
dirbo Brcoklyne šv. Jono Universite- 
te, dėstydamas psichologiją. 

e A. Tarulis, penkerius metus dės- 
tes. Technikos Institute Pittsburghe, 
perėjo dirbti į Kongreso Biblioteką 
Washingtone. 

e Chicagos Vaikų teatras jau pas- 
tatė tris premjeras ir 13 spektaklių. 
Pradedant naują sezoną, kreipiamasi 
į visuomenę paramos, nes teatras iš 
savęs negali išsilaikyti. šiuo reikalu 
iniciatyvos ėmėsi Mokytojų Sąjunga. 

e Per "Margučio" radiją Chicago- 
je Dr. p. Jonikas pradėjo lietuvių 
kalbos paskaitų ciklą. Paskaitos bus 
kiekvieną. mėnesį. Jas laikys Lietu- 
vių Kalbos Draugijos nariai, kurių 
pastangomis imtasi šio darbo. 

e Tėvų Marijonų išlaikoma aka- 
demija Marianopoly šiemet turi 42 
mokinius. 

e Dail. Teisutis Zikaras Australi- 
joje surengė savo kūrinių parodą, ku- 
ria didžiai domėjosi visuomenė. 

e Clevelando apylinkės naujai su- 
siorganizavusios Lietuvių Bendruome- 
nės pirmininku išrinktas St. Barzdu- 
kas. 

e šv. Kazimiero Seserys Chicago- 
je pastatytoj savo akademijoj davė 
patalpas Pasaulio Lietuvių Archyvui. 
Dabar arvhyvinė, bibliografinė ir mu- 
ziejinė medžiaga siunčiama šiuo ad- 
resu: Pasaulio Lietuvių Archyvas, 
2601 W. Marguette Road, Chicago 29, 
Il. 

e Lietuvių Bendruomenė šveicari- 
joje deda pastangų toje šaly įsteigti 
Lietuvos bičiulių draugiją ir kaip ga- 
lims aktyviau reikštis vietos spaudoj. 

e "Lietuvių Sąjungos" škyrių at- 
stovų suvažiavime Londone pirminin- 
ku perrinktas M. Bajorinas. 

» Australijoje gyvenąs poetas Vin- 
cas Kazokas išleidžia savo poezijos 
rinkinį “ Atspindžiai". 

e Laikraštis “Laisvoji Lietuva" iš 
Toronto persikėlė į Worcesterį, Mass. 
Jį leidžia “Lietuvos Atgimimo Sąjū- 
džio" vyriausia valdyba. Leidėjas ir 
administratorius M. Luneckas, redak- 
torius — J. Vizbaras. 

e Miami mieste Floridoje Amerikos 
Lietuvių Piliečių Klubas pasiryžo pa- 
sistatyti namą. Jau atliktos kertinio 
akmens įkasimo apeigos. Naujajame 
pastate manoma koncentruoti šio 
miesto lietuvių veikimą. 


e Lapkričio 22 d. suėjo treji me- 
tai, kai Kanadoje pasirodė savaitraš- 
tis “Tėviškės Žiburiai“. Jį redaguoja 
žinomas istorikas dr. A. šapoka. 

e Lapkričio mėnesį kun. Ig. Va- 
lančiūnas, šv. Kazimiero lietuvių pa- 
rapijos klebonas Philadelphijoje, pa- 
keltas prelatu. 


e Argentinoje gyvenąs pianistas 
Andrius Kuprevičius gruodžio mėne- 
sį Chicagoje, dalyvavo “Margučio" 
surengtame koncerte. 

e Mažosios Lietuvos laikraštis “Ke- 
leivis" po ilgos petraukos vėl leidžia- 
mas Vokietijoje. 

e L'Osservatore Romano adminis- 
tratorius kun. S. Petraitis, salezietis, 
už nuopelnus savo srity popiežiaus 
apdovanotas medaliu ir pagyrimo 
raštu. | a 

» Profesorius Zenonas Ivinskis dir- 
ba Vatikano ir Romos archyvuose, 
rinkdamas medžiagą iš Lietuvos isto- 
rijos. ia 

e Chicagoje, Lojolos universiteto 
globoje, veikia lietuvių žurnalistikos 
institutas. Paskaitos ir diskusijos“ ėi- 
na lietuvių kalba. 

e Profesorius Vaclovas Biržiška 
paskirtas Kongreso bibliotekos Va- 
šingtone garbės patarėju. 

e Atėjus rudeniui, Amerikoj atgijo 
lietuvių teatro veikla. Statomi ne tik 
lengvesni veikalai, bet ir toki sun- 
kūs „dalykai, kaip Balio Sruogos ar 
Nobelio laureato amerikiečio Eugene 
O'Neill dramos. 


ATSIŲSTA PAMINĖTI 


Romain Rolland: PETRAS IR 
LIUCIJA. Romanas. II laida. Išlei- 
do Gabija, Brcoklyn, N.Y. 112 psl., 
kaina $ 1.20. 

Liudas Dovydėnas: PER KLAU- 
SUčIŲ ŪLYTĖLE. Apysaka. Išleido 


Gabija, Brooklyn, N. Y. 176 psl., kai- 
na 32.20. 
Gabija, neperiodinis literatūros 


žurnalas Nr. 3, 1952 m. Red. Stepas 
Zobarskas. 84 psl., kaina $ 1.00. šia- 
me numeryje yra prozos, poezijos ir 
straipsnių literatūrinėmis temomis 
šių autorių: V. Ramono, J. Krumino, 
A. škėmos, Gr. Tulauskaitės, A. Ba- 
rono, J. Rūtenio, P. Babicko, L. Do- 
vydėno, Kl. Jurgelionio, Ant. Gustai- 
čio, J. Brazaičio, F. Kiršos, J. Ste- 
beikio, B. Babrausko, V. Maciūno ir 
M. A. Buonarroti. 

Petras Pilka — Žvirbliai Inkilė- 
nuos. Išleista 1952 m. Vokietijoje. 
104 pusl. Tiražas — 100 egz. 

Knygos Bičiulis Nr. 1. Knygos 
Bičiulių Klubo neperijodinis leidinys. 
Siuntinėjamas nemokamai. Kreiptis: 
Gabija, 335 Union Ave., Brooklyn 11, 
NT 


Vyskupas Fulton J. Sheen: Sū- 
NUS PALAIDŪNAS. Studija apie 
Vakarų civilizacijos krizę. Vertė 


kun. J. A. Karalius. Išleido LKSD 
Knygos Klubas, Chicago, 1952. 174 
p. Kaina 2 dol. 

„„ Clarence A. Manning — THE 
FORGOTTEN REPUBLICS, philoso- 
phical L'ibrery, New York, 1952. 


AIDAI SKIRIA PREMIJA UŽ MOKSLO VEIKALĄ 


1. Kultūros žurnalas “ Aidai", leidžiamas TT, Pranciškonų, skiria 
premiją už lietuvių mokslo veikalą, išspausdintą atskira Kuyga ar 
periodinėje spaudoje .1950 ir 1952 metais. 


Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 


kalbotyros, geografijos, archeologijos, folkloro, visuomeninių 
mokslų, ir k.). 


3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1953 metų 
vasario 1 dienos “Aidų" redakcijos adresu: A. Vaičiulaitis, 
85-64 144 St., Jamaica 35, N. Y. Pažymėti, kad tai siunčiama 
premijos komisijai. 


5. Premijai galima siųsti ir suminėtų mokslų srities rankraščius. 


6. Premijos sprendėjų komisiją sudaro: Leonardas Dambriūnas, Juo- 
zas Girnius, T. Bernardinas Grauslys, O.F.M., Simas Sužiedėlis, 
Antanas Vaičiulaitis. 


„-Redaguoja — Antanas Vaičiulaitis Redakcijos adresas— Antanas Vaičiulaitis, 


85-64 144th St., Jamaica 35, N. Y. 
Aa dakeljos nariai— T. Leonardas Andriekus, Nida 2 
O. F. M., Juozas Girnius, Alfonsas Nyka-Niliūnas Dailininko adr esa s — Telesforas Valius, 
“ 84 Pine Crest Rd., Toronto, Ont., Canada 
inė i i ū — Telesforas Valius (aė) 
+ A Administracijos adresas — Aidai, 


Leidžia — Tėvai Pranciškonai 680 Bushwick Ave., Brooklyn 21, N. Y. 

Ką padėtų geras medžiaginis apsirūpinimas, 
jei dvasia liktume skurdžiai? 


: KULTŪROS ŽURNALAS 


AI D. ti 


Gausiai teikia dvasinio peno ir saugo nuo 
sumedžiagėjimo bei nutautėjimo. 


NEPAMIRŠKIME, 


Kad vienintelis lietuviškas kultūros žurnalas 
pasaulyje yra 

Dabar tinkamiausias laikas užsiprenumeruoti 
ir platinti 

